
PAVAO M, RAK OŠ; 


PO 

ZLATNIM STAZAMA 

fPripov jelke) 


IZDANJE 

KLUBA HRVATSKIH KNJIŽEVNIKA i UMJETNIKA 
U O S I J E K U 


L 


GOSPODINU 

RUDOLFU POVISCHILU 

POSVEĆUJE PISAC 


0, GOSPODE I BOŽE NAS I 

Moj psalam. 


JSTeizmjerni su pi’ostori, u kojima se vidi odraz 
ruke Tvoje. Bezbrojne su zvijezde, koje sjvedoče 
Tvoje bivovanje. Duboki su bezdani i mora, koja 
kriju u sebi djela ruku Tvojih. Visoki gorski lan¬ 
ci, utvrdjuju istinu, da si Ti bio, da jesi i da ćeš 
biti. Slavulj u svojem bigljisanju slavi Tvoju ve¬ 
ličinu, divi se svemu onom, što si stvorio oko njega. 

O, Gospode i Bože naš ! 

Tebi se klanja sve što živi, travka i mravac. 
Štuju te na nebu andjeii i arliandjeli, divi Ti se 
nebo i zemlja. I cikada Te slavi pjesmom svo¬ 
jom. I punani grozd ljepotom svojom odaje Tvoje 
bivstvo. Tebi pjeva pjesmu svako stvorenje. Podižu 
, Ti glavice šalrani i ljubice. Romoni Ti pjesmu bi¬ 
stri potočić kao i uzburkani morski valovi. 

O, Gospode i Bože naš ! 

Usta Ti moja šapću toplu molitvu. Oči moje 
čeznu za Tobom. Kad se dižem i kad idem na po¬ 
činak mislim na Tebe. Ispunjavaš mi um i srce, 
nadimlješ mi grudi, burkaš mi krvcu. Pratiš me u 
zlu i u dobru. Uvijek si uz mene. Nadainnom se 
širi Tvoja blagoslovljena i sveta ruka. Ti mi daješ 
i dobro i zlo. Iz Tvoje je ruke. 

O, Gospode i Bože naš ! 

Kad idem na počinak i nehotice mislim na 
Tebe. I onda kad mi duša zaokupljena zemaljskim 


5 




mislima, prodires u nju kao topla, rumena sunča¬ 
na zraka. Primoravaš me, da zaboravim na sve što 
je zemaljsko. Podižem duh u sfere nebeske, gdje 
se nasladjujem krasnim bojama osvijetljena neba. 
Uživim se u Tebe i samo mislim o Tebi. Ti si je¬ 
dino vječna istina, vječna dobrota, vječna ljepota 
i vjekovita sloboda. 

O, Gospode i Bože naš ! 

I u časovima, kada mi se u duši javi pomi¬ 
sao, da ču zamijenuti ovaj život, da ću napustiti 
ovu dolinu suza i onda se sa zahvalnošću sjećam 
Tebe, svesilja i svemoćnosti Tvoje. Smireni moji 
atomi, smirena moja duša pjeva pjesmu o Tvojoj 
veličini. Ne bojim se ničega. Priznajem da si pre¬ 
dobar, da si svet i da je sreća za svalcoga onoga 
koji se vraća u Tebe. u izvor opstojnosti svoga ja. 
Duša mi umirena, uživa u Tvojoj ljepoti i dobro¬ 
ti. U njoj niču psalmi, kao što su nikli u Davido- 
voj duši. Puni su hvale i slave Tebi moćni i jaki 
Bože. 

O, Gospode i Bože naš ! 

Na oči naviru mi suze, slatke i pune čežnja 
za Tvojim bićem. Cijelom se dušom predajem Te¬ 
bi, jer znam, da ćeš mi biti jedina moćna zaštita. 
Mislim samo na Tebe i divim se Tvojoj svetoj de¬ 
snici, koja je stvorila mene, sve u meni i oko 
mene. Iz duše moje diže se kliktaj pun čežnje, pun 
ljubavi prema Tebi, jedinom dobru, u koje vjeru¬ 
jem punom svojom dušom. Ufam se u Tvoju po* 
moć, ljubim tvoju zaštitnicu ruku i ne bojim se 
smrti, jer vjerujem, da s njom počinje ljepši život. 

O, Gospode i Bože naš ! 

OBASJALA GA SREĆA 


yAJDIK Pavao bio je progonjen od sudbine. Kao 
* mališ ostao je bez roditelja. Nesreći ovoj pri- 
družilase još jedna veća: izgubio je očni vid. Ne¬ 
kom zgodom zahvatio mu plamen oba oka. 


Ovako unesrećen i bez roditelja dospio je u 
gradsko sirotište. Bio je dobar kao dobar dan. 
Bijaše voljen od poglavara. U školi je pokazivao 
osobitu slonost za glazbu. Koliko puta došuljao se 
do kakova mjestanca, na kojem je mogao slušati 
vojnu glazbu, kad je prolazila kraj sirotišta. Ovo 
nije ostalo neprimjetno njegovim starješinama. Kad 
je poodrastao za školu bio je poslan u zavod za 
slij epce. 


U zavodskoj školi pokazao je mnogo smisla 
za sve. Osobito je rado slušao, kad su njegovi 
stariji suučenici i supatnici — slijepi kao i on — 
vježbali na različitim instrumentima i kad su učili 
pjevati. Ova njegova želja, težnja za glazbom, po¬ 
nukala je njegove učitelje, da se više pozabave 
njime, da isprobaju njegov sluh. Uspjeh bio je van- 
redan.Pavao jepokazivao sve odlike rodjenog umjet¬ 
nika, glazbenika. Poteškoća je bila samo sljepoća, 
— No, Pavle, — rekao mu je nekoga dana, 
nakon završetka četvrtoga razreda pučke škole za 
slijepce, učitelj koji ga je vrlo volio, — no Pavle, odlu¬ 
čili smo, da te se pošalje na glazbeni zavod, da ti¬ 
se ijruži prilika, da izučiš glazbu. 



Pavao je šutio. Mališ nije znao za svoj veliki 
muzikalni dar. Ukoliko je i osjećao volju za gla¬ 
zbu, nije znao, što to znači. On je znao samo to 
da voli glazbu i pjesmu i da je onda bio najsre¬ 
tniji, kad je mogao prisluškivati zvukove, koje su 
mamili iz gusala, tamburica i glasovira njegovi 
nesretni supatnici. 

Pavao je svom učitelju odgovoi’io smiješkom. 
Očice njegove, koje su isgledale posve normalne 
i ako im nedostajao vid, počele se pomicati, kao 
da su oživjele. 

— Hvala! —protisnuo je kroz svoje rumene 
djetinske usnice. U licu je sav porumenio. 

Učitelj ga privukao sebi i utisnuo mu na čelo 
topli, očinski poljubac, rekavši mu: 

Pavle, kod nas u školi bio si dobar. Sad ćeš 
u glazbenu školu. Gledaj da i ondje budeš još 
bolji. 

Pavao je na ove učiteljeve riječi počeo da drhće 
u cijelom tijelu, počeo je glasno da jeca. Nešto mu 
rastužilo malu, lijepu dušicu. Stojao je bez riječi kao 
ukopan. U duši je osjećao, da će sada nastati za 
njega proljeće, koje ne pozna a o kojem je mnogo 
čuo govoriti... 


I Pavle je pošao u glazbeni zavod. Odmah 
je primjećeno sa strane zavodskih učitelja, da će 
Pavlu biti najbolje, da uči glasovir. Otpočeo je 
rad s njim. To je težak, mučan posao. Pavle poka¬ 
zuje osobit talenat, pa ipak je to teško radi nedo¬ 
statka vida. 


Mališ je shvaćao nauku o glazbi sa osobitom 
spremnošću. Tipke su glasovira tek bile prkošljive, 
napose, kad je Pavle jače udario prstićem i zahva¬ 
tio po dvije. Zvučale su nekako srdito. Suzvuk im 
ipak odavao mekoću, ljepotu, nešto što je govo¬ 
rilo, kao da i tipke shvaćaju svoga slijepog zapo¬ 
vjednika, a u zvuku je uz to odjekivala nepo¬ 
znata sjeta, koju tek mogu osjetiti nesretnici i svi 
uopće patnici. Pavlu se zarumenilo lice. Da je 
u mahu onom mogao progledati, kožna, što bi se 
njemu moglo dogoditi.?! 

Mališ je napredovao u glasoviranju. Njegovi 
učitelji bijahu njime vanredno zadovoljni. Za slo¬ 
bodnog vremena pričali su Pavlu o suncu i mje¬ 
secu, o zemlji i o ostalim svjetovima svemira, 
A najviše je Pavlov intelekat dirao njegov jedan 
supatnik, komu je jedna noga bila posve oduzeta 
a druga tek toliko jaka, da je mogla držati ono 
sitno, malo njegovo tijelo. 

— Pavle, znao mu reći drug Nikola, — hoćeš 
li da ti čitam nešta lijepa? Hočeš li da ti pročitam 
cijelo od glasovitog francuskog spisatelja Bernar- 
dina Sent Pierea: »Pavla i Virginiju«, da te upo¬ 
znam s tim najkrasnijim djelom mladenačke lju¬ 
bavi? Glavni je junak tvoj imenjak i tim ćete 
djelo zanimati još više. Nastavit ću »S proljetnim 
vodama« i »Klarom Milćevom« od Turgenjeva, s 
»Pjesnikom i svijetom« od Kraševskog Hoćeš li 
Pavle ? Ti moraš uz glazbu zaći u svijet viših du¬ 
hova, u svijet onih, koji vežu nebo sa zemljom. 
Moraš me pozorno slušati. Uvjeren sam, da ćemo 
zajedno uživati u ljepotama ljudskih duša, koje su 
sjajne kao meteori a velike kao nebeska tijela. 


8 — 


— 9 


Pavle je za čas šutao. Kao da sezamislio u nešto. 
Osjetio je u duši, da je zadovoljan. A kad se sje¬ 
tio da ne vidi, raztužio se na čas. Brzo mu se ipak 
razvedrilo lice. 

— Nikola, brate, nesretni smo oboje. Tebi 
je ipak mnogo bolje. Vidiš sve oko sebe. A ja ži¬ 
vim u vječnom mraku. Pomisli kakav život to mora 
biti. U sedamnaestoj sam godini a ne znam, što je 
zemlja, što je nebo. Ne znam, što je čovjek a što je 
žena. Oni samo postoje u mojoj mašti, inače su 
mi tudji. 

— Nikola, ne shvati krivo! Ne zavidjam ti. I 
tebi jamačno nije dobro. Koliko si mi rekao: jed¬ 
na ti noga posve uzeta a druga slaba. A to je još 
uvijek sreća prema meni. Vjeruj mi, da se iskreno 
veselim tvojoj sreći. Daj Bože, da te uvijek prati 
životna sreća, u koliko se kod jadnika može govo¬ 
riti o njoj. 

— Nikola, čitaj mi djela, .o kojima si mi go¬ 
vorio. Slušat ću te pozorno. I čitat češ mi s dana 
u dan, da obogatim dušu svoju. To ja hoću. To 
je najviši moj cilj. 

I Nikola je Pavlu čitao i čitao. Bogatio je 
njegovu dušu. Razvijao je njegove osjećaje i raz¬ 
vio ih do skrajnih granica. Ovako su im prolazili 
dani. Pavle je svirao glasovir a Nikola gusle. Bje¬ 
hu nerazdjelivi, oboje muzikalni talenti, rijetki ta¬ 
lenti. Među njima kao da je nastalo neko takmi¬ 
čenje. Svirali su sa osjećajem, iz duše. Ljubili su 
glazbu do ludila, kao što ljube mnogi ljudi šam¬ 
panjac i tokajac. Da, opajala ih glazba, kojoj su 
posvetili sve svoje sile. U glazbi su tražili utjehu, 
ublaženje svojih duševnih boli, od kojih su trpjeli 

vrlo mnogo. Sljepoća i hromost ubijahu Ih. 

Obojica su napredovali u glazbi tako, da su 
premašili sva očekivanja svojih učitelja. Već su bi¬ 
li izgradjeni mali virtuozi. Učitelji ih vanredno pa¬ 
zili, jer im je ta pažnja bila potrebna. Nikola je 
uz to pazio na Pavla kao na svoje oči. Bio mu vodič 
u životu, jer mu se smilio radi velikoga talenta i 
radi sljepoće. 

— Pavle, ja te ne mogu i ne smijem ostaviti. 
Bit ću uvijek uza te. Ne smije se zapustiti tvoj ta- 
lenat. Ti moraš pL ostaviti svoje ime. 

Pavle je Šutao na ovakove izljeve bratske 
Nikotine ljubavi. U duši je svojoj osjećao, da nm 
je Nikola sve i da bi mu život bez njega bio su¬ 
višan. Bez njega bi utihnule žice njegovog glaso¬ 
vira a tipke bi vječno plakale. 

Rastajali sU se tek na kratke časove. Samo 
onda. kad su imali posebno svoje satove i vježbe. 

U takovim časovima je Pavle, kad je svršio 
svoje vježbe — mamio iz tipaka najosjetljivije ako¬ 
rde, koji su bili himna, pjesma suncu i mjesecu, 
pjesma ljubavi, o kojoj je saznao iz Nikotina či¬ 
tanja. Tipke i ako nijesu izvodile glazbena djela : 
Mozarta, Betovena, Šuberta ili našeg Lisinskoga 
pokoravale su se prstima slijepoga Pavla i slije¬ 
vahu svoje akorde u slatka suzvučja puna boli i 
sjete, puna slobode i ljubavi. Tipke su rasprostirale 
zvukove slične valovima nabujale rijeke, koja pri¬ 
jeti smrću, dizali se u vis, pod plavetnilo neba i gu¬ 
bili se daleko, daleko u svemiru, ondje, gdje se 
uzdiže uzvišeni prijesto Boga. 

Ovako se Pavle znao mnogo puta da zaboravi. 
Nije mogao da se otme od tipaka. U njih je salije- 

vao dušu svoju, boli, patnje i maštanja. O, tipke, vi 
najvjernije moje družice, često je puta znao uzdah- 
nuti, da im se iza toga preda još jače, da im još 
više povjeri bol duše svoje. Tipke su pod njegovim 
prstima pjevale pjesmu: ljepoti i dobroti, majci, 
ocu, braći i sestrama. On nije znao za njih. Tek 
je o njima čuo iz Nikolih knjiga. Pjevao je pjes¬ 
mu ženi. U svakoj je gledao Virginiju i ništa drugo. 

Prolazili su dani Pavlu i Nikoli, dani veselja 
i dani očaja. Katšto su zajednički znali plakati. 
Učvrstila ih nesreća, koja ih je pratila obojicu. Od¬ 
rasli su. Opasala ih muška snaga. U dušu im po¬ 
čelo da ulazi nešto silno, jako, veliko. Dosele nepo¬ 
znata slast, počela im da ispunjava cijelo tijelo. 
Nikola je podnosio još nekako. Vid mu je donio 
mnogo lijepo zadovoljstvo. A Pavle ? Duša mu tr¬ 
pjela mnogo. A tih muka riješavao se samo onda, 
kada se sljubio s tipkama svoga glasovira. 

I konačno se morali rastati. Nikola je dobio 
diplomu guslača i nekoga lijepoga dana oti¬ 
snuo se u bijeli svijet, da veseli druge sa svojim 
guslama, da živi od svoje muke i svoga ti uda. Ne¬ 
koga krasnoga svibanjskog jutra oprostili se pii- 
jatelji. Prije rastanka zajedno su odsvirali jednu 
Chopinovu sinfoniju. Gusle su plakale. Cilik nji¬ 
hov prodirao je u dubinu duše. Tipke su jecale i 
naricale. Žalile su za prijateljem, bratom. Drugo¬ 
vi se nijesu mogli bolje oprostiti. Utihnule su stiune 
i oglušile su tipke. Prijatelji su plakali. Nikola je 
otišao. Katšto se listom javljao Pavlu. 

Pavle je uz pratnju jednoga od svojih učiue- 
Ija nastavio glazbu. Sluh je tako izoštrio da 


je sve odmah morao otsvirati za učiteljem. Ali uza 
sve to sam je osjećao u duši, da ne će ovako dalje 
moći. Učitelj i ako mu je prijatelj, nije ono, što mu 
bio Nikola Osjećao je, da mu nešto nedostaje, da 
mu pomalo nestaju sile ida mu se u dušu počela sve 
jače da utiskuje priča o Pavlu i Virginiji. Počeo 
je jače, da osjeća toplinu sunca i da osjeća sve 
veći gubitak Nikolin. Pomalo počeo je da očajava. 
Tipke i ako su ga slušale, nešto mu počele da 
prkose. Nijesu ga više slušale onako, kao onda, ka¬ 
da je pratio mile, ugodne akorde s Nikolinih gu¬ 
sala. Konačno je počeo da sumnja u svoj talenat, 
o kojem su mnogo govorili učitelji i svi oni, koji 
ga čuli svirati. 

Bilo je nekoga jutra u mjesecu srpnju. Uzavo- 
du je bilo nešto življe. Sviralo se na sve strane. I 
u toj skupini, smjesi glasova, čuli se, isticali se na¬ 
ročiti zvukovi gusala. Pavle je prisluškivao. Mišići 
lica počeli mu se trzati. Ruke i noge oživjele mu. A 
slijepe oči poprimile mu posebni izraz. Napeo 
je sluh. Htio je da nadje akorde Nikolinih gusala. 

— Hm — rekao je u sebi,—Nikolini su akordi 
savršeni. Mislio sam da je u njima vrhunac guda- 
lačke umjetnosti. A glasovi gusala, koji mi kroz 
uha prodiru u dušu kao da su još savršeniji, kao 
da dopiru iz samoga raja, kao da ih izvode, umrli 
glazbeni velikani. 

Smirio se. Utihnuli su zvukovi gusala. 

Za par časaka neko je tiho pokucao na vrata 
Pavlove sobe. Pavle se malo trgnuo. 

— Dobar dan, gospodine Pavle, — oslovio ga 
njegov učitelj. — Doveo sam gospodjicu Martu, 
da se upoznate snjom. Ćula jeo vama i došla je, 

da vas upozna. Svršila je praški konzervatorij. Svira 
gusle. Svira božanstveno. Haycln, List, Mozart, 
Goldoni i drugi za nju su igračke... 

— Gospodjice Marto, ovo je naš Pavle najbo¬ 
lji naš glasovirač. 

— Milo mi je! — rekla je Marta tako nježno, 
da je Pavla nešto potreslo. 

— Gospodjice Marto, ostavljam vas na čas s 
Pavlom. Idem, da vam posij em gusle, da uz pra¬ 
tnju Pavlovu zagudite nešto. 

Oboje su šutili. Šutnja je bila slcoro nesnos¬ 
na. A još prije nego su Marti doneli gusle, preki¬ 
nula je Marta iznenadno tišinu. 

— Gospodine Pavle, hoću, da vam budem 
drugarica. Hoću da vam budem majka, otac i vaš 
andjeo čuvar. Hoćete li, gospodine Pavle. 

Šutnja je postala još teža. 

Hoću, — odvratio je Pavle. Bog vas je jama¬ 
čno poslao. 

Bješe sve uredjeno. 

Gusle i glasovir ujedniše svoje zvuke u mo¬ 
litvu, u zahvalnost onomu, koji je sjedinio njihove 
duše. 


Pavle i jMarta od onda daju koncerte u cije¬ 
lom kulturnom svijetu. Ujedinila se samozataja i 
ljubav, sreća i patnja. 

„Jadranska Vila“ g. 1936. 



ZA SABLJICOM 


strina JSTanina Koska bila je lijepa, zgodna 
djevojka. U strina Nane bilo je osam kćeri i dva 
sina. Svi su bili oštri na jeziku a jaki na poslu. U 
njihovoj kući nije trebalo nadničara. Sami su na¬ 
stojali, da sve urade. Bili su već poslovični. Mno¬ 
go se puta čulo : trebate biti kao Nanina djeca. 
Ugledajte se u njih. Ti ne daju nikom da zaslu¬ 
ži, od njih nema niko ni prebijene pare. 

Najstarija strina Nanina kćerka Koska bila 
je preko tjedna »paorkinja« a nedeljom i blagda¬ 
nom obukla se kao kakva gospodjica. Šešir nosi 
već davno i još od ‘malena, jer je to bila davna 
želja strina Nane. Na ruke je navukla kožne ru¬ 
kavice a na se obukla opravu najmodernijega kroja. 

— Ne ću ja, da moja Koska uzme na glavu 
šešir tek onda, kad se uda. Dosta, što sam ja mo¬ 
rala čekati na šešir, dok nijesamušla u gazdinsku 
kuću Erićevih. Sramota me, kad pomislim na to. 

— I ako sam bila iz dobre, gazdinske kuće’ 
morala sam čekati do svoje dvadeset i druge go¬ 
dine, da mi »natakne« šešir na glavu davno moj već 
pokojni Štipa. Mislila sam, da ću osijeditiu toj želji. 
Za to ne ću, da se to dogodi mojim kćerkama, mo¬ 
joj djeci, napose mojoj Koski, — znala je mnogo 
puta reći strina Nana, kojoj su zavidjale susjede. 

— A i zašto ne bi moja djeca bila kao go- 




spodskći djGCEi?! Možda za to, što znaju kopati 
kao seljaci ? ! ‘ 

— Moja Roska je prava gospodjica. Još i vi¬ 
še je ona. Zna kopati, krave musti, kruli mijesiti. 
To sve ne znaju gospodjice. A ona se zna fino i ci- 
frasto ponašati u svakom društvu. 

Roska se potpuno slagala sa ovim mišljenjem. 
Koliko joj se puta napunile oči suzama, kad je ču¬ 
la, kako je majka brani od zlih jezika ženskih. 

Ovo se obično dogadjalo za ljetnih nedjelj¬ 
nih i blagdanskih popodneva, kad se cijeli kom- 
Siluk« iskupio pred strina Naninom kućom. Žene 
su sjedeći na klupi davale maha svojem jeziku 
ogovarajući jedne druge. Ljudi se nešto podalje 
kartah i politizirali a omladina je na nedalekom 
praznom prostoru pjevala, ijujukala i plesala. 

Djeca strine Kane nijesu rado dolazila na 
ove zabave, napose Roska. Ona se nije htjela ni¬ 
kako da pokaže medju onim »paorima«. Ona je 
poprijeko gledala ovakove zabave. Klonila ih se. 
Ona je tražila nešto više. Potpuno je usvojila ma¬ 
mino mišljenje, da je ona prava gospodjica. 

— Zar ne, mamice, — znala je pred susjedom 
Marom reci. — zar ne, mamice, da u našem mje¬ 
stu nema ljudi za mene ? ! Za mene su samo go¬ 
spodska društva. A najviše mi se svidja sabljica. 
Uh, kad čujem njezin zveket, onda sam ponosna, 
ne znam, kuda bih pogledala. Dušu mi ispuni ve¬ 
lika čežnja, kao onda, kad se za rana jutra nadjem 
u našem vinogradu, u onom lijepom Zaguljancu. 
Godi mi, kao kad s njega mogu da gledam u da¬ 
ljinu, tamo, gdje se radja sunce i gdje se sastaje 
zemlja s nebom. Godi mi kao ugodni miris zrele 
breskve! 

— Ah mani se ti toga, dušo moja, — rekla 
bi joj susjeda Mara. —■ Za nas je mnogo bolje, 
da volimo naše »paore«. Oni su mnogo bolji od 
gospode. U »paora« crna torba a uvijek puna. Go¬ 
spoda su željna svega. Piju kavu za zajutrak i za 
večeru, to im je sve. Samo ti čuj mene. Mislim bo¬ 
lje od tvoje mame. 

— Uh, ala ste vi strina Maro naivna žena ! 
Gospodin je gospodin, čist je, lijepo obučen. Kao 
da je izašao iz škatulje, tako izgleda. A naši lju¬ 
di : zamazani, prljavi, zaudaraju po staji. Ne, ne 
ću se s tim sprijateljiti i ako sam i sama seljač¬ 
koga roda. Zar ne vidite gospodu časnike i nared¬ 
nike, kad se navrate u naše mjesto. To su gospo¬ 
da. čovjek bi ih zagrizao. Svi su lijepi, čisti, da ih 
milota pogledati. Pa zveket njihovih mačeva to je 
prava, uzvišena pjesma. Onda mi nešto teško ohu- 
zme dušu i srce. Zahvati me sjeta i najvolila bih 
kad ne bih postojala. Ne, ne ću se udati za »pao' 
ra«, ma mu bila na glavi i carska kruna. Hoću go¬ 
spodina, da budem gospodja, da se lijepo oblačim 
da mi i’uke budu bijele a ne kao u mene, mojih 
sestara i moje braće. Hoćii daleko odavde i da sam 
u gradu. U našem su gradu sami »paori«. Da ni¬ 
je đaka i nešto profesora te par činovnika, bih 
bismo kao u pustinji. 

Strina Nana gledala je u svoju Rosku kao u 
vilu. Oči joj bile pune suza. Drhtala je sva u tije¬ 
lu. Da joj moguće poleti!a bi u vis, tako ju odu¬ 
ševio Roskin govor, govor njezine prvijenke. 

— Da, Maro, Roska ima pravo ! Nijedno svo¬ 
je dijete ne ću dati za »paora« a najmanje Ros¬ 
ku. Držim, da će se u Rosku ugledati i druga mo- 

ja ženska djeca. Da, neka samo ne polaze za na¬ 
še ljude. Neka odu iz ovoga gnijezda, gdje sve 
miriše po vinu, staji i po vlagi. Neka idu u svijet 
u gradove, gdje ljudi žive kao ljudi. Mi 
smo robovi zemlje i ništa drugo. Da mi je sada 
Štipa živ, jamačno bi se i on složio s mišljenjem 
svoje pametne kćeri. 

Prolazili su dani, mjeseci i godine. Po Kos¬ 
ku je došlo par prosaca, sve dobrih gazda iz mje¬ 
sta i okolice. A ona odbijala ih redom. Jednom 
je zamjerila ov^. a drugom ono. Dolazili su i od¬ 
lazili su. Koska je čekala, da joj se javi kakav sa¬ 
bijaš. To bijaše za nju ideal. Kadila je i dalje sa 
sestrama i bracom. Navršila je već dvadeset i se¬ 
dam godina. A nikad, da se javi njezin snivani 
kraljević, koji onako dostojanstveno udara sablji- 
com po «kaldrmi«. Koska je čekala i čekala. Spri- 
ječavala je mladjim sestrama udaju. Mama i Kos¬ 
ka nikako, da se maknu sa mrtve točke. 

— čuj, — nekoga će dana reći mladja Kos- 
kina sestra Dara, — čuj, mamice, meni je već do¬ 
sta, čekanja. Već mi dvadeset i pet godina. Ne ću 
čekati na Koskinu udaju. Iva Žulj ević, sin seoskog 
gazde iz Bukovca, poručio mi, da će u prosce. 
Udat ću se, mama. Dalje ne ću i ne mogu čekati. 
Vrijeme prolazi. Starim i što će onda biti, ako svih 
nas Osam moramo čekati Koskinu sreću. To je 
ludost, nemogućnost. Sve ćemo biti stare usidjeli¬ 
ce. A to, majko, ti valjda ne ćeš. To valjda ne 6o 
ni Koska. Valjda ne će da povežemo svoju sudbi¬ 
nu s njezinom. Uostalom ,jasam o tom govorila s bra¬ 
tom Živkom i rekao mi: Poruči ti samo Ivi. Mora se 
prestati sa čekanjem. Mama, neka Koska čeka go¬ 


spodina, časnika, narednika. . . . Ako misli, da ne 
će zakasniti, meni i nama je svejedno. Mi hoćemo 
da se udarno. 

Strina Nana u prvi mah bila je veoma srdi¬ 
ta. Ljutila se na napržicu Daru. kako ju je znala 
nazvati u srdžbi. A kad se malo ohladila, kad se bo¬ 
lje promislila, vidjela je da Dara ima pravo. Dje¬ 
vojke su pokvarljiva roba. Takove robe treba se 
riješiti što prije. Zato je čekala zgodu, da rekne 
svoje mišljenje Koski i Dari. Brzo joj se za to 
pružila prilika. Sutra dan bijaše nedjelja i prije 
nego će kćeri u crkvu, strina Nana okupila ih kao 
kvočka piliće: 

čuj. Koska. Dara ima priliku, da se uda. 
Što ti veliš ? Poručio je Iva Žuljević iz Bukovca, 
da će joj u prosce . . . 

— Ah, to me malo zanima, — odgovorila je 
Koska. — Uostalom, ako je tebi po volji, da se ona 
kao mladja uda prije mene i da ti ja pletem si¬ 
jede, neka se uda. Onda si kriva mojoj nesreći : 
ti i Dara. 

— Ne govori tako ! Ne mogu radi tebe sve 
one ostati djevojke. I ti to ne možeš i ne smiješ 
tražiti od svojih sestara. To bi bila vrlo velika 
žrtva. Neka se Dara samo uda. Bit će mnogo bo¬ 
lje. Ja ču postati baka a ti tetka. Pruža joj se do¬ 
bra prilika. Koliko sam imala zgode da čujem 
Ivan je dobar i pošten mladić pa će jamačno bi¬ 
ti i dobar čovjek. Uopće, neka se udaju sve. 

— A i ti, čedo moje. gledaj, da se udaš. Sta- 
riš. Vrijeme prolazi. Što dalje sve se manje jav¬ 
ljaju prosci. Pazi, da ti se ne dogodi prema onoj: 
ko traži pokrivač, nadje otirač. Pazi što radiš. Bi- 

la bih najsretnija, da tebe vidim sretnu. Zabora¬ 
vi na gospodu: časnike i narednike. Eto, ja i tvoj 
pokojni otac smo »paori», pa što nam fali ? ! Sa¬ 
mo da je on živ, sve bi bilo drukčije. Danas bi bi¬ 
lo u našoj kuci svega osim ptičjeg mlijeka. Pa i 
ovako nam nije zlo. Samo bi trebalo sreće vama- 

Roska je gledala u majku začudjeno. Očijoj 
se napuniše suzama. Problijediia je. Nije znala 
što da učini. Da poleti majci, da je izgrli i izljubi 
to bi^ajvolila a nije mogla, da se pokaže sla¬ 
bom, kako je u sebi pomislila. Znala je ona vrlo 
dobro, da joj mati ne želi zlo a ipak joj bilo te¬ 
ško, što joj povrijedila ponos. Plakala bi, vikala, 
imala bi volju da se s nekim potuče, posvadja. 
Drhtao joj svaki mišić a srce joj udaralo kao ludo. 

— No, majčice, rekla je Roska, dobro, neka 
se Dara uda. Neka isto to učine i druge seke, kad 
dodju na red. Ne zavidjam im ništa. Neka se sa¬ 
mo udaju za »paore«. Vidjet će one, što to znači, 
A i ti imat ćeš prilike, da se osvjedočiš o tome. 

Roska je počela plakati. Nije znala baš za¬ 
što, Ali ona je osjetila za to neku potrebu. Suze 
joj navaljivale silom na oči. Što se više ustezala, 
suze bijahu sve obilnije, 

— No, majko, ja ću i dalje raditi u kući na¬ 
šoj, u poljima i vinogradima našim. I dalje ću sa¬ 
njariti o udaji za gospodina, časnika ili naredni¬ 
ka. Potonji Su mi miliji više svega. O, kako je 
ugodan zvuk njihovih sabalja, kad im udaraju o 
noge i kad udaraju o kamenje »kaldrme«. Mami¬ 
ce, ja onda obezumim, obnevidim. Pretvorim se u 
veliko uho. Zveket sablje miliji mi od najljepše 
pjesme. Kad njega čujem, zanesem se, zaboravim 


iia samu sebe. Sablja je za mene najveća čežnja. 
O majko, kako bih bila sretna, kad bih se nalazi¬ 
la uz takova gospodina ! Moja bi sreća bila onda 
na vrhuncu. Znam, da me ne shvaćaš ni ti, ni se¬ 
ke, ni braća. Svi ste vi »pozemljusi«. Teče u va¬ 
ma »paorska« krv. Vi mislite prema onoj : zavu¬ 
kao se crv u rotkvu pa misli, da nigdje bolje ni¬ 
je. Kroz vjekove teče u vama seljačka krv i za to 
ne možete, da me shvatite. Ne udam li se za sab- 
Ijaša sve ću žrtvovati. Ostat ću djevojka. Radije to, 
nego da odem medju »paore«, zadojene samo mi¬ 
šlju na rad. Hoću, da se riješim ropstva, da udjem 
medju gospodu, da obnovim našu krv u svojoj 
djeci. Da, mama, to je jedina, moja želja ! 

— čekat ću. Ko zna, ne ću li ipak dočekati 
sreću svoju. Pa i ako je ne dočekam, ne ću žaliti. 
Tako mi je valjda sudjeno. Mrzim niski rod. Ho¬ 
ću, da me ljudi štuju i da me se boje. Dosadilo 
mi već, što moram štovati druge i što se moram 
bojati drugih. 

Mati je šutjela. Pustila je Rosku neka se 
izgovori, neka se naplače, da joj bude lakše. Ža¬ 
lila je ubogu svoju kćer, koja je bila mnogo bli¬ 
že tridesetim nego dvadesetim godinama. Žalila je 
što se tako udaljila od svoje seljačke porodice. 

— Da i ja sam mnogo tomu kriva. Nijesam 
joj smjela dopustiti, da se uživi u tu misao, pomi¬ 
slila je mati u sebi! No, drago dijete moje, 
— rekla je strina Nana Roski — Pa, neka se 
uda samo Dara. Onda će se otvoriti vrata naše 
kuće, koja dosele nije niko smio da otvori baš 
radi tebe. Nijesu se usudili na tvoj šešir, su 
neobran i fino, gospodsko odijelo. To mno- 

go smeta tvojim sestrama. A ko zna, ne će li se 
onda otvoriti i tvoja vrata ? Možda ipak naidje 
junak tvojih čežnja. 


Dara se udala prvog proljeća, kad je cvao 
jorgovan. Udala se za Ivu Zuljevića u selo Bukovac. 
Ona je bila sretna. Udala se u dobru, gazdinsku kuću- 
I odmah je metnula šešir na glavu. Ona je radila 
obratno, nego Koska. Bila je sretna. Znala je ona 
da je čeka rad a znala je i to, da rad jača čovje¬ 
ka, da radom stvara čovjek uvjete slobodi. Volila 
je svoga muža seljaka, koji ne mora biti rob sva¬ 
komu i koji ne mora svakoj šuši skidati svoj še¬ 
šir. Da, volila je ona svoju seljačku kuću, u kojoj 
je sve mirisalo od reda i čistoće. 

Polako se udavale i druge sestre, već kako 
su stizale na red. Oženila se i oba brata. Osnova¬ 
li su svoje domove i svoje porodice. Obradjivali 
su zemlju i iz nje su pokrivali sve svoje životne 
potrebe. Oni su štaviše stvarali mnogo više. Zemlja 
je najzahvalnija. Ona je tvrda i uvijek se vrijedni 
na njoj održati mogu, Slabići podliježu. 

Strina Nana bi mogla reći, da je posve sret¬ 
na. Ali misao na Kosku kvarila joj sve životno 
veselje. Uvijek se brinula, kako da usreći svoju 
Kosku, svoje pametno a pretjerano umišljeno di¬ 
jete. Uvijek je mislila na to. kako bi Koski istje¬ 
rala iz glave misao na sabljicu, na onu stvar, ko¬ 
ja nije baš osobita. Ali, kako da to učini ? 

— Koska, dijete moje, već je skrajno vrijeme 

da se i ti usrećiš, udomiš. Ovako dalje ne ćeš 
moći. Pogledaj braću i sestre. Zar ne, da su oni 


sretni ? ! Svaki ima svoj dom i svoj mir. Zar ne 
bi i tebi bilo bolje, da stvoriš svoj dom, da uži¬ 
vaš mir ? A to bi mogla, samo, ako hoćeš, čuju 
se mjestom glasovi, da te želi upoznati bogati 
udovac Ilija Kavićev, koji se pred desetak godina 
povratio iz Amerike, donesavši mnogo dolara. 
Mnogi ti zavidjaju na sreći. Zlobni su ti već sada. 
A pred par dana došla mi neka nepoznata žena 
i zapitkivala me o tebi. Konačno je priznala, koje 
i što je i koje šalje. Strina Nano šalje me Ilija. 
Da znaš, kako je samo zaljubljen u Kosku. »Znaš« 
— rekao mi, — »ako isposluješ, da podje za me¬ 
ne Koska, onda ćeš dobiti ne samo peškir i košu¬ 
lju, već ću ti dati pol jutra zemlje. Mogu to žrtvo¬ 
vati za Kosku. Vjeruj mi Nano, rekao je Kavićev 
Ilija, tako sam zaljubljen u Kosku, da ne ću moći 
živjeti bez nje. Vidio sam je nedavno, kad sam 
bio u njezinom mjestu. Ma kao da je stvorena za 
rneue. Dano pazi, da ti neizbjegne pol jutra zem¬ 
lje. A to znači mnogo !« I, eto, ja se, strina Nano, 
prihvatila toga posla, ne radi pol jutra zemlje, već 
zato da usrećim i Kosku i Iliju, čula sam, da to 
ne će ići osobito lako. Vele, da Koska cilja na go¬ 
spodu : časnike i narednike. Njoj se svidja sablji- 
ca, općenito se govori. Ali ipak pokušat ću. Daj 
strina Nano, reci joj koju dobru za čika Iliju. Mo¬ 
žda će se još predomisliti. Partija je dobra. Bit će 
svoja gospodja i moći će godišnje promjeniti više 
šešira, suncobrana i moči će nositi najljepše i naj¬ 
modernije oprave. Ilija je mastan oko srca. A 
uostalom nije Ilija baš ni prestar. Ovih je dana 
navršio četrdeset i pet godina. Sad je u najboljoj 
muževnoj snazi. A fin je, znaš, kao gospodin. Ku- 

ke mu bijele a lice rumeno. Ne radi on ništa. Sa¬ 
mo nadgleda. 

’ — Pa dobro, snaša Dano, pokušat ću ! 

Drugoga dana počela je strina Nana onako 
izdaleka, da priča Koski o Iliji. Hvalila ga, da se 
bolje i više ne može. 

Znaš, Roska, da sam već i sama s time 
na čisto, da se bolje udati za imućna seljaka, ne¬ 
go zamakakvog, pušljivog gospodina. Priznajem, da 
sam prije mislila drukčije. A sada sam promijenila 
stubokom svoje mišljenje. Seljak je jedini pravi 
gospodin. Pa još, ako je onakav, kao što je Ilija. 
Ništa ne radi. Što je prema njemu kakav oficir- 
čić ili bože sačuvaj, kakvi narednik. Već polovicom 
mjeseca moraju paziti, da imaju toliko, da se najedu. 

— Hm, — rekla je Roska nakon kratke stan¬ 
ke svojoj majci; — Nemoj, da me tjeraš za Iliju. 
Radije ću u rijeku ili o uže. Rekla sam ti, da ne 
volim seljaka. A nijesam ti valjda teška. Još da se 
udaju dvije najmladje seke i ostat ćemo same. Bit 
će nam lijepo, vrlo lijepo. Još ću čekati neko vri¬ 
jeme, ne ću zakasniti. Na dobro se ne kasni ni¬ 
kad. Još nijesam izgubila nadu. Mamice, ostavi 
me samo na miru. Činim ono što držim, da je za 
mene najbolje. 

Kad je ovo rekla majci, pogledala ]e onako 
ispod oka : Htjela je, da vidi utisak svojih riječi 
na majku. Pri tom je pocrvenila i izgledaše kao 
da joj dvadeset godina. Bila je malo uzrujana. Ovo 

je primjetila strina Nana. 

— Roska, čini mi se, da ti nešto skrivaš pre- 

damnom. Imaš li samo što, reci majci. Uvijek sam 
spremna i na drugu odluku, čini, što držiš da je 
za tebe najbolje a i najpametnije. 

Roska se pričinila majci danas neobično li¬ 
jepa. Samo joj čitala na licu neku brigu. Kroz ru¬ 
menilo katšto je provalilo blijedilo, da se strina 
Nana malo uplašila. 

— Majko, htjela sam, da nešto skrijeih od te¬ 
be, rekla je Roska, ne zato, što ti to ne bi smjela 
znati, već zato, što je možda stvar preuranjena. 
Znaš, kad sam ono zadnjiput bila u susjednom 
gradu, dogodilo mi se nešto neobična. Slijedio me 
neki uniformirani. Ne znam, je li bio časnik ili na¬ 
rednik. Par puta je prošao kraj mene. Nasmijao 
mi se i značajno me pogledao. To bješe pred ne¬ 
kih četrnaest dana. Od onda nemam mira. Srce 
mi govori, da će onaj uniformirani biti moj su- 
djenik. Sanjam od onda mnoge krasne snove. 
Eto, to sam skrivala pred tobom. Nijesam htjela, 
da dodje stvar na javu i skrivala sam je u duši 
svojoj. O uže ne mogu. S pričom o Iliji prisilila 
si me, da ti to kažem. A jučer dobila sam i pismo. 
Eto, na, kako je samo na lijepom, finom papiru. 
Pa i miriše. Piše mi, da mu se svidjam, da sam 
lijepa i da bi volio, sa da se upozna samnom. 
Narednik je. Ima priličnu plaću a imat će i više. 
Na domaku je promaknuću za upravnog časnika. 
Sve mi to priča opširno i moli me da dozvolim, da 
nas može posjetiti. — „Sve sam se o vama po¬ 
tanko raspitao. Dobio sam sve sama najljepša 
obavještenja. Još prije nego se sastanemo, slobo¬ 
dan sam, hoću, da vam kažem, da sam rad da vas 
isprosim" — piše Danilo. 

I Roska je pružila majci list. Dok je majka 
čitala list. ona je gledala kroz prozor, nekamo u 
daljinu. Na zapadu tonulo je sunce. Koke s pijet- 

lom na ovisokom dudu još su raspravljale prije 
nego su legle. Fines stari pas resko je štektao. 
Valjda je nešto vidio, što mu se nije svidjalo. Ko¬ 
ska je bila zamišljena. A kako i ne bi? Približava 
se svojem cilju. Udat ce se i to za sabljaša. 

— Pa lijepo je čedo moje. Dobro. Odgovori mu. 
Piši mu, da slobodno može u našu kuću. Vjeruj 
mi, da eu biti najsretnija, ako ti budeš sretna. 
Ali ipak te upozoravam, pazi, što radiš. Kod tebe 
ne tjera više vjetar kapom, — žena si, pametna si 
djevojka. Vjerujem da ćeš znati, što trebaš i što 

moraš da radiš, da se usrećiš. 

— Mamice, ne vodi brige! Pvoska će tvoja 

učiniti sve ono, čim će usrećiti i tebe. 

I zbija. Nekoga lijepoga jesenjega dana poja¬ 
vio se u Roskinom mjestu lijep vojnik, narednik. 
Pošao je ravno u kuću strina Nane. Ostao je ondje 
skoro cijelo poslije podne. Ugovoreno je, da druge 
nedjelje dodje i prstenuje Kosku. U mjestu je 
ovaj glas prasnuo kao bomba. Bilo je svakakovih 
pripovijesti, ogovaranja i sličnih pojava, koje prate 
ovakove zgode. 

— Dakle, ipak je Koska postigla, što je htjela 
Dobit će sabljicu — govorilo se u mjestu. 

U kući strina Nane u veliko se pripremalo za 
Roskine svatove. Radilo se od jutra do mraka. 
Strina Nana, kao gospodska punica, bila je u isti¬ 
nu blažena. Ona je bila svagdje. Gledala je, da 
Kosku otpravi što bolje, da ne bi bilo prigovora- 
U kući iskupile se sve udate sestre, braća i snahe 
te dvije još neudate seke. Bilo je veselje pogle¬ 
dati djecu strine Nane. Svi su bili sretni, preporo- 
djeni. Ma, eto i njihova će Koska konačno biti 
sretna. 


Svatovi su bili o sv. Kati. Provedeni su, da se 
bolje ne može. Bilo je preko stotinu uzvanika. 
Pjevalo se, igralo, da se zemlja tresla. A kako i 
ne bi?! Koska se udala, dobila je sabljicu, za ko¬ 
jom je toliko čeznula. 

Kroz par dana otputovali su mladenci na 
svadbeno putovanje. Snšak,„Novi Vinodol, Šibenik, 
Split i konačno Dubrovnik obišli su mladenci. 
Mogli su, jer je strina Nana gazdarica, imućna 
žena. 

Kroz tri tjedna vratiše se natrag. Par dana 
iza toga, stiglo je i imenovanje Danilovo za admi¬ 
nistrativnog časnika. Sad je veselje bilo na vrhun¬ 
cu. Koska je zaista bila prava gospodja. Uistinu 
su joj mogle zavidjeti i mnoge gradske djevojke. 
Oblačila se uistinu vrlo lijepo i moderno. Bila je 
već daleko u blagoslovljenom stanju. A i Danilo 
nije bio kao drugi časnici. Bio je tih i miran. Naj¬ 
više bio je kod kuće. Odlazio bi samo u ured. 


I onda, kad su Danilo i Koska mislili, da sn 
najsretniji, nešto je pomrčalo njihovu sreću. Lije¬ 
pog nekog lipanjskoga dana, kad bješe ljeto na 
domaku, kad je evala lipa, za rana jutra oglasilo 
se njihovo kućno zvonce. Oboje su potrčali pro¬ 
zoru, Imali su što da vide. Pred kućom stajao je 
auto. Na vratima stajahu dva viša časnika i dva 
vojnika s bodovima na puškama. 

Danilo i Koska čudnovato gledahu jedan u 
drugoga i u svoje rane posjetitelje. Na Danilovom 
licu pokazali se crveni božuri. Dušom mu prostru- 
jale bezbrojne misli. Odmah mu bilo jasno, što je 

razlog ovom ranom posjetu. Sjetio se, kako je 
nekom zgodom učinio nešto, što je u protivnosti 
s njegovom čašću i njegovim zvanjem. Pronevjerio 
je oveću svotu novca. Ni sam ne zna, zašto. Mla¬ 
dost je tomu bila kriva. Bio je ipak još toliko 
priseban, da je brzo otrčao i otvorio vrata. 

— Gospodo, izvolite unutra. Nemojte se tru¬ 
diti mnogo. Znam, za što dolazite. Spreman sam 
na sve. Molim tek toliko vremena, da se mogu 
obući. 


Za čas odjurio je auto. Za njim vidjela se 
duga crta prašine. S prozora gledala je sa zapla¬ 
kanim očima Roska. 

Bila je na čisto, da je zakopana njezina sreća. 
Polako povukla se s prozora i predala sa boli 
svoje ojadjene duše. 

„Jadranska Vila“ g. 1936. 



BRAT ANSELMO 

Kadgod je Mladen Perović vidio brata Ansel- 
ma, uvijek ga zahvatila sjeta, tuga. Duša mu 
doživljavala i proživljavala nešto proti čemu se 
borio od svoje mladosti. U grudima osjećao je 
teret, koga se nije mogao lako riješiti, Kad se do¬ 
bro zamislio u svoj život, u svoju mladost, prošlost, 
pak je osjećao ugodnost tereta, koji mu obuzimao 
dušu, um, i srce. 

Brat Anselmo sa svetačkim, ispaćenim licem, s 
crnom rijetkom bradicom i s pronicavim vatrenim 
očima, djelovao je na njega magičnom snagom. Sav 
bi utonuo u očima brata Anselma, predao bi se ma¬ 
štanju i pretresao bi svoju prošlost 

Blijedilo lica brata Anselma, na kojem se vi¬ 
djela svaka žilica i optok krvi kroz njih, toliko je 
utjecalo na Mladena, da se posve mislima prenio u 
više sfere. Jamačno onamo, gdje su bile i misli bra¬ 
ta Anselma. Misli su njegove jurile svemirom, za¬ 
državale se na zvijezdama, iznad zvijezda, na nebu. 
Brat Anselmo sdružio se s njim u jedno etersko 
biće, 

— Brate, Anselmo znao ga pokatšto osloviti 
Mladen — Što je brate tebe natjeralo, da navučeš 
na sebe krutu kutu ? Tvoja nježnost treba svilu i 
kadifu. Blijedilo tvoga lica je velika zagonetka. Zar 
ne. brate Anselmo? Oči su tvoje svjedok, da si do¬ 
bar, mio čovjek! 






A brat Anselmo, kao da je prečuo riječi Mla- 
denove. Ipak mu na blijedom licu procvali breskini 
cvijetci. Oborio je oči. Plašljivo je gledao na sve stra¬ 
ne. Bojao so prisutnosti trećega lica 

— Znaš, Mladene, i ako smo nekad bili sauče- 
nici, ipak me pitaš previše Jamačno se dobro još 
sjećaš, kada smo svršili četvrti razred gimnazije. Ra¬ 
stali smo se Ti si otišao na jednu a ja na drugu 
stranu. Bili nam različiti putovi. Ja podjoh na glaz¬ 
benu školu Glazba mi bila jedina svrha života. U 
školi upoznao sam djevojku, andjela Jedno bješe 
njezina pogriješka. Bila je iz odlične, bogataške po¬ 
rodice. A ja!? Znaš da bijah seljački, siromašni sin i 
da se jedva progurah kroz niže razrede srednje škole 

— Ines, tako se ona zvala, učila je glasovir Bje¬ 
še talenat prvoga reda. Obećavala je vrlo mnogo. 
Bila je krasotica. Glava joj je bila dio neba Čelo je 
kazivalo o vrijednosti njezinoga talenta. Plave du¬ 
boke, sanjarske oči, bijehu odraz njezine velike, bla¬ 
ge, nježne duše. Bješe neobične ljepote. 

— A ja sam učio violinu I to nas pomalo zbli¬ 
žilo. Ona je uživala u glasovima mojih gusala, koje 
su mi pod prstima čas plakale, čas se smijale Uli¬ 
jevao sam u njih najljepše, najsvetije svoje osjećaje. 
Gudio sam o ljepoti njezine duše i o strojnosti nje¬ 
zina tijela A ja opet uživah u nemirnim, razdraže- 
nim udarcima, odjecima tipaka njezina glasovira Cho- 
pen je oživljavao pod blagim, nešto nervoznim udar¬ 
cima njezinih prstiju Dodavala je uvijek Chopenu 
nešto od svoga ja 

— I tako smo se sve više približavali, sve vi¬ 
še nadopunjavali naše duše pune nježnosti koja je 


izvirala iz viših sfera, koje bjehu odjek. Onoga, ko¬ 
ji je usadio ljubav u čovjeka. Bili smo, kao mala, 
razmažena djeca Glazba nas sve više sjedinjavala 
Oprosti. -Mladene, možda ti dosadjujem. A 
ne mogu drukčije. To su najljepši komadi mojega ži¬ 
vota. Zatomiti ih ne mogu i ako hoću I ova smedja 
kruta kuta nije u stanju da ih uguši. 

— Neka mi zato oprosti Bogorodica djeva i 
njezin predragi sin : Isus. Ljubim ih odano, svom 
dušom. Umrt ću za svoju vjeru, za vjeru trojednoga 
Boga Ali.. Duša mi je ranjena . . . 

— Moj odnos prema Ines bio je rekao bih is¬ 
prva bratski. A_ kasnije ? Bože, oprosti, ne smijem 
na to ni da mislim, Ines je postala moja vjera, mo¬ 
je božanstvo. Kao da je njezina duša ušla u moju. 
Osjetio sam u glavi pakao, nešto što nikako nijesam 
mogao da shvatim. Branio sam se proti toj sili no¬ 
gama i rukama. Zvao sam u pomoć Boga, Krista, sv, 
ladeju . , . Sve bješe uzalud! Podivljao sam. Zgra¬ 
bio sam gusle i gudio .sam ludo, bijesno, da tako 
dotučem vraga koji se sve više javljao u meni. 

— A Ines? Ona je proživljavala isto. Sam i je 
bila mnogo jača nego ja Znala je svladavati nutar¬ 
nje sile, njezina vjera u Boga, u Mariju, majku bo¬ 
žju bila je jača nego moja. Ona se približila pobje¬ 
di nad samom sobom- I konačno se moradosmo ra¬ 
stati, Njezini roditelji, bogataši, kad su saznali za 
naš odnos, učiniše brzo svemu kraj Ona je morala 
napustiti glazbu i ako vrlo teško Udali je roditelji 
nakon godinu dana za nekog bogatog a dobrog i ple¬ 
menitog čovjeka. Ona je već davno majka. .Ima dva 
krasna sinčića i dvije umilne kćerkice. 

Ne znam, da ii se još s jeća svoga druga s glaz- 








bene škole, guslača Mirka, sada brata Anselma ? Ko¬ 
liko bi mi bilo ugodno, kad bih znao, da živim bai 
u njezinoj uspomeni Pri ovim riječima pocrvenio je 
brat Anselmo Stidio se samog sebe. A ipak je to 
mogao podnijeti jer mu Mladen bio saučenik. 

— Mladene, eto ti moje povijesti. Iz ni® sam 
hotimice izostavio mnoga poglavlja Držim, da sam 
ti ipak rekao ono, što je bitno u mojem životu i 
što me potjeralo u samostan, u ovu oštru kutu, 

— Znam, da ćeš me zapitati: Pa zašto nijesi 
otišao na bogosloviju, medju oce već raedju braću 
A io nije tako važno. Uostalom opravdat ću ti i to. 
Hoću da trpim, da trapim svoje tijelo, koje nije zna¬ 
lo, da se održi na visini duše. koja je stanovala u 
njemu. Braća moraju da podnesu mnoge fizičke tere¬ 
te To sam baš htio. 

— Ti ne znaš, kako ja volim svoje zvanje. Lju¬ 
bim svoje drugove, braću. Živim za samostan i sve 
što je u njemu. Uživam u samostanskoj tišini i sre¬ 
tan sam, kad sam nesmetan od ljudi iz današnjega 
društva, koji nijesu ništa drugo nego obijeljeni gro¬ 
bovi Možda griješim. Neka mi zato oprosti svemo¬ 
gući. dobri Bog, Gospodar mojega mišljenja i htije¬ 
nja, gospodar mojega života i moje smrti Ovdje u 
samostanskim, svetim zidinama, pjevam hvalu Bogu 
svojemu, pjevam slavu njegovu i učvršćujem svoju 
vjeru. Vraćam sve svoje mjsli izvoru života, izvoru 
ljubavi i vjere, izvoru svega onoga, što je lijepo u 
nama. 

— Znaš, kako sam sretan, kad u crkvi našoj 
mogu, da pjevam i sviram. Toliko sam se izvještio 
na orguljama, da mogu katšto odsvirati i bolje i ja¬ 


če glazbene komade. Sa zanosom znam, da otpje¬ 
vam lauretanske litanije. Pjevam ih iz srca, iz duše. 
A kad pievam Ave Maria uistinu se prenesem u 
nadzemaljske sfere, gubim se u njima pomalo se 
rasplinjujem i sjedinjujem s Bogom, svojim spasom. 
Nema ništa ljepše, uzvišenije nad crkvenom, svetom 
pjesmom, u koju su veliki muzički duhovi utopili 
svoj ja. Crkvena je pjesma zaista pjesma nad pje¬ 
smama i uistinu blaženi su oni, koji vjeruju u Bo¬ 
ga i u njegovo spasenje, koji vjeruju u Hrista i u 
sve njegove ugodnike Crkvena je pjesma, vrhunac 
ljudskoga stvaranja Ona krijepi, diže, učvršćuje. Kad 
se sjetim divne one pjesme, koju pjevam na zadu¬ 
šnicama : O, umrli umrt ćete . . . Duša mi utone u 
Bogu, misao mi se sjedini sa Isusom, njegovim si¬ 
nom. Na oči nehotice naviru mi suze i plačem, gor¬ 
ko plačem i sretan sam, što vjerujem u nadzemalj¬ 
ske, vrhunaravne sile i što im se pokoravam, 

Mladen je šutao i slušao druga brata Anselma. 
i retvorio se u veliko uho, u ognjeni stup, koji je 
počeo daleko da svijetli. Gledao je u brata Ansel¬ 
ma s puno pouzdanja i s mnogo ljubavi. 

— Brate, Anselmo Mnogo sam mislio o tebi. 
Kad sam vidio, blijedo, ispaćeno tvoje lice, nijesam 
mogao da te shvatim. Povijest tvoja otvorila mi tvo¬ 
je srce, tvoju dušu. Zavirio sam u nju i sad tek mo¬ 
gu da shvatim tvoje preobraženje. Velik je Hrist Bog. 
Bezbrojno puta htjedoh mu izbrisati lik njegov u 
duši svojoj. I što sam ga više tjerao od sebe, sve je 
više navaljivao u mene. U tom se baš očitovala nje¬ 
gova snaga i ljubav prema meni. Sada tek shvaćam 
tebe i divim se tvojoj vjeri. Blaženi svi oni, kojivje- 








-luiu u izvor vječne ljubavi, u tvorca svemira. Zaista 
su sretni svi oni, koji nijesu izdubili vjeru, 

— Anselmo, pogledaj svemir, onaj divni pla¬ 
vetni svod nebeski. To je vječiti svjedok božjega biv¬ 
stva. Divimo mu se i ja i ti. Priznajem, da si daleko 
predamnom u duhovnom savršenstvu i da si prodro 
svojim pogledom kroz plavetnilo iza kojega stanuje 
Onaj, koji vlada svjetovima Razumijem tvoj mir, 
tvoj položaj. Divim ti se i vjerujem, da si sretan i 
ako držim, koliko sam mogao razabrati iz tvoga pri¬ 
čanja, da rana, koju ti je zadala Ines doduše ne 
krvari ali je zarasla samo tankom, nježnom kožicom. 

— Brate, Anselmo, držim, da smijem govoriti 
s tobom, otvoreno, iskreno. Vjerujem da te ne će 
pokrenuti iz tvojega mira, ova moja možda i neo¬ 
pravdana tvrdnja o Ines. Ti si svu svoju bol, svu 
svoju nesreću iza doživljaja katastrofe sa Ines pre¬ 
nio u ljubav prema majci Isusa, spasa tvojega i mo¬ 
jega, na. njegovu majku Mariju. Oprosti, što ovako 
govorim, kao da hoću da profaniram tvoju vjeru. Ne. 
Naprotiv, ja se divim tebi i tvojoj vjeri i iskreno ti 
velim, da je moja misao o tvojoj ljubavi prema maj¬ 
ci božjoj bez trunka nečesa, što bi moglo makar i 
na čas profanisati tvoju ljubav, tvoju vjeru, Vjera 
je tvoja uzvišena nad sve. Ona je sveta. Ti je naj¬ 
bolje ispovijedaš u pjesmi posvećenoj majci božjoj u 
lauretanskim litanijama i u Ave Mariji. 

I ta tvoja vjera izbrisat će u meni moju nevje¬ 
ru. Izbacit će mi iz duše onaj nesnosni teret, koji mi te¬ 
reti dušu od djetinjstva do danas. Slijedit ću tebe. 
Uklonit ću iz sebe sve ono, što mi guši dušu, ubija 
duh. 1 ja ću nastojati, da duhom prhnem u visine, 
nad zvijezde, nad plavetnilo. Vratit ću se Bogu i iz¬ 


voru svega dobroga i lijepoga. On je uvijek u meni i 
ako sam bezbrojno puta pokušao da ga se riješim. 

Ove riječi izrekao je Mladen gušeći se u suza¬ 
ma. Pao je pred brata Anselma, obujmio mu koljena i 
pokušavao je, da mu pogleda u oči, da u njima vidi 

Boga, da u njima vidi neumrlu dušu . . Plakao je 
Bio je sretan. 

Anselmo je na čas šutao. Gledao je u Mlade¬ 
na. Bilo mu ugodno gledati obraćenika čovjeka, ko¬ 
ji je silom htio, da uguši u sebi vjeru u Svevišnjega 
i svemogućega Boga U očima pojavile mu se suze 
radosnice i polako kotrljale mu se niz ispaćeno bli¬ 
jedo. lice. U duši osjećao se velikim. Kao da je 
osjetio, da mu rastu krila i svaki čas bilo mu kao 
da će s teretom oko koljena, s Mladenom poletjeti 
onamo, gdje stanuje i živi vječna istina. 

Podne se bližilo. Sunce je sjalo. Ulicom kraj 
samostana jurili su tramvaji i kočije. Objesni dječaci 
podigoše viku, kao da nijesu pred hramom Gospod¬ 
njim, Trgovine su bile pune svijeta. Ljudi su se 
brinuli za tijelo, jer nikako jednom da uvide, da je 
tijelo prolazno, raspadivo. 

Mladen je medjutim pustio koljena brata An- 
^Ima, uspravio se kraj njega kao stup. Ogrlio ga 
Tražio je njegova blijeda usta, da ih poljubi u ime 
zahvalnosti za ovih nekoliko vrlo ugodno provede" 
nih časova, da mu tako potvrdi, posvjedoči da se 
obratio, da shvaća brata Anselma, koji strpljivo no¬ 
si svoj teret, 

— Brate, Anselmo, primi moj poljubac kao iz¬ 
raz Zahvalnosti. Sad te potpuno shvaćam. Ti si zai¬ 
sta velika duša 

Sa samostanske crkve oglasio se pozdrav Go¬ 
spin. Oboje padoše na koljena i molili su. Prolazni¬ 
ci gledali ih u čudu. 

POSLJEDNJI PUT U VINOGRAD, 

Raković Mato bješe u najtežem stupnju su¬ 
šice. Lice mu upalo. Obrazne jabučice bile mu 
oštre. Iz očiju je teško gledao, jer su mu upa¬ 
le duboko. Ramena mu tako stršila, da izgle¬ 
dahu kao vješalice za odijelo. Roge mu skoro po¬ 
sve otkazale službu. Tek uz potporu jake palice 
mogao bi hodati. U ovakovom položaju očekivao 
je Mato berbu. 

— Julka, viknuo je, što ga glas nosio: Julka, 
rekao je svojoj ženi: Što. zar se još nijesu vra¬ 
tila kola s kljukom*?! Eto, podne je na domaku. 
A kočijaš još ne stiže. 

— Ne, još nije došao,' odgovorila je Jlilka 
svojem mužu, kojem su podrhtavale usnice kao 
lišće breze i svijetlile oci, kao ivanjske krijesnice. 
Bio je silno uzrujan, 

— Mato, budi miran. Znaš, da je uveliko uni¬ 
štila naše vinograde trsna uš. Danas su radnici 
otišli da oberu Oerat^ On je baš najviše stradao 
a velik je. Za ime Božje i za čast Majke Božje 
tekijske® smiri se malo. Držim, da će doskora 
stići kola s kljukom. Znaš, da su u kolima dva 
bureta po šest akovah Nije lako napuniti burad. 
Pa još na Cera tu! Znaš. da će u njemu biti prava 


1. Izgnječeno groždje. — 2. Čret = čerat brdo na kojem su 
vinogradi. — 3. Tekije, crkva posvećena smježnoj Gospi kod 
Petrovaradina. Glasovito proštenište. 4. Mjera za tekućine 
(od prilite pol hektolitra) 


'P Šetnja. Tek svaki deseti čokot ima po par reljavih 

to se, molim te, nemoj toliko brinuti. 
Znaš, da ti to škodi. 

je mirno slušao svoju ženu Julku, majku 

njihove sedmero djece. Sjedio je u širokom stolcu 
dobro zamotan. Sjedio je i razmišljaše. To se vi¬ 
djelo po očima i nabranom čelu. Prodje mu moz¬ 
gom cijeli dosadanji život. Sjetio se lijepih svojih 
mladačkih dana, kada je iza očeve smrti preuzeo 
gospodarstvo, jer bješe najstariji. Tom zgodom 
padoše na njegova pleća i tri mladja brata : Ivan, 
Marko i Pera. Kako ih je samo volio I Bješe -im 
mjesto oca. Sjetio se s najvećim poštovanjem svoje 
pokojne majke Tekle, napose prizora o svakom 
yelikom petku, kad su se u zajednici okrenuli prema 
^ istoku i molili pet Očenaša i pet Zdravih Marija za 

' Pi® 80 ike muke Isusove. O, majko, pomislio je u 

sebi; da si sada uz mene ! . . . 

— O, Bože, rekao je Mato u sebi: Kamo su 
prohujale onolike godine?!! ovo je izrekao'nešto 
glasnije tako, da je to čula i njegova žena Julka. 

— Što je Mato? Trebaš li nešto? Evo me 
odmah! 

trebam ništa! Mislim samo nešto glas¬ 
nije. Razgovaram sam sobom. Ne brini se za mene. 
Ta i onako imaš pune ruke posla. Valjda je već 
poslan ručak u vinograd?! 

Julka mu nešto odgovorila i nastavila je svoj 
posao. 

A Mato?! Maštao je dalje i govorio je sam 
y. sobom. Katšto je bio prekidan jakim, krupnim 

A kašljem. 


— Zaguljanac, Raša pa Rovine i Dimšin dol?! 
Svuda je bilo lijepo. A Raša?! One četit „struke"*, 
oh Bože dragi, da mi još jednom otići onamo 1 Da 
mogu na izvor po vodu. . . Da mi je malo zaviriti 
u bujno čokoće: traminca, plemenke, damascenera, 
da mogu okusiti slast; slankamenke, mirisavke i 
ružice, koja je uspjevala onako divno u ona tri 
člana** ispod kruške: crvene ranke. O, Bože i 
Majko Božja od mira, hoću li moći još jednom 
onamo?! I Mati se oči zasjale suzama. Plakao je. 

U tom času ušla je Julka u sobu. 

— Mato, što plačeš? zapitala ga nježno. Što 
je? Boli li te što? Jesi li gladan? Podne je prošlo 
već davno. Sunce se počelo da spušta sa svoje 
visine. 

Mato je šutao. Oči mu bile pune suza. Medju- 
tim počeo je kašljati i to tako jako, da mu se treslo 
cijelo tijelo. 

— Mato, budi strpljiv. Bog je dobar. Ozdra¬ 
vit ćeš i opet će biti sve kao i prije. 

— Majko božja ilačka*, protisnuo je Mato 
kros zube i opet se zamislio. Pred njim je pro- 
hunjala sva njegova mladost sve njegove uspo¬ 
mene. Kako je samo bio sretan, kad je sadio lozu 
u crnu, prhku zemlju. Kako je uživao, kad je na 
zapregnutim vrancima jurio cestom u obližnji gradi 
da ponovi svoju djecu: Andriju, Nikolu, Jocu, Nanu, 
Mariju, Rozinu i najstarijeg sina Paju. O, gdje su 
ona lijepa, zlatna vremena, kada mu dječica dono¬ 
sila ručak uz kite sasa i ljubica, kad su šumljeli pro¬ 

* Karlovčani i Petrovaradinci djele vinograd na atruke. 

** Razdioba vrinograda. 

1. U selu Ilači, srijemsko proštenište. 

ljetni vjetrovi! O, da se još jednom vrati sreća 
onih dana. Da mu je još jednom, da udara moti¬ 
kom u zemlju, da razbija grude, da snaži vinograd 
da stvara iz zemlje slasnu rumeniku i žuto zelen¬ 
kasti traminac, da se divi onoj kao karmin crve¬ 
noj pjeni kod otakanja crnoga vina! Da li će još 
jednom potjerati vrance, da sitno predu nogama?! 
A ko zna, hoće li još ikad moći baciti stelju pod 
rumenku i milku. ... 

, Bože, smiluj mi se. Daj mi zdravlja i sna¬ 

ge. To je potrebno već radi moje žene i djece. 
To treba moja zemlja, naša hraniteljica, moje bla¬ 
go, cijela naša kuća. Bože. okrjepi me makar to¬ 
liko, da još jednom mogu u vinograd, u šljivik, 
da popunim prazna mjesta. 

Julka, viknuo je Mato, što je mogao gla¬ 
snije. Zar još nijesu stigla kola s kljukom ? ! Pri 
tom podigao se sa stolice, kao da je bio spreman 
da podje. 

Julka je dotrčala iz dvorišta, u kojem je spre¬ 
mala, što je potrebno za berbu i rekla mu: Za 
rane božje, Mato, što je tebi? Budi miran. Očekujem 
kola svaki čas. Bliže se dva sata. 

Ostavi sve! Daj da se obučem. Idem do 
Oerata. Nije baš daleko. Moram onamo, da znam, 
što je. Inače ubit će me briga. Znam da su ondje 
i naša djeca. Ko zna, nije li se dogodilo što?! 
Sunce je još prilično visoko. A ja osjećam toliko 
snage, da ću još moći do vinograda. Potrebno mi, 
da možda još zadnjiput vidim čokoće, lozu, grož- 
dje. Vuče me onamo vrlo velika čežnja. Idem pje¬ 
šice, polako. Voziti se ne smijem radi krvi. Za sat, 
dva bit ću jamačno ondje, a kući ću možda ipak 

s kolima, s djecom, sa svojim beračima i ako bi 
to moglo biti za mene kobno. 

Julka je nastojala da ga odvrati od ovoga 
nauma, od ove za njega vrlo velike opasnosti. 

— Što ? Daj me samo obuci. Navuci mi one 
nove opanke, one na „šnole“, što ih majstor „Irč- 
man“ onako udesio. A daj mi i prsluk od crnog 
„samta" s krupnim, srebrnim dugmetima. Ne za¬ 
boravi zlatom vezenu košulju od domaćega platna. 
Izvadi iz ormara crni, široki šešir i sivi štofani 
„jankl". a bit će valjda još i oleandrova cvijeća, 
ako nema kakvog drugog. 

— Obuci me! Idem, da posljedniput pozdra¬ 
vim našu zemlju, naš vinograd, da-poljubim svoju 
dugogodišnja hraniteljicu i da Se oprostim s njom. 
Idem da se nadivim višnjevom drvoredu, što okru¬ 
žuje naš čerat, da ga pomilujem pogledom s Magar- 
čeva i Simon brega, da pošaljem poljubac zvoniku 
naše župne crkve. Idem posljednjiput da čujem 
veselu ševinu pjesmu, i idem. . . Mato je počeo 
plakati. Niz mršavo lice kotrljali mu se biseri. 
Drhtale mu noge, a prosijeda kosa kao da se po¬ 
dizala. Tek veliki njegov smjedji brk, sličan kri¬ 
lima lastavice mirovao je i ako su mu usnice malo 
drhtale. Oborio je oči. 

— Mato, rekla mu Julka — ne idi nikuda! 
Znaš, da si bolestan. Ne čini to! 

Ali Mato je uporno ostao kod svojega zah¬ 
tjeva, da ga obuče žena, da ide na Gerat. 

— Moram onamo, Julka. Zar nijesu u vino¬ 
gradima prošli najbolji i najsladji moji časovi? I 
ako sam u njima prolio mnogo znoja, znao sam, 
za što radim. Radio sam zemlju, da budem svoj 

na svojem, nezavisan. Ništa mi nije bilo teško 
Radio sam s ljubavlju. A i zašto bi bilo teško? 
Ta već moji djedovi i pirndjedovi obradjivali su 
zemlju i živjeli su od nje. I to bješe moj poziv. 
Hvala Bogu, što mi dade zemlju u nasljedje. 
Držim, da nema ljepše baštine od zemlje, od vino¬ 
grada. Vrijednija je od zlata. 

Idem na Gerat. Proći ću kraj našeg grob¬ 
lja. Pogledat ■ ću mogile oca, majke i druge 
rodbine. Pomolit ću so u duhu za njih, jer nije 
jos daleko čas kad će i moje slabo, krhko tijelo 
ležati u njihovoj blizini. I Mati su opet navalile 
suze u njegove crne oči, spuštale se niz suho lice 
i ostavljale u jakom, gustom brku. Ništa nije po¬ 
pustio od svog zahtjeva, da ide u vinograd. 

Pa, dobro Mato, rekla je Julka i počela ga 
oblačiti. Sve je učinila, kako je htio. Nije- zabora¬ 
vila, ni da mu utisne u zapučak cvijet oleandra i 
žutu ružu, koju je silno volio. Bješe zadnji, jese¬ 
nji cvijet. 

Hvala ti, Julka! — rekao je Mato, kad je bio 
obučen. A sada mi još dodaj debeli višnjev štap, 
da se mogu postapati putem. A možda će mi tre¬ 
bati, da se obranim i od koga psa. 

I sve je bilo na dlaku izvršeno, kako je Ma¬ 
to htio Kola s kljukom još stigla nijesu. Bilo je 
nešto preko dva sata. Ulicama su drndala kola i 
zveckala zvonca i praporci sa zmijolikih konjskih 
vratova, kada se Mato uputio na Gerat, u vinograd. 

I krenuo je. Polako je išao do kućnih vrata. 
Julka mu išla u stopu. Koracao je teško. Mato je 
ovo osjetio, ali još bješe ponosan. A i Julkinom vidu 
ovo nije izbjeglo, pa ipak nije smjela da mu se 

usprotivi. Mato je medjutim odlučio, da ode u vi¬ 
nograd, pod svaku cijenu. 

— Mato, još mu jednom savjetovala Julka.— 
Ne idi! Vinograd doduše nije daleko. Treba do¬ 
bra četvrt sata. A ti si, Mato, bolestan. Pamti to ,.. 

Matu ova napomena kao da je nešto uvrije¬ 
dila. Pogledao je Julku s prikorom, kao da joj 
htio reći; Pusti me, da izvršim zadnju svoju 
želju. A nije izrekao ovu misao. Kao da je i sam 
osjećao njezinu težinu. 

Mato je bio na kućnim vratima. Julka ih je 
otvorila. Jesenje sunce obasjalo je Matino lice, ko¬ 
je je poprimilo boju osušene zemlje iza mnogo 
kiša. Bio je toliko slab, da izgledaše, kao da će 
se srušiti, da ni koraknuti ne će moći. Ipak zato, 
čvrsto je odlučio da ode u vinograd. 

I krenuo je sa uličnih vrata. Poštapao se 
teškom višnjovačom. Začudo ; korak mu isprva bio 
čvrst. Učvrstila ga volja, da vidi vinograd, da se 
osvjedoči što je ondje, zašto nijesu stigla kola s 
kljukom i što će proći kraj groblja, gdje počivaju 
svi njegovi od davnina. 

— S Bogom, Julka, rekao je na polasku. Išao 
je ne osvrćući se. Osjećao je u sebi novu silu i 
snagu. To bješe ljubav prema zemlji, prema vino¬ 
gradu. 

Julka je gledala za njim s kućnih vrata. Te¬ 
ško joj bilo pri duši. — Što, da ga pustim sama? 
Zapitala se. A što ću ? ! To je njegova volja. Ma¬ 
to joj se izgubio iz vida. 

Mato je išao i išao. Korak mu bio stalan sve 
do prvoga huinčića, s kojega je ugledao svoj vino¬ 
grad Cerat, Dunav i crkveni zvonik. A najstariji 


njegov sin Pajo, koji je pukim slučajem ugledao 
oca iz vinograda, potrčao mu u susret. Kako da 
ga prepusti samom sebi?! Za par časaka bio je 
uz njega. 

— Oče, kamo ćeš, kuda si se uputio ? Baš čas 
prije otišla su kola s kljukom. Čerat je obran. 
Kamo ćeš?! Žalosna je ovogodišnja berba. Hajde, 
vrati se. Uzalud ćeš se umarati. Bolestan si, bit 
će ti teško. 

— Što ?! Rekao mu otac. Hoćeš, da mi braniš, 
da odem u vinograd ? Idem, čuj me, idem. Hoću 
još jednom da vidim vinograd, koji mi prirastao 
duši, da vidim njegovu smrt. Da ga vidim još 
jednom. 

Pajo je šutao. U duhu je odobravao ocu. Oči 
mu se suzile, postale sitne. Znak plača. Nije mo¬ 
gao, da se usprotivi očevoj volji. Stajao je i gle¬ 
daše oca. 

— Idem a ti, ako dospiješ, dodji pred noć 
s kolima po mene. Idi Pajo, ne mogu da podne¬ 
sem toliku bol. . . I Pavla nestade. 

Mato je pošao. Korak mu sada bio vrlo težak 
i ako bješe na domaku svojem cilju. Zastajkivao 
je i kašljao je. A nije htio da se okrene. Vidio bi 
Paju, kaho stoji i plače. Pa i bolje je, da ga nije 
vidio. Medjutim Pajo je otišao kući. Tjerao ga je 
onamo posao. 

Mato je opet išao, zastajkivao i kašljao. Štap 
mu se savijao u ruci, jer se morao odupirati o 
njega, jer je mnogo i teško kašljao. Njegova 
volja bješe neslomiva. Gledao je samo napred a 
nikako natrag. Njemu pred očima bješe jedini 
cilj: vinograd. 



Majko, rekao je Pajo stigavši kući: Zašto si 
pustila oca, da ide u vinograd? A^jevuj, bilo mi 
teško, ali nijesam imala toliko snage, da se uspro¬ 
tivim njegovoj želji. Jamačno bi mi se oteo sa 
usana plač, koji bi porazno djelovao na njega. 
Meni se majko dogodilo to isto, kao i tebi kad ga 
sretali na putu. Majka i sin ušutali su. Gledali se 
nijemo i .značajno. Pogledi njiliovi govorili su 
vrlo mnogo. 

Mato je opet nastavio put. Išao je. Ustavi jao 
se, odmai’ao i kašljao. A još je išao dosta čvrsto 
i ako koi’ak za korakom. Put, koji bi zdrav čovjek 
prešao najduše za četvrt sata, on je išao već duže 
nego podrug sata. A volja mu bila stalna. Da vidi 
vinograd pa makar umro. Zato je i opet išao. 
Sunce se već počelo spuštati za ovisoka brda na 
zapadu. Dunav, kao da je gorio u rumenilu večer¬ 
njega sunca. Ab’apci su zborovali prije počinka. U 
džbunovima vodile se čitave rasprave. Po gdje- 
koja tekunica uzdigla se na stražnje noge. Gle¬ 
dala je oko sebe. Htjela je nešto ukrasti. Spuštalo 
se polako lijepo, jesenje veče. 

Konačno je Mato uz veliki tjelesni i duševni 
napor stigao do medje svoga vinograda. Dušu mu 
obasjala dosele nepoznata sreća. U duši, u srcu 
javljali mu se osobiti, svečani kliktaji. Da bješe 
zdrav u onom času, bez sumnje bi poti-čao kao 
lane, povikao bi iz svega grla, da bi se odbila jeka 
od bregova i doprla do Dunava. Ke bi znao, što 
bi od veselja. A ovako?! Polako se spustio na 
zemlju, poljubio je tu dragu, svetu majčicu, koju 
je mnogo nakvasio svojim znojem. Obrisao je uz- 
nojeno čelo, postavio je štap kraj sebe i gledao 

•* je unaokolo, daleko sve donde, dokle mu sizao po- 

' gled. A taj je dopirao daleko u bačku ravnicu; 

koja je pukla pred njegovim očima. 

O, sveti Aiitune, zaštitnice bijednika, tiho je 
prozborio Mato. Sada mogu da umrem, kao što je 
umro Simon kad je ugledao Hrista. izlogu da osta¬ 
vim ovaj život. Teško će mi biti mrjeti. Zena,-sed- 
mero siročadi, zemlja, vinogradi, konji, krave. . . 
Ah, sveti Judo Tadijo, budi mi vanredan zago- 
voniik. Keka se vrši volja Božja. I Mato je molio 
u sebi Očenaša i zdrave Marije. Počeo je i vjero¬ 
vanje. Bilo mu teško. Kije mogao. Sazivao je upo¬ 
moć sv. Franju i sv, Ciprijana. . . Presveto srce 
Marijino i Isusovo! Predajem se vama. Neka se 
dogodi ma Sto. 'Vjerujem Bože u tebe. Sveta Ma¬ 
rijo pomozi! Znam da ćeš mi biti majka, kao što 
si majka svima onima, koji vjeruju u tvoga sina. 
Dalje nije mogao. Gušio se u suzama i kašlju. 

— Još da mi je naći jedan grozd, javila se 
u mjernu i ova želja. Ahnograd je obran. Mrak se 
polako šulja. Hoću li moći naći bar još jedan 
grozd, da ga iiberem svojim rukama?! O, Bože i 
sveti Ivane Nepomuče, dajte mi još tu sreću! Oči 
mu kružile unaokolo. U nogama je osjećao teret 
kao da su na njima visjele ogromne olovne kugle. 
U prsima, plućima počelo ga nešto probadati. Po 
čelu rasule mu se lila.dne kaplje znoja. Nešto mu 
krkljalo u plućima. Počeo je'kaši jati. Krv mu je 
juriiula na usnice, Mato nije gubio svijesti. Volja 
da nadje grozd i da živi, bješe jača i od krvi, ko¬ 
ja je konačno prestala da navaljuje ua usta. ■ 

Bože, sveti Ivano krstitelju, imenjače moga 
pokojnoga oca, majko Božja _tekijska, dajte mi 

snage da bar izvršim zadnjii svoju želju, da na- 
djem slatki grozd, ovu sada još jedinu svoju težnju. 

I Mato je napregnuo sve svoje sile uzeo štap 
i pokušao se dići. Mje mogao. U duši osjetio je 
očaj, bol koju nikad poznao nije. Bilo mu da viče, 
da plače, da moli, uopće bilo mu teško, neizrecivo 
teško. I opet je pokušao, da se digne. Noge ni¬ 
kako, da se pokore njegovoj želji. Dovukao se do 
višnje, koja bješe na medji, ljubio joj hrapavu 
koru. Poljupci bjehu namjenjeni zemlji, ženi i dje¬ 
ci. Umrijet ću, pomislo je u sebi, ovdje sam sam, 
bez igdje ikoga. I još jače napregnuo je svoje si¬ 
le. Odupro se ledjima o drvo, višnju. U desnici 
držao je svoj štap. Polako mu uspjelo, da se dig" 
ne i pošao je u član, da potraži groždje. I poslužila 
mu sreća. Ispružio je ruku prema najbližem čo- 
kotu i napipao je nešto, što bi moglo biti grozd. 
Ostvarila mu se želja. Bio mu u rukama grozd: ru¬ 
žice. Polako se opet pustio na zemlju. Privukao 
je grozd ustima i ljubio ga, kao majka dijete 
svoje. Obezumio je skoro od radosti. Pogle¬ 
dao je prema nebu. Bješe vedro, zvjezdano. 
Spustila se prva jesenska večernja izmaglica, 
slična kopreni nevjeste. A Mato?! Gledao je 
u noć, u daljinu, u sjajni mjesec, prema Du¬ 
navu i prema okolnim brdima, medju kojima 
se isticao Simon brijeg. Tražio je pogledom još 
Stražilovo. Ono bješe daleko. Bješe već mračno. 
Zadivljavao ga onaj tihi, sveti mir, koji se 
spustio nad rodnim njegovim mjestom, gdje su 
nestale generacije njegova roda, gdje će i on na¬ 
skoro iščeznuti i konačno se spojiti sa zemljom 
onom, koja ga hranila dugo i koja će još dugo 


hraniti njegovo pokoljenje. Mato se trgnuo. Čuo 
je neki šuštanj. Proletjela je sova, razbojnik noć¬ 
ni. Zamislio se. Bilo mu tako teško od boli da 
je mislio, da nikako više izdržati ne može. Dušom 
je časimice obuhvatio svu svoju prošlost i sa¬ 
dašnjost. Nehotice javila mu se misao, što će biti 
s budućnošću. Opkoliše ga likovi žene i djece. 
Klonuo je. Grozd je čvrsto držao uz opreznu pa¬ 
žnju, da ga ne pognjeći. — Bože, prošaptao je, 
hvala ti na svemu. Sve je dobro, što dolazi iz tvo¬ 
je ruke. Oprosti, ako sam te uvrijedio. Ko zna, 
hoću li biti još toliko i tako sretan, da se mogu 
ispovijediti i pričestiti, pomiriti s Bogom, Mrači mi 
se pred očima. Osjećam kao da više ne postojim 
Radi mi samo još misao. O, slatki grozde ružice, 
uzet ćvi tvoje jedno rumeno zrnce i pričestit ću 
se. Imam dobru volju, da se ispovijedim. Sveti Ma- 
tijo, apostole i imenjače, pomozi mi. Daj mi bar 
toliko snage da mogu kući. Mato je napnuo još 
zadnje sile i molio je. 

S nedalekoga puta čulo se drndanje kola i 
zveckanje praporaca. Uz to prolamala se kroz ve¬ 
černji suton vesela pjesma berača, praćena zvuci¬ 
ma tamburice, harmonike i gajdi. Razlijegao se 
uz to objesni smijeh mladjarije, koja je pratila be¬ 
rače. A ipak je prizvuk bio pun sjete, sentimenta. 
Kao da se u svim zvucima čuli odjeci boli za iz¬ 
gubljenim vinogradima i lošim berbama radi trso¬ 
va ušenca. Berbu je ipak mutila neka tužna nota. 

Mato je napregnuo sluh i čuo je riječi svoje 
najmilije pjesme: 

Šargarepo, zeleno ti lišće . . . 
i dobro poznate mu pjesme : 



Mara djevojka tri vijenca plela . . . 

Ovo ga dirnnlo silno. Misao bi još nešto 
htjela ali tijelo nije moglo nikako. Klonuo je. Po¬ 
sve .mu smalaksale sile. Već je bio duboko osvije- 
dočen, da ne će moći-kuci. Kesto je buncao. Po¬ 
čeo je da zove, a zov nikako da prodre iz grla. 

Posve se predao udesu. Za tren malo se osvje- 
stio i čuo je šuštanje. Julka i Pajo bjehu uz nje¬ 
ga. Prepoznao ih. Za tren oka kao damu je oživ¬ 
jelo tijelo i ojačala volja. Znak sigurne smrti. Htio 
je da se digne. Od napora ponovno mu je nava¬ 
lila krv na usta. Julka i Pajo pokušali su da dig¬ 
nu bolesnika, da ga prenesu pod onu višnju, pod 
kojom je Pajo ugledao svijetlo svijeta. Bješe već 
kasno. Mato je ispustio dušu s grozdom ružice u 
ruci i sa osmijehom na usnicama, kojima je htio 
privući zrno ružice, da se pričesti. Ispunila mu se 
zadnja želja s posljednjega njegovoga puta. Umro 
je sa slatkim grozdom u ruci. 

Iz mjesta čulo se zvono naviještajući pozdrav 
Gospi. Dopirali su zvuci momačke sjetne pjesme 
i zvučni smijeh moma tih vječitih obradjivača zem¬ 
lje, Ka nebu titrale su zvijezde i mjesec, kao da 
su litjele da uljepšaju Matinu smrt, smrt patnika 
i sina seljačke zemlje. U tom tihom, tajanstvenom 
času pala je u Dunav Malina zvijezda, ostavljaju¬ 
ći za sobom dug, svjetao trag. 

— Bože, svemoćan si i svesilan, kliče ti cije¬ 
li svemir i u njemu Matina duša, koja je ostavila 
ovu zemlju, opojena slatkim grozdom ružice. 


God. 1835. 



PO ZLATNIM STAZAMA 


Na zapadnoj strani baranjskih brdatonuloje 
zlaćano sunce. Vidi Aršanja bješe osvijetljen rume¬ 
nilom sunca. Djed Nikola zaplakanih očiju i kao 
sav izbezumljen gledao je prema ravnici, koja se 
protezala nadaleko i naširoko iza baranjskih brego¬ 
va, na kojima je dozrijevalo groždje. Na ramenu 
imao je oveliku torbu punu različitih stvarčica. 
Sve te stvarčice označavahu lijepe i ružne časove 
njegova života. Sve mu bjehu ugodne i rekli bis¬ 
mo svete. Stajao je zamišljen. U duši, vodio 
očajnu borbu. Eazmišljao je, da li da krene, 
da ostavi rodnu grudu, da jjodje na jug, gdje mu 
žive braća u slododnoj narodnoj državi. A u duši 
javljao mu se odjek njegovih misli s naročitim 
naglasom, neka pazi što radi neka i bez razmiš¬ 
ljanja ne napusti zavičaj, u koju dodjoše njegovi 
djedovi još prije puna dva stoljeća. 

Djed Nikola uz tešku borbu odlučio je da 
podje, da potraži sreću med ju braćom. Bio je uvje¬ 
ren, da ga ondje čeka sreća, da će ga primiti 
raširenih ruku. A prije nego će napustiti rodnu 
kuću, prije nego će preći njezin prag, skinuo je 
torbu s ramena, otvorio je i počeo je, da razgleda 
njezin sadržaj. Na vrhu njegovih amaneta bila je 
gTuda crne zemlje. Kad je djed Nikola dotaknuo 



rukom, bilo mu pri duši tako teško, da je uzda- 
nuo od boli. Poljubio je 'onu svetu grudu, koja 
mu bila hraniteljica kroz punih skoro šest decenija. 

— Bože, uzdanuo je djed Nikola: — teško 
mi ostaviti ovaj lijepi kraj, rodjenu svoju grudu. 
Ali, što ću ovdje?! Uz dobra, doživjeo sam ovdje i 
mnoga zla. Padoh skoro na prosjački štap. Nijesam 
više gazda u očinskoj kući. U njoj sam sad samo 
stanar. A ko zna, hoće li i to još biti dugo! I 
djed Nikola, kad je izgovorio ove riječi, prekrstio 
se i glasno je izgovorio: Vo imja Oca i SinaiSvja- 
tago Duha, Amin. Odmah zatim izvadio je iz tor¬ 
bice sliku svoga svečara sv. Gjurgja i poljubio je 
tako glasno, da se čulo. 

— Sv. Gjurgje! — izustio je djed Nikola, 
budi mi u pomoći. Daj da zaboravim na sva zla 
i na sve boli, koje sam proveo u ovom svojem 
rodnom selu, koje je sastavni dio tud je, neprija¬ 
teljske države, Pomozi mi, prati me na putu u 
otadžbinu. Idem onamo. Nadam se, da ću ondje 
doživjeti svoju sreću, da ću ondje umanjiti svoje 
boli i svoje patnje. Sv. Gjuradj kao da je gledao 
u njega i kao da mu htio nešto reći. 

— Zar ne sv. Gjurgje, zar ne da sam ovdje 
pretrpio mnogo?! Od dvadeset rali zemlje i od 
hjepe kuće ne ostade mi ništa. Tudjinči, kao da se 
zavjerili proti meni i kao da im bila jedina za¬ 
daća, da se riješe mene, koga smatrahu tudjincem, 
parazitom na njihovom narodnom tijelu. Gonili 
me kao vuka. Posljedica; parnica za parnicom. 
Neprijatelj me na nepravdi svladao. Pomalo gubio 
sam svoju zemlju. Da se donekle spasem, oženio 
sam se s djevojkom iz dobre kuće. I tako sam 

pojačao svoj imetak. Imali smo i dva sinčića: Bla¬ 
goj a i Predraga. Medjutim buknuo je svjetski rat, 
koji mi ubi ženu i djecu. . . Sv, Gjurgje, ti me 
valjda slušaš. . . 

— Daj, reci, da li da ostavim rodnu grudu, 
ti si Božji ugodnik. Budi mi vodja, zagovaraj me 
i preporuči me tvojem i mojem Gospodaru. Čvrs¬ 
to vjerujem u njegovu pomoć a ta će biti tim obi¬ 
lnija, ako me ti preporučiš. 

Djed Nikola plakao je, jecao je kao malo dijete. 
Ispravio je svoj visoki stas, koji izgledaše kao 
ukopani stup, unatoč toga, što je stupio u sedmo 
desetljeće. Kukom je prošao kroz svoju još uvijek 
bujnu a sijedu kosu. Kao da je nešto razmišljao 
i kao da je očekivao odgovor od sv. Gjurgja, ta¬ 
ko je stajao. 

— Sv. Gjurgje, ti šutiš. Znači, da odobravaš 
moj naum, znači, da mogu krenuti svojoj braći u 
otadžbini. Kao da mu duši malo olakšalo. Tek po¬ 
misao na mogile: Milene, Blagoja i Predraga, kao 
da mu malo poremetiše tok misli. 

Još jednom pogledao je po nijemoj krajini, 
koja ga okružavala. Pogledao je na bivšu svoju 
kuću. I gledao je, dugo gledao. Sunce je već uto- 
nulo. Nebo se osulo zvijezdama a na istoku jav¬ 
ljao se mladi mjesec. I selo kao da je zaspalo. Lju¬ 
di umorni od dnevnoga posla otišli su na počinak. 
Seljački život ni malo nije zavidan. Pun je prega- 
ranja. Bije ih led i kiša, peče ih i pali sunce Uvi¬ 
jek su u poslu. A kad se pitaju: za što i za koga 
rade, ne mogu si odgovoriti. Žive s dana u dan. 
Rade kao strojevi a samo zato, da plod svoga ra¬ 
da razdijele drugima. Ovako je živio i djed Niko- 

la, pa eto, ipak mora da ostavi rodnu grndu. Ma¬ 
lo se zamislio i gledao je u mrak, u onu tišinu, 
koja ga okružavala. 

— Idem, rekao je najednom. Idem. Budem 
li i dalje ovako razmišljao, slomit će mi se volja 
i ostat ću ovdje. Sve mi nešto govori : Ne idi, Ni¬ 
kola . . , Ljuto ćeš se kajati. 

Sv. Gjurgje, uvijek si mi bio pomoćnik i ako 
nije ispalo sve onako kako sam ja htio i mislio, 
ne ostavi me ni sada. Budi moj vodja, branitelj i 
hranitelj! Predajem se posvema tebi. čvrsto vje¬ 
rujem, da ćeš me voditi po zlatnim stazama, da 
ćeš me odvesti onamo, gdje će mi biti bolje i 
ugodnije. Idem medju braću svoju, idem, da ondje 
u sreći i zadovoljstvu provedem zadnje dane svoje¬ 
ga života, da u slobodnoj otadžbini ostavim umorne 
svoje kosti. 

I djed Nikola naprtio je torbu na led ja. Prije 
odlaska iz kuće poljubio je kućni prag, oprotio se 
sa svakim kutićem i sa svakim drvetom u dvorištu. 
Noge mu nešto zadrhtale. Srce mu zakucalo jače. 
U sljepočnicama, kao da su kovači udarali po na¬ 
kovnju, u grlu ga nešto stiskalo, da glas nije htio 
iz njega. U ušima mu zvučalo kao da čuje stotine 
tvorničkih sirena. Mozak na čas kao da je prestao 
da radi. 

A nije ni lako ostaviti rodnu kuću. U toj 
kući rodio mu se pradjed, djed i otac. I on 
ugledao je svijetlo u toj njemu dragoj kućici. A 
sada? Sada, da je ostavi zauvijek. 

— S Bogom rodno selo! Ostavlja te tvoj sin. 
Odlazi braći. I pri tom pogledao je oko sebe. 
Ugledao je pri tom vitki i visoki toranj seoske 




crkve. Vrisnuo bi u tom času od boli. Ali odluka 
je njegova bila čvrsta, stalna. Nadjačahu je osje¬ 
ćaji njegove rasplakane duše. 

I krenuo je djed Nikola. Otišao je noću, da 
ga niko ne vidi i on da ne vidi nikoga. Tako je 
učinio samo zato, da umanji svoje boli. 

Pred zoru stigao je do naše granice. Propu- 
stiše ga pogranični stražari. Ništa mu nijesu 
smetali. I oni se pokloniše njegovoj sijedoj kosi. 
I oni shvatiše njegovu veliku ljubav prema slo¬ 
bodnoj narodnoj državi, prema oslobodjenoj braći. 

— Djede, idi, ne stoj ! Idi i budi sretan me¬ 
dju svojom braćom, za kojom si napustio vjekov¬ 
ni svoj zavičaj. Klanjamo se veličini tvoga duha, 
koji nije htio, da se da sapeti, okovati u tudjem, 
stranom svijetu, rekoše mu stražari. 

Idi! 


I djed Nikola našao se u prvoj, pograničnoj 
općini u novoj našoj državi. U prvi mah bilo mu 
pri duši ugodno. Svuda je čuo našu riječ, našu 
pjesmu. Svuda je ozvanjao mili i lijepi naš jezik. 
Djed Nikola prije svega otišao je u crkvu. Zahva¬ 
lio se svojom svečaru sv. Gjurgju, što ga sretno 
dopratio amo, medju naš svijet. 

Zatim otišao je u općinsko poglavarstvo. Pri¬ 
javio se kao baranjski izbjeglica. Na općini pri¬ 
mili su ga dosta prijazno a ne raširenih ruku, 
kako je to zamišljao djed Nikola. Upisaše u za¬ 
pisnik sve što je htio djed Nikola. Zapisnik je 
svršavao od prilike ovako: — Sada molim visoko 



ministarstvo, da uvaži moju molbu, da mi dodijeli 
nešto zemlje, da mogu ovdje živjeti. Djed Nikola 
se sav umorio kod kazivanja u zapisnik svojih že¬ 
lja. Niz staračko lice kotrljale mu se hladne, krupne 
kaplje znoja. 

— A što sad? rekao je djed Nikola, kad je 
zapisnik bio gotov. Što sad ? Ja sam siromah. 
Nemam skoro ništa. U torbi imam samo svoje 
uspomene, svoje amanete. Od njih se ne da živjeti. 
Amo sam se uputio, da umanjim svoju bijedu, 
da bolje živim. Što da počnem?! 

I bilježnik, načelnik i seoski pisar pogledaše 
se medjusobno. Zanijemili su. Nijesu znali, što da 
odgovore djed Nikoli. Pocrvenili su od stida. I oni 
se nadjoše u velikoj neprilici. Pomisliše, što će 
s čovjekom? Da li da ga hrane na općinski trošak. 
To nijesu megli. Nijesu imali ništa osigurano u 
proračunu za nepredvidive troškove, 

— čuj, djed Nikola, rekao mu načelnik. ^ 
Mi nemamo troškova za ovakove svrhe. Ali iz ob¬ 
zira prema tebi starcu, kojeg je dovela prava, ve¬ 
lika, istinska ljubav prema braći svojoj, primam 
te kao gosta i bit ćeš u mojoj kući do riješenja 
tvoje molbe za naše državljanstvo i za dodijeljenje 
agrarne zemlje. 

— Jeli ti pravo, djede, zapitao ga načelnik. 

— Velika ti, hvala, dobri čovječe. Vidim, da 
si čovjek božji, da znadeš njegove putove i da se 
pokoravaš njegovim zapovijedima. Osvjedočio sam 
se, da znaš za onu njegovu zapovijed : gladne 
treba nahraniti. 

— Imat ćeš u mojoj kući sobicu, čistu i lije¬ 
pu. Smatrat ću te kao oca. Pripazit ćeš mi na 




djecu i kuću. kad odem u jpolje sa ženom i radni¬ 
cima, prekinuo ga općinski načelnik Velimir Strajin. 

I tako se malo smirio djed Nikola. Imao je 
osiguranu koricu hljeba i krov nad glavom. A to 
je veliki dobitak, velika sreća. To se ničim napla¬ 
titi, nagraditi ne može. 

I tekli su dani djedu Nikoli. Bilo mu dosta 
ugodno. Živio je zadovoljno u kući načelnikovoj. 
Pazio mu kuću i djecu. Djeca ga tako zavolila, 
da nijesu mogla da budu bez njega. Volio ih, kao 
što je nekad volio svoga Blagoja i Predraga. Vo¬ 
lio ih pravom očinskom ljubavi. S njima je plakao 
i smijao se s njima. Pomalo se djed Nikola udo¬ 
maćio u načelnikovoj kući a upoznao se s mno¬ 
gim ljudima iz sela. 

Prolazili su dani i mjeseci. Nije stizalo rije¬ 
šen je djed Nikoline molbe. Općina je koliko mo¬ 
gla požurivala riješenje. Ali uzalud! Na molbu 
djed Nikole kao da su u ministarstvu posve za¬ 
boravili. Ova činjenica zabrinjavala je načelnika i 
djed Nikolu. Načelniku ne bješe doduše teško hra¬ 
niti djed Nikolu ali pomalo počeše, da mu se 
suseljani rugaju i da mu se smiju. 

— Što, rekoše mu mnogi, što ti misliš, da 
tvoj gost, djed Nikola vjekuje kod tebe ? 

— Manite se vi toga posla ! — odgovarao 
im hladno načelnik. Ne hranite ga vi, ne dajete 
mu stan vi, pa što se onda bavite tudjim briga¬ 
ma!? To je najveća pogrješka našega svijeta, što 
voli da vodi tud ju brigu. ... 

Pa ipak, kad je već bila druga godina na 
domaku, od kako je podnesena molba djed Niko- 
lina a riješenja bilo nije. nadjošs odjeka u njego- 

vom srcu i njegovoj duši poruge njegovih suse¬ 
ljana. Ali nikom to nije pokazivao. Nosio je sve 
u sebi. Znao je da mu nitko ne će pomoći. 

Bilo mu je žao djed Nikole. A ipak je počeo 
nešto više da misli na sebe i svoje. Bezbrojno pu¬ 
ta je mislio, da se o svemu porazgovori s djed 
Nikolom o toj stvari, da mu kaže onako kroz ru¬ 
že, da bi bilo potrebno, da se okrene na drugu 
stranu, da potraži kakav rad ili što slično. A 
sprječavao ga njegov ponos. 

Nekoga dana, kad je došao u ured, odmah 
mu istrčao u susret bilježnik i pružio mu spis. 
Bijaše riješena molba djed Nikolina. Podijeliše mu 
naše državljanstvo a odbili mu molbu za podije- 
Ijenje zemlje uz motivaciju, da je star, da ne će 
moći obradjivati zemlju, da će je iznajmiti i da 
od nje ne će imati koristi. Oni ondje kao da su 
zaboravili da su mnogi dobili zemlju mada je ne 
obradjuju, dodao je načelnik. 

A ipak je bio veseo i radi ovakova riješenja 
Odmah se dao na savjetovanje s bilježnikom, što 
i kako da sada, učine s djed Nikolom i zaklju- 
čiše, da mu treba svakako pomoći. 

Načelnik nije dočekao ni podne u uredu. Oti¬ 
šao je ranije kući da rekne djed Nikoli, da je 
stiglo riješenje. 

— Djed Nikola, viknuo je načelnik još sa 
uličnih vrata — djed Nikola, stiglo je riješenje od 
ministarstva. Dobili ste naše državljanstvo, a zemlju 
ne. I pri tom pogledao je u djeda Nikolu. 

Ovaj je sav problijedio. Eiječ mu zapela u 
grlu, zaostala na usnicama. Oči mu se napunile 


suzama. Podrhtavale mu usnice, treslo mu se ci¬ 
jelo tijelo. 

— Što sada, dobri čovječje i hranitelju?! To 
znači, dati mi zdjelu a posve praznu. I djed Ni¬ 
kola uhvatio se za glavu i bilo mu da rikne kao 
ranjeni bik. Zar sam zato ostavio svoj rodni kraj, 
da dodjem amo, da umrem od gladi? Oh, Bože i 
sv. Gjurgje, gdje su moje zlatne staze, koje si ja 
zamišljah. Oini mi se, da će sada voditi moj put 
kroz trnje i preko žeravice. Opustješe moje nade. 
Pa ipak vjerujem još uvijek u pravednoga Boga, 
u mojega vodju i mojega učitelja.Vjerujem, dame 
ne će posve ostaviti. 

— Pravo imaš, djed Nikola. Vjera je tvoja 
stalna. Propasti nećeš! Bit ćeš ovdje u dvorcu 
ključar. Sve će biti u redu. Dobivat ćeš mjesečno 
tri stotine dinara, imat ćeš stan i hranu u naravi 
i dva jutra zemlje na uživanje. A svakako samo 
donde, dok se ne riješi pitanje zemlje i dvorca! 

Djed Nikola bio je više nego zadovoljan. — 
Bogu hvala! — uskliknuo je. Znam, da me Bog 
nije ostavio. Vodio me dosele kroz cijeli moj život. 
Hvala mu i slava. Amin! 

I načelnik je bio zadovoljan. Ne će nlu se 
više moći rugati njegovi suseljani. 


Djed Nikola nastupio je svoje mjesto. Bio je 
u službi vrlo dobar, točan i marljiv. Kao da mu 
ništa nijesu smetale njegove godine. Procedura 
oko riješenja pitanja dvorca i njegove zemlje po¬ 
vlačilo se nekih pet godina. Za to vrijeme djed 





Nikola bio je sretan. Pomalo zadoravljao je na 
svoj rodni kraj. Tek katšto sjetio se Milene i svo¬ 
je pokojne djece. U časovima sreće, ako se tako 
mogu nazvati svijetli časovi njegova' života, vadio 
bi iz svoje torbe, koju je čuvao kao svetinju gru¬ 
du očinske zemlje. Ljubio je toplim cjelovima i 
natapljao vrućim suzama. 

— Bože, sretan sam. Samo da ovako ostane 
do kraja moga života . . . Prolazili su dani, mje¬ 
seci i godine. Iznenada, kada se niko nije nadao, 
stigao je općini spis o riješenju posjeda dvorca i 
zemlje, koja je dvorcu pripadala. Ima se prodati 
dvorac i zemlja ... 

Glas o ovom riješenju dopro je i do djed 
Nikole. On je bio za njega grom iz vedroga ne¬ 
ba. U njemu je vidio znak nove svoje Kalvarije, 
Nije se prevario. Kroz četrnaest dana dobio je 
odluku, da gubi mjesto — dakle plaću, stan, hra¬ 
nu i uživanje dva jutra zemlje. 

Djed Nikola našao se pred pitanjem, što sa¬ 
da? Bilo mu grozno pri duši. A ipak mu se javio 
tračak nade. 


Došao je u veliki susjedni grad. Mislio je da 
će ovdje moći živjeti sa svojom uštedjevinom, dok 
ne nadje kakovo mjesto. Prevario se djed Nikola. 
Zaboravio je, da grad nije selo, da grad ne zna za 
sentimentalnost, ni za rodoljublje. Grad guta i žde¬ 
re rodjenu djecu, braću i sestre. U nj se slegla 
sva mizerija, koja hoće da živi i ništa drugo. I 
u ovom vrtlogu našao se djed Nikola. Isprva je 
bio miran. Uvijek je računao, da još nije izgub- 

Ijen, da još nije zalutao sa zlatnih staza. Ali što 
je koristila njegova vjera?! Uštedjevina je nesta¬ 
jala na hranu i stan. Djed Nikola je imao sve 
manje i manje. A ljudi su tvrda srca. Ne daju ba¬ 
dava ni stan ni hranu. Prolazili su danp mjeseci 
i godine. A djed Nikola je bez službe. Stai’ca ni¬ 
ko ne će i ne treba. Gdjegod se pojavi, svagdje ga 
odbiju. Na mnogim mjestima se katšto i nasmiju. 
Novci iščezavaju i djed Nikotina uštedjena svota 
gubi se kao magla pred suncem. I djed Nikola 
počinje pomalo da se boji za svoju budućnost, 
za svoj život. Obija tudje pragove. Moli milostinju, 
A ta je tako malena, da se s njom ne da živjeti. 

— O, Bože, zar zaista moji putovi vode kroz 
trnje i žeravicu? Ovako djed Nikola završava svoju 
tutarnju i večernju molitvu. 


Nekoga dana nadjoše ga skoro smrznutoga 
na ulici. Predadoše ga u gradsku ubožnicu, da mu 
tako naplate vruću ljubav i čežnju za otadžbinom. 

Ondje je imao zgode da razmišlja, da li je 
pametno učinio, kad je napustio svoj zavičaj. 

OBIČAN DOGADJAJ. 


— Gospodine, uzeli smo se, govorila je brzo 
Mara Perićeva, kao da se bojala, da ne će sve mo¬ 
ći izgovoriti. Uzeli smo se, jer smo se volili. Bili 
smo još oboje mladi. Ja sam navršila šesnaest a 
njemu je bilo dvadeset i tri godine. 

— Mislili smo, da će nam biti u životu dobro, 
tim sigurnije, što smo oboje bili izučeni čarapari, 
što smo se nadali, da ćemo uvijek imati posla. 
Posve smo zaboravili, da je u društvu sve pro¬ 
mjenljivo, da ništa nije vječno. A to bješe naj- 
glavnij e. 

— Savili smo gnjezdašce i isprva živi jeli smo 
sretno, zadovoljno, Mjesmo ni pomišljali na to, da 
će nam jednoga dana potamniti sunce naše. Ea- 
dili smo kao crvi. Uzeli smo nešto jeftiniji stan, 
zato, da možemo od zarade pemalo metati na 
stranu. Radili smo isprva u istoj radnji. Kasnije 
je poslodavac otpustio mojega muža Milana, jer 
mu radnja počela nazadovati. 

— Vidite, gospodine, rekla je Mara sva crvena 
u licu, ovaj je dogodjaj skrenuo naš život stran¬ 
putice. Od ovoga dogodjaja počinje, da tamni 
naša sreća. 

Mara je počela plakati, jer joj bilo vrlo teško. 

— Od onda prošle su nešto preko dvije go¬ 
dine dana. Zato vrijeme rodila sam dvoje djece: 



kćerkicu i sinčića. Da znate samo, kako su to li¬ 
jepa djeca! . . 

Mara je na čas ušutala. Namjestila je na glavi 
lijepu vunenu kapicu, popravila je opravu. Bila je 
pristojno obučena. Vidjelo se, da pazi na sebe. 
Kosa joj bila smedja, lijepa, kratko ošišana. Pri¬ 
stajala joj uz lijepe crne oči i nešto bljedje lice. 
U očnim kutovima sjajile joj se krupne suze. Oko 
usana pojavio joj se smiješak sličan oblačićima 
kod zalaza sunca. Grudi joj bile mirne, kao iz ka¬ 
mena isklesana, samo se katšto trgla u snažnim 
kukovima. 

I htjela je, da nastavi svoju povijest, koju je 
ona smatrala najtužnijom poviješću na cijelom 
svijetu. Mlada je bila, još nije imala uvid u sve 
one gadnoće, u sve- one životne nijanse, koje se 
javljaju u društvu. Mislila je, da je njezina ne¬ 
sreća najveća. 

— No, gospodjo Maro, rekao loj gospodin 
pristav, ,u kakvom je savezu vaša pripovijest s va¬ 
šim dolaskom u moju uredovnicu? Držim, da to 
ne spada na ono, zašto dolazite meni- 

Mara ga pogledala razrogačenili i suznih 
očiju i kao srdita, odgovorila je nešto jačim gla¬ 
som, lijepim, ugodnim altom. 

— Kako to, da ovo ne spada na samu stvar?! 

Samo se malo strpite. Milan je otišao u dru¬ 
gu radnju, U njoj je bilo mnogo ženskih. I od 
onda počeo je, da izostaje od kuće, da mi ne''do- 
nosi cijelu plaću. I njegovo mi ponašanje bješe 
čudno. Milovanja, intimnosti, gubile se sve više. I 
djecu je manje pazio. '' 

— Mllane, rekoh mu jednoga dana. kada mi 

srce htjelo da svisne — Milane zašto si tako hla¬ 
dan? Zašto zaboravljaš na mene i djecu? Zar 
smo ti tako mrski ? 

Milan me pogledao oštro, mrko. Pogled mu 
bio hladan, kao sjevernjak. Oci mu se umanjile, 
obrve nakostrješile, usne mu drhtale. 

— Uh, Maro, rekao je, pusti me na miru. 
Mje meni do ludorija ! Teška su vremena, čujem 
onako izdaleka, da će i tebe otpustiti poslodavac. 
Pa što ćemo onda? Dvoje je djece u nas. Eto, te 
me taru brige. 

— Na oko sam se umirila. Napose me zabo- 
lila nabačena vijest, da ću i ja možda biti otpu¬ 
štena iz posla. Pritajila sam se. Počela sam Milanu 
tepati kao za prvih medenih dana. Ljubila sam 
mu ruke, oči, usta. A nijesam mirovala. 

— Neke večeri izašla sam malo ranije iz po¬ 
sla i pošla sam njemu u susret. Put je vodio kroz 
krasni perivoj. Bila je divna proljetna večer. Kad 
bijah u perivoju i prolazeći kraj jednoga grma, 
začula sam šuštanje i diskretan šapat. Podigla 
sam glavu i na svoje najveće zaprepaštenje, ugle¬ 
dala sam svoga Milana u zagUjaju mlade žeziske. 
Umalo me kap nije udarila. Viknula sam kao da 
me ujela guja a prije nego se osvjestih nestade i 
Milana i one njegove nesreće. Počela sam da pla¬ 
čem. Vikala bih, da se daleko čuje. A što bi sve to 
koristilo ? 1 

— Milan me vai’ao. Zato je kasnio kući. 

Izvadila je rupčić iz torbice i počela je bri¬ 
sati suze, koju se naljivale na oči. 

—- Gospodjo, Maro, mene stvar počinje da zani¬ 
ma. Volio bih da znam, -zašto vi sve to pričate meni? 



— Odmah ćete čuti i to! Brzo sam krenula 
kući. Kad se nadjoh u sobi, s djecom, mislila sam, 
da ću poludjeti. Djeca me gledala radoznalo. Ni- 
jesu znala, što se dogadja. ' Plakala sam, čupala 
sam kosu i trgala haljine. 

Spustila se topla, ugodna proljetna večer. 
Umorna od posla, i utučena od onog, što sam vi¬ 
djela, brzo sam zaspala. Sanjala sam o vješalima 
i o lijetu po zraku. Oko pola noći probudio me 
Milan, i ako se polako ušuljao kroz vrata. 

— Naša je sudbina bila zapečaćena tim više, 
što me u onoj za mene teškoj noći „ošamario 
dva puta tako snažno, da se predamnom pokazali 
crni kolutovi. Milan me htio jamačno da kazni radi 
one moje drskosti kad ga nadjoh u naručaju dru¬ 
ge žene. Šutala sam. Bila sam mirna. Nijesam 
htjela da probudim djecu, da vide očevo divljaštvo 
i da im ostane u dušama ružna očeva slika. Tiho, 
nečujno sam plakala a katšto otele mi se u duši 
riječi Očenaša ... i oprosti nam tuge naše, kao 
što i mi opraštamo svojim dužnicima. Trpjela sam, 
krvarila mi duša. 

— Gospodine pristave, sada naslućujete, za 
što vam pričam tužnu pripovijest svoju. Sad ćete 
razumjeti savez pripovijesti i moga dolaska vama. 

Pristav je gledao ravnodušno. Naučio se slič¬ 
nim scenama. One se mnogo odigravaju u uredov- 
nicama naših upravnih oblasti. Zato je ona bila za 
pristava nešto, što je njega diralo malo. Bilo je 
nešto drugo, što je njega zanimalo kod gospodje 
Mare: njezina hladnoća i razboritost i ljubav pre¬ 
ma djeci. To su danas vrlo rijetke vrline. Omla¬ 
dina ih skoro ne- pozna. Ona se ženi i udaje, ona 

se dijeli i rastavlja tako, kao da ih se to ništa i 
ne tiče. Ovo je malo diralo gospodina pristava, 
koji je imao svoje posebno mišljenje o današnjosti. 

— No, gospodjo Maro, recite, zašto ste došli 
u ured i što hoćete od mene? Eecite, ne bojte se, 
ne stidite se. 

— Gospodine, hoću služinsku knjigu, domov¬ 
nicu, hoću neku ispravu da mogu u svijet, da mo¬ 
gu naći zaslužbe, da othraniin djecu svoju. . . To 
ja hoću od vas! Neću da budem robinja mužu 
svojem. Bogu hvala, kadra sam, da sama zaslužu¬ 
jem, da mogu prehraniti sebe i djecu svoju. Ne 
ću da trpim batine. Ne ću da smetam mužu svo¬ 
jem u njegovoj sreći. Neka mu je blagoslovljeno, 
Ne srdim se onako pravo na njega. Mlad je. Za¬ 
pao je u mrežu neke nevaljalice, žene, što trguje 
svojim tijelom i svojom ljubavi. Pa neka mu bude 
sve to! 

— Ma, gospodjo Maro, pa nije valjda to raz¬ 
log, da napustite muža? Mislite na djecu! Djecu 
treba othraniti, odgojiti. Osjećate li se toliko jakom 
za izvršenje te velike, za roditelje a napose za 
majku svete dužnosti?! 

— Mara je počela drhtati. Suze joj silom na¬ 
valjivale u oči. Stisla je usnice i slušala je mirno. 

— Ne dam se tući. Ni ja nijesam životinja. 
Ja sam ravnopravna mužu. Zaslužujem, koliko i 
on. A koliko mi puta znao dobaciti kod stola za 
jelom: Zar te nije sramota, da toliko jedeš?! Šte- 
diti treba. . . 

— Ne ću, da mi neko broji zalogaje, da me 
psuje radi jela. Izmedju nas svršeno je sve. Ne, 
ne mogu dalja trpjeti grubu silu i ako sam pri¬ 


prosta žena. I roditelji mi rekoše već više puta, 
da se izmirim s Milanom, već radi djece. Ne ću, 
ne mogu. Moj iDakao traje nešto više od četiri go¬ 
dine. Ne mogu ostati s Milanom, pa ni onda, kad 
bi mi obećao, da će se popraviti. Mrzak mi' je, 
prezirem ga. Znam, da griješim, ali što ću? Ne 
dam se ponižavati toliko i ako sam mu žena i mati 
njegove djece. 

Pristav je šutao i gledao. Mara je imala mož¬ 
da i pravo. Ali, što se sve to tiče njega? Zato su 
zvani drugi činbenici. 

— Maro, pa dobro, dostaje. A znate li vi, da 
ne možete dobiti služinsku knjigu bez dozvole mu¬ 
ža? Otiđite po njega. Dovedite ga. Ako ne će, poz¬ 
vat ću ga da čujem što i kako misli. 

Ne ćete li ga možda još pozvati s ružmari¬ 
nom? gorko mu se narugala Mara. Još samo to 
nedostaje? 

Pristav je pogledao nježno, s puno pažnje i 
pritajene boli i ako mu se baš nije svidio njezin 
način razgovora. 

— Gospodjo, Maro, što ćemo ! Zakon je zakon. 

Mara je porumenila nešto jače. 

U duši joj drhtale strune boli i patnje. Boli 
lo je, što treba dozvolu muža, nemuža, da pošte¬ 
no može prehraniti sebe i djecu svoju. 

— No, najednom je glasno prozborila: — Ka¬ 
kav je to vraški zakon?! On nije za današnjost. 
On znači verige, spone za ženu.Zar je žena još i sada 
tako slabo, prezreno, poniženo biće? Zar je žena 
zaista robinja. Zar njoj društvo i zakon, kultui-a i 
civilizacija brane da ne jede, da nema pravo slo¬ 
bodno zasluživati?! 


Neka se niko ne čudi ovim Marinim izvodi¬ 
ma. I ako je priprosta radnica, pratila je radnički 
pokret i žensko pitanje. Polazila je javna preda¬ 
vanja i zapamtila je mnogo štošta. Da li se time 
i znala dobro peslužiti, pitanje je njezine slobod¬ 
ne volje i obrazovanosti. 

— Pa, dobro Maro, rečičete mi, gdje stanuje 
vaš muž. Pozvat ču ga, da ga preslušam, da li 
pristaje, da vam se može izdati služinska knjiga. 
Preko ovoga ne smijem preči. I mene vezuju za¬ 
koni i zakletva. 

— Ne, ne tražim od vas ni milosti ni protu- 
zakonitosti! Ja hoču samo da živim, hoču da slo¬ 
bodno šetam po suncu i da jedem koliko trebam 
Zaista tražim vrlo malo zar ne, gospodine.!? 

— A, ako ne pristane moj muž, da mi se iz¬ 
da služinska knjiga!? Što ču onda? Zar da umrem 
od gladi ja i moje dvoje djece ? Želi li i to zakon? 
Zar da se prepustim svagdašnjosti, da tražim lju¬ 
de da me izdržavaju? Ne ču i ne mogu se poni¬ 
ziti. Pljujem na takav život. Silom prilika morat 
cu rezignirati na život, neka mi oprosti Bog. On 
če mi postati suvišan, izlišan. 

— Gospodjo, Maro! Uzalud vaše nastojanje. 
Društvo ima neka stalna, odredjena pravila, preko 
kojih ne smije niko. Ko se usudi izvan okvira, 
prodje zlo.Društvomuuskračujeslobodu.lOvo pam¬ 
tite i vi gospodjo Maro! I ako ne usvajam'poj dru¬ 
štvu stvorene ograde, pokoravam im se, činim kom¬ 
promise. Ko tone če i ne može, dospijeva u tamnicu 
i na vješala. Život ga pregazi. Neplašim vas ovim 
izvodima gospodjojMaro. Samo vas upozoravam, da 


znate što treba da radite i kako, da se vladate. 
Vaša je stvar, hočete li me poslušati ili ne. Tu 
prestaje moj savjet. 

— čujte, sutra ču pozvati vašega muža. Nije 
isključeno da ne če pristati, da vam se izda slu¬ 
žinska knjiga a možda čete se izmiriti i vratiti se 
kuči, domu, gdje je mjesto svakoj ženi. Vi ste 
slobodna u tom pogledu. Možete raditi, što hoče¬ 
te. Moja je dužnost, da preslušam vašeg muža. 

Gospodja Mara otišla je iz uredovnice puna 
boli i čemera. 


Prospavala je jednu tešku, burnu noč. Nije 
mogla da dočeka svanuče. Prespavala je kod svo¬ 
jih roditelja. Ustala je rano. Bila je neispavana 
Pod očima imala je modre kolobare. Vani je bi¬ 
lo sjajno proljetno jutro. Sunce se pokazalo. La¬ 
stavice su izvodile divne melodije. Pjevale su sun¬ 
cu. Vrapci su bezobrazno čavrljali u krošnji lipe 
pred kućom. Mara je neprestano gledala na sat. 
Nastojala je da ne zakasni. Bolila je duša za dje¬ 
com, koju je ove noći napustila prvi puta. Bilo joj 
upravo strašno. Bojala se onoga poniženja, koje 
če danas možda doživjeti. A svejedno! Idem, mo¬ 
ram iči. Držim, da je Milan još toliko pošten, da 
me silom ne če htjeti zadržati uz sebe. Uostalom 
to ni ne očekujem od njega. Ima več drugu. Vje¬ 
rujem u Boga i njegovu pravicu. Idem pristavu, 
dogodilo se ma što. 

— No, Milane, tvoja žena Mara traži od tebe 
da dozvoliš, da može dobiti služinsku knjigu, re¬ 
kao je pristav. 



— Jest. Milane, rekla je Mara, hoću dozvolu 
i svoju djecu. 

Milan se malo zamislio, nabro je čeloi rekao je: 

— Ne, i nikada ne, izgovorio je i ostavio 
je nredovnicu. 

— Maro, rekao joj pristav, — pomoći vam 
ne mogu. Zapodjenite brakorazvodnu parnicu i če¬ 
kajte njezin svršetak. 

Mara je problijedila i rekla: Zaista smo u 
dvadesetom stoljeću. Srdita ostavila je uredovnicu. 

JOŠ JEDNOM DA VIDI BRDA 


Erić Fila i ako je već davno ušao u svoju 
zimu, još uvijek bio je pun zanosa, vjere i ideala. 
I mada mu kosa bila sijeda, da izgledaše kao či¬ 
sta janjeća vuna, još uvijek je bio svjež, nasmijan 
i dobre volje. Srdio se vrlo malo. Pa i ako bi do¬ 
šlo do toga, Fila je uvijek nastojao, da svoje spo¬ 
rove izgladi mirnim načinom. 

— Mir je bolji od svega, znao je reći stari 
Fila. Mir je potreban za održanje života. Na nje¬ 
mu počiva sve. Iza ljubavi najljepše je svojstvo mir. 
Ovo je bila životna filozofija staroga umirovljenika, 
učitelja, koji je bio umirovljen u nekom selu rav¬ 
noga Srijema. 

— O, Bože, znao je često puta uskliknuti sta¬ 
ri Fila, kada se sastao sa kojim davnim poznani¬ 
kom, — o, kako mi je teško živjeti. Ostavila me 
je pred par godina debra moja Zlata, dobra mo¬ 
ja žena, s kojom proživjeti više od puna tri deset 
Ijeća. Milostivi. Gospod uzeo mi je i djecu. 

Ciča Fila, kako su ga od milja zvali svi u 
selu, počeo je plakati. Tople suze kotrljale mu se 
niz obraze i kvasile su tlo s kojim je Fila srastao. 

— Zaista je teško živjeti, znala mu reći mla- 
djarija kad se sastao s njom. Svi nekada bje¬ 
hu njegovi učenici. — Znamo mi gospodine 
učitelju, da je vaše srce pretrpjelo mnogo i 
htjedoše mu opetovah dogadjaje iz njegova 

života. Zlata i Branko i nijesu dalje mogli, jer 
ih prekinuo Fila. 

— Zaklinjem vas, ne govorite. Ne otvarajte 
rane, koje su zacijelile. Imajte samnom samilosti. 
Bože, daj mi bar samo toliko snage, da sve zabo¬ 
ravim. Znam da je to nemoguće, ali ... i opet je 
stari učitelj počeo plakati i to tako, da se smilio 
onima, koji bjehu oko njega. 

I opet je počeo da priča. Pogladio je sijedu 
kosu i dugi sijedi brk. Pogledao ih sa smiješkom 
i počeo je. 

— Mojoj velikoj tuzi i boli, pridružila se još 
jedna . . . Svi su radoznalo gledali u starca, ko¬ 
jem su oči bile pune suza a ipak malo nasmijane. 

— Što dalje, sve me više vuče čežnja, želja u 
rodni kraj, u lijepo naše hrvatsko Zagorje. Moj 
dragi Eemetinec ... Na čas je ušutao. Kao da se 
u nešto zamislio. Buljio je pred sebe, u nešto da¬ 
leko, neponato . . . Misao mu časimice poletjela 
svemirom. U glavi oživjela mu cijela prošlost, ci¬ 
jeli život: patnje, boli i uživanja. Sjetio se i naj¬ 
sitnijih dogadjaja svojega života. 

— Moj Pvemetinec! Ona plava brda. O, Bože! 
Pa onaj potočić, što se valja kroz selo nešto po¬ 
dalje ispod lijepe, velike naše crkve, zadužbine 
Patačića Pa ona naša dva velika voleka, pa jato 
purica i kokošaka 1 Lijepe one naše proljetne, 
ljetne i jesenje večeri, dok su brda još u zeleni¬ 
lu odnosno rumenilu. Pa ona lijepa naša zagor¬ 
ska pjesma, puna sjete i boli a katšto šale i za¬ 
jedljiva humora. Pa one naše drage puce rumenih 
obraza, u onoj divnoj bijelini. O kako je sve to 
krasno, lijepo, nezaboravno! 


I danas vidim jasno očevu sliku. U gaća¬ 
ma, košulji, s prslukom. U ruci mu bič. Goni vole- 
ke s kolima natovarenim žutim, fzlatnim kukuru¬ 
zom. Vozi daleko, u Varaždin, daleko od Turčina. 
Voleki idu polako. On je strpljiv. Tek katšto skoči 
s kola, pogleda, prisluškuje. Čini mu se da čuje 
izbijanje sata iz Varaždina, Volekima govori kao 
djeci. Tapka ih po vratu, koji im pritište jaram. 
Sad ga opet vidim, kako se vozi u gorice, u kojima 
zrije naše slatko zagorsko groždje. Koračam za 
njim, ne mogu da ga stignem. 

— No, Fila, što je danas s tobom? — opomi¬ 
nje me otac i nježno me pogladi po kosi, po licu. 

Još malo, napni sile. Moraš još dospjeti 
u školu. Bog zna, što bi rekao meštar, da zaka¬ 
sniš. Pobrzaj malo. Nije još daleko. 

A ja?! Gledao sam onamo prema Novom 
Marofu. Ondje mi se činilo tako lijepo. Jutarnja 
rumen zlatila je brijeg i dolinu. A nad šumama 
dizala se plava izmaglica. Ondje su bile moje mi¬ 
sli. Zato je i zapinjao moj korak. Ja se posve iz¬ 
gubio. Srastao sam se s brdima oko mene i s oni¬ 
ma po kojima sam išao. I ako bijah dijete, osje¬ 
tio sam u sebi nešto, što me vezivalo za onu gru¬ 
du očinske, djedovske zemlje, 

A, što se tako zapričah?! Mislim, da vas to 
ne zanima ništa. Vi ne znate, što su brda. Vi živi¬ 
te u ovoj ravnici, na kojoj se tek za najljepših 
ljetnih dana vide obrisi divne Fimške Gore. Jest, 
daleko je ona. Osjećaj prema brdima za vas je 
nepoznat. A kako je on sladak! 

— Ne. Nastavite samo. Mi volimo vašu pripo¬ 
vijest. Ona je lijepa, mila, ugodna. Kao da nanije 


vadite iz naših srdaca i naših duša. Nastavite samo 
gospodine učitelju ... . i - 

Sjalo je toplo ljetno sunce. Peklo je bas 
nesmiljeno. Izdaleka vidjela se ogromna siva zmi¬ 
jurina s ceste, koja vodi prema Rumi, Beogradu. 
Valjala se kao aždaja sedmoglava. Jurio je krasan 
gospodski autotaks. Nad nama iz zraka ćula se bu¬ 
ka, štropot.Nad'nama letjela je zračna flotila, koja 

nas posjećuje često. Za čas smo svratili pozornost 
gore i u daljinu. I nije nam ostalo ništa do lih 
sjećanje na aždaju i štropot iz zraka. 

— Molim, nastavite, gospodine učitelju. Opro¬ 
stite, što se na čas udaljismo mislima od vas Zna¬ 
te, časimice nas zanimala siva zmijurina, onda gu¬ 
sta prašina i buka iz oblaka, 

— Vi ne znate, što su brda. Već stari Grci po- 
staviše svoje bogove na Olimp. Brda su bliža Bo¬ 
gu. U njima čovjek diše jače, osjeća se slobodni¬ 
ji. Krv mu jače struji, srce udara kao pomamno. 
Brda, ah divna brda ! Ljubio sam i Ijubim^ vaše 
plavetnilo. Ne mogu da vam iskažem osjećaj, ko¬ 
ji se javlja u mojoj nutrinji, kada ugledam brda 
a ispod njih naše gorice i katšto plave šljivike. 
Brda su čežnja svih duša, koja teže, čeznu, da se 
otrgnu zemaljskih briga, da se dignu u sfere du¬ 
ha, i duše. Čiča Fila prestao je na čas. Podigao ]e 
desnicu i prekrstio se. Bacio je šešir s glave. Zvo¬ 
nilo je podne. Gospino pozdravljanje. Tiho se po¬ 
molio. — Oče naš, — šaptale su njegove usnice. — 
i ne uvedi nas u napast, - izgovorio je nešto glas¬ 
nije, — i oprosti nam duge naše, kao što i mi opra¬ 
štamo dužnicima našima . , . U očima staračkim 
pokazale se tople suze. I njegovi slušači, sve od 
reda njegovi bivšiučenici ušutali su i oni su molili. 


— Želimo da nastavite, povikaše svi kao iz 
jadnoga grla; 

— I Fila je nastavio: — O, hajno je plavet¬ 
nilo brda! Još danas i ako sam prevalio sedam¬ 
desetu sjećam se, kako sam kao mladić, kad sam 
za divnih jutara i prekrasnih proljetnih večeri, 
kao djak učiteljske škole u nekom planinskom 
kraju ugledao brda, kako sam morao u njih. Ni- 
jesam mogao da odolim duši: Vuklo me ono pla¬ 
vetnilo nekom magičnom snagom, vukli me oni 
planinski gorostasi tako, da sam morao onamo. 
O, koliko me puta ponoć, jutro zateklo u onim 
rajskim krajevim, na podnožju kojih je šumiojak 
gorski potok, pritok Kupe. I danas, ovdje u ovoj 
pustoj ravnici kao da osjećam onu istu snagu i 
da mi moguće poletio bih ili u onaj kraj ili u 
svoj rodni Remetinec. 

Prema rodjenoj grudi ljubav je divovska 
snaga. Pomisao na djedove, pradjedove, koji su 
kopali i plužili zemlju i koji su iz nje stvarali sve 
ono, što nam potrebno za život, snažna je kao 
velebitsko gorje. I osjećaj, da .si sin zemlje, koja 
hrani sva bića, čini te velikim, kao što su brda na¬ 
ša, snažnim kao što su divovi u junačkim našim pje¬ 
smama. O, plava brda divnoga moga rodnoga kra¬ 
ja! Njihovi obrisi navaljuju u moju dušu. Silom me 
vabe sebi. Ona su u biti svojoj simbol i snaga na¬ 
šega naroda, našega sela, naših vila i divova. I eto 
baš ta brda, ispod kojih se nanizali naši bijeli za- 
seoci opkoljeni goricama, šljivicima i voćnjacima, 
ona me vuku sebi. Ona hoće, da me uvuku u se¬ 
be. Hoće da usišu moje molekile i atome, da po¬ 
većaju objam svoj. Ta plava brda, što opkoljuju 

moj mali, dragi Hemetinec, pod kojima se |na vrho¬ 
vima humaka dižu crkvice i crkve ne daju mi mi¬ 
ra ni pokoja. 

Starac je pogledao u svoje slušače. jMnogi su 
gledali u njega kao u ognjeni stup, koji pomalo 
dogara a ipak ima još toliko snage, da osvijetli 
lijepu svoju domaju, onaj divni kutičnaše zemlje 
na kojemu još i danas rastu i žive naši ljudi, naša 
djeca. Lica mnogih bila su rumena kao božurh 
kao kruške i lubenice. A nekima su i oči sjale. 
Skupljale se u njima suze. 

— Djeco, — nastavio je stari Fila,—vuče me. 
onamo silna želja, ljubav, da još jednom ugledam 
ona brda, one oltare s kojih je naš narod u bor¬ 
bi za svoje očuvanje prolio potoke znoja i krvi. 
Vuče me potajna sila, da odem onamo, gdje su 
izumrli čitavi nizovi naših generacija, da ostavim 
svoje kosti. Ne mogu odoljeti toj sili. Otići ću, 
onamo, da ostavim svoje kosti uz kosti pradjedo¬ 
va i djedova, da posvetim onu zemlju, koju lju¬ 
bim kao zjenice svojih očiju. Idem, da još jednom 
pogledam brda naša, na kojima zrije slatko 
groždje, iz kojega se dobiva dobro zagorsko 
vino. Idem. da u njima još jednom poljubim sto¬ 
pe svojih praotaca, koji su krvlju i znojem, nato¬ 
pili svaku stopu. Idem u ona brda, da s njih kao 
svećenik sa oltara zapjevam: Tebe Boga hvalimo. 
Ono su oltari, s kojih se čuje najveća molitva, 
žrtvenici s kojih se ori irazliježe divna pjesma naša 

I starac je opet na čas upro pogled daleko, 
deleko u srijemsku ravnicu. Gledao je s tugom 
u srcu i bilo mu žao ovoga naroda, svojih slušača, 
braće svoje. Htio je nešto da kaže a nije imao 


— 74 — 


toliko srčanosti, snage. Osjećao je, da voli ove ljude. 
Ali uz ovu misao, javljala se pomisao na divni 
zagorski kraj. 

— Djeco, rekao je starac kao kroz plač. Pro¬ 
veo sam medju vama dugi niz godina. Odnjego¬ 
van sam mnogo pokoljenja. S vama sam živio, s Va¬ 
ma trpio, dobro i zlo. Mišljah, da vas nikada osta¬ 
viti ne ću. I opet je počeo malo da plače. Tro je 
suze i znoj na staračkom čelu. Noge mu u kolje¬ 
nima tako drhtale, da se vidjelo a usnice mu se 
tresle, kao da su na usta navaljivale jake, snažne, 
riječne struje. — Djeco, dodao je starac:—Morat 
ću se dijeliti s vama i ako ste vi dio mene. Moram 
u svoje kolijevku. Nije ona bila'od zlata i slonove 
kosti, ali meni je draga. Tamo ću držim, biti sret¬ 
niji. A sreća će moja biti u plavim brdima, što 
okružuju rodno moje mjesto, puno čari i ljepota, 
u kojemu još živi snaga prošlosti naše i u kojoj 
se radja snaga budućnosti naše. Volim vas. jer 
bjeste moja djeca. Žalim, što ću se morati rastati 
s vama. — Vjerujte, da se to ne bi dogodilo, kad 
bi bilo moguće veljem Joži ispod Učke, da pre¬ 
nese moja zagorska brda u ovaj vaš ravni Srijem. 
Onda bih ostao s vama do konca svoga života. 
Imao bih i zašto. Vi ste me hranili. Proveo sam 
uz vas najljepši komad svoga života. Ovdje su ra¬ 
zasute umne i fizičke sile moje. Ovdje počiva do¬ 
bar dio moga ja i starac još nije dovršio svoj go¬ 
vor, kad se izmedju slušača čulo : Zlatka, Branko. 

— Ne, molim vas ne, viknuo je starac. Ne 
spominjite mi to. Ja rekoh onako općenito. Pusti¬ 
te u miru sjene pokojnika. Oči se starcu nešto 
suzile, usnice mu se skupile, kao da jede oskoru- 



§G. Plakao je. Samo se držao junački, da. to dru" 
gi ne primjete. Slagao je suze u grudi, u srce svo¬ 
je, da ondje zalije davno povelo cvijeće. 

Medjutim se sunce već počelo da spušta 
Pomalo se hvatalo Crvenoga čota. Umorno je 
polako spuštalo svoju glavu, da utone u Dunav, 
daleko tamo, gdje se dnevno utaplja. U selu čula 
se zvoncad. Vraćalo se blago iž polja, s paše. Uli¬ 
com su štropotala kola natovarena svim darovima 
plodne srijemske ravnice. A pogdjegdje vidjelo se 
i zalutale prase, koje nije pogodilo svojoj kući. 
Sparina je pomalo jenjavala, da je zamijeni noć¬ 
na hladovina. 

Najednom je nešto prekinulo grobnu seosku 
tišinu. Zvonila su zvona. Zvonila su dugo i sve¬ 
čano. Glas njihov razlijegao se kao glas srebrnog 
novca i gubio se nekamo daleko. Umro je neko, čuo 
se glas iz skupine Filinih slušača. Za čas Iproni- 
jela se selom vijest, da je umro stari seoski žup¬ 
nik, dobar Filin prijatelj. 

— Djeco, prošaptao je Fila nakon izmoljene 
molitve za dušu prijatelja, svećenika i oca cijelo¬ 
ga sela, za dušu župnika Dretvića. Djeco moram 
da završim svoj govor stojeći pod dojmom ove 
tužne vijesti. 

— Čujte, idem sjutra, preksjut'ra, odlazim za 
tjedan, mjesec dana. Ne mogu odmah. Potresla me 
smrt moga prijatelja. O, hoću li moći dospjeti u 
svoje rodno selo, u Remetinec i ako maleno selo 
ipak priraslo mojoj duši. Ko zna, hoće li još jednom 
moja noga prestupiti prag one lijepe velike crkve ? 
Ko zna, hoću li još ispred nje zaokružiti svojim 
pogledom po onim plavim brdima! O Bože, daj 

— Te¬ 


mi, da još dočekam to. Idem onamo, gdje našu i 
moju braću nazivaju kmetom i ako je ondje u 
svojoj biti najbolji naš narod. O, krasno, milo mo¬ 
je Zagorje! O, slatka lijepa, modrikasta zagorska 
brda, vi svjedoci prošlosti naše, svjedoci veličine i 
pada našega. Ljubit ću vas, vratit ću se med ju 
vas, da se uvučeni u vas, da prospavam u va¬ 
ma sve donde, dok ne bude naš narod opet slobo¬ 
dan. Divni su zagorski krajevi načičkani crkvama 
i crkvicama, u kojima se slavi Majka božja bistrič- 
ka i Majka božja trska. Primite me u svoj zagr¬ 
ljaj. Dajte, da još jednom uživam u vama, da se 
divim plavetnilu vaših brda. 

Starac je stajao kao da moli. Ljudi ga pos- 
matrahu s čudjenjem. 

— Hvala vam lijepa, gospodine Fila, na va¬ 
šem pričanju. Daj Bože, da vam se ispuni želja, 
uskliknuše slušači. 

Od onda nije prošao ni dobar tjedan dana. 
Selom se opet razlijegala zvonjava, sjetno i bolno, 
čulo se, da je umro umirovljeni učitelj Erić Fila. 

— Pokoj vječni, daj mu Gospode! govorilo 
se u selu. Umro je a da mu se nije ispunila želja. 
Zaklopio je umorne oči a da nije više vidio plava 
Zagorska brda. 

SVIJETLA, VIŠE SVIJETLA. 


Već davno prošla je ponoć. I šišmiši umorni 
skrili se u svoja skrovišta. Na gradskim ulicama 
tek katšto vidjela se koja ljudska sjena. Još je¬ 
dino u velikoj restauraciji „Jadran" čula se buka 
promuklih muških i ženskih glasova. Tramvajski 
kondukteri spremah se sa zadnjim svojim kolima 
za spremište. Dugo su zvonili dajući tako signale 
veselom društvu. Ovo se nije obaziralo na znakove 
tramvaja. Samo šoferi autotaksa sa obližnjeg sta¬ 
jališta, nešto se više uzrujavah a ponešto i veselili. 
Znali su oni, da ovako kasni a veseli gosti dobro 
plaćaju, kada se voze kući. Gospodje su onda naj¬ 
bolje mušterije. Muževi odnosno prijatelji kao nji¬ 
hovi „kavaliri" žele da ugode mušicama svojih že¬ 
na i prijateljica. Zato se sada i nešto jace uzru¬ 
jala, ustalasala skupina šofera. Gledahu se me- 
djusobno kao, da htjedoše uskliknuti: Bogu hvala! 
Pijana gospoda i gospodje ih ljepše rečeno vesela 
gospoda i gospodje plaćaju najbolje. Oni se ne 
cjenjkaju. Njih ne zanima taksometar. 

I najednom provalila je vesela, pijana rulja 
iz restauracije „Jadran". Čula se promukla pjes¬ 
ma veselih, kasnih"gostiju. Svi su htjeli da poka¬ 
žu, što znaju. 

— Gospodo, molim, malo tiše, uljudno ih upo¬ 
zorio redar, koji je službovao u onom kraju. 


I ako su odreda bih dobre volje, primiriše 
se malo. Samo za kratko vrijeme. 

— Šofer broj 7 i 9 povika u isti mah par do 
promuklosti iznemoglih glasova. 

— Brzo, moramo kući, vikali su razdragani 
gosti restauracije „Jadran". 

I začu se huktanje dvaju ogromnih autotaksa. 
Tako su štropotah, da su zaglušili buku veseloga 
društva. 

— Gospodo, gospodje, molim, izvolite u kola. 
Kamo da vozimo? povikaše šoferi. 

Gospoda i gospodje odgovoriše, na viku vi¬ 
kom. I opet je morao da ureduje'redar. 

— Molim, samo tiho. Sve može biti bez buke, 
rekao je crnobrkati redar i to dosta oštro. 

Gospodja Katinka i njezina prijateljica Olga 
i ako bjehu mnogo u vlasti boga Baha, prve su 
ušle u autotaks. Drmale se kao drveće za jake bure 
Išle su kao po ledu. Izgledaše kao da će svaki 
čas poljubiti lice pločnika. I konačno se našle u 
autima. Za njima jurnuše u kola i njihovi pratioci. 
I napuniše dva autotaksa. Razumije se samo po sebi, 
da je društvu to bilo dosta neugodno. U noge, u 
glavu kao im se utislo ogromno kamenje i kao 
da ih privlačilo zemlji. Katinka i Olga, Milivoj, 
Pero, Branko i još njih nekoliko i opet počeše 
urlati. Osjetih su želju za pjesmom. 

Gospodo! — Mirili ih šoferi. Tiho. Zapisat 
će nas redar i bit će zlo. Svi vrlo dobro poznate 
strogost redarstvenog pristava. Ne ćemo da nas ■ 
kazni. I onako nam već zaprijetio, da će nam odu¬ 
zeti dozvolu. S njim se ne valja šaliti. 

_ što?! — promrljala je gospodja Katinka. 

J - j - j - a ću veeč um - m - i - r - i -1 - i g -g- gospo¬ 
dina. . . Pozna on mene. I jedva se mogla održati 
u kolima u stavu sjedenja. A čas za tim zaspala 
je. Soferi još krenuli nijesu. Ne mogoše se nagoditi 
s gospodom. Pa ipak se pogodiše i ako je obicai, 
da se ovako veseli ljudi ne pogadjaju mnoga t^o- 
spodja Katinka već je hrkala u kolime natječući 
se piskom sirene autotaksa, koji bjehu u pogonu, bto 
je sanjala gospodja Katinka, bilo bi zanimivo znati. 
Par puta nasmijala se glasno. Mahala je i rukama. 

_ Labudova ul. br. 10. povikaše neka gospo¬ 
da a prvi muž gospodje Katiiike. - Gospod^o- 
zite samo polako i sigurno. Dame spavaju. Nama 
se ne žuri, povikalo je par gospode.^ 

Sa obližnje rijeke strujio je svjež povjetarac 
i milovaše lice i kosu gospodje Katinke i Olge. 
Već se oglasili i pijevci s periferije. Na istoku 
javljale se krasna rumen. Gorjelo je nebo. Radjalo 
se sunce. Febo je otpočeo borbu s mrakom. Aiito- 

taksi su zaglušno štropotali. A ipak nijesu mogli da 

probude gospodje: Katinku i Olgu. 

— Gospodo, mir — rekoše šoferi. Sirene za- 
sviraše. Autotaksi poletješe kao rane planinkinje vile. 
Jurili su odredjenom cilju: Labudova ulica 10. Za 
autotaksima ostajala je siva pruga prašine pomiješa¬ 
ne s jutarnjom vlagom. Jurili su. Labudova ulica je 
daleko na periferiji, daleko od restauracije „Ja¬ 
dran". Ondje je rezidencija gospodje Katinke. I 
gospoda se nešto primirila. I njih je svađao sve- 
silni Morfej. Stigli su već do ^ željezničke brklje. 
Projurili su veći dio puta. Ondje se morali ustaviti, 
jer se bližio zagrebački vlak. 

— I opet jure. Vlak je već ulazio u stanicu. 
Oštri glas sirene zvučao je gromko tako, da se 
dotaknuo i bubnjića gospodje Katinke. 

— Što je to?! — povikala je gospodja Ka¬ 
tinka. Protrla je pospane oči. I u prvi mah nije 
mogla da se snadje. 

— Katinko, viknuo je skoro u isto vrijeme 
njezin muž Milovan. Za čas bit ćemo kod kuće. 
Olgice, daj, probudi se, drmala je Katinka svoju 
prijateljicu. I ova se trgla. Pogledala je oko sebe. 
Nešto je steglo u grlu i oko srca. — Katinka, gdje 
smo? Svi se nasmijaše njezinom pitanju. I za čas 
ustavila se oba auta. Stadoše pred kućom br. 10. 
Šoferi su iskočili, otvorili su vrata i čekali su da 
izadju gosti. Katinka je izašla prva. Bješe joj 
teško. Noge joj bile neposlušne. Za njom je 
išla Olga, muž gospodje Katinke i njegovi prijatelji. 

— Gospodo šoferi, molim, evo! I bez riječi 
platio je odredjenu taksu. 

A ipak se malo vajkala gospodja Katinka. 
Nije li to previše?! zapitala je muža. Kao da se po¬ 
sve otrijeznila. 

— Dušice, što se ti brineš za to? To je moja 
ili bolje rečeno naša stvar. Vi, gospodje riješene 
ste tih briga. 

Gospodja Katinka osjećala je bol u glavi. 
Kao da joj u njoj kovalo stotinu kovača. Osjećala 
je, da je nešto privlači zemlji, kao da je pijana 
Pri pomisli na sve što se dogodilo malo se zasti 
djela. Lice joj porumenilo od prikrivena stida, koj 
je obrazina mnogim ženama sadašnjosti. 

— Unutra samo! — vikao je muž gospodje 
Katinke. — Gospodo, molim, izvolite samo unutra. 



Gospodja Katiiika i ako je već dobrano bilo svi¬ 
jetlo, nikako da pogodi kućna vrata. Teturala je 
amo i tamo. Izgovarala je neke nerazumljive! ri¬ 
ječi. Olga je nastojala da joj pomogne prekoračiti 
kućni prag. Gospoda su medjutim udesili pjesmu, 
koja sve bješe prije nego pjesma. Pokušavali su 
da pjevaju. Tenori kvarili su basove i obratno. 
Ulica je već počela da oživljava.' Eadnici — noćna 
šihta — iz obližnje tvornice vraćali se kući. Neki se 
zaustavljali i posmatrahu ovu šarenu skupinu, kako 
se „mući“.Neki se i nasmijaše „veseloj" inteligenciji. 

Svima je upala u oči gospodja Katinka. Ona 
se razmahala rukama i vikala je nešto. I ona je 
htjela pjevati. Uzalud bjehu svi njezini pokušaji, 
napori. Usprotivilo joj se grlo. Bila je izvan sebe. 
Silom je htjela preko praga. Nikako, da joj se 
pokore noge. 

Iz skupine radnika i radnica palo je mnogo 
prigovora na njezin račun. — Uh! ova ga ima! 
čuli se posprdni povici. — Zašto je ne uvedu u 
kuću? Sramota! 

Najednom kao da se probudila. Gula je iz 
visine jaku buku. Nad njom, nad njihovim glava¬ 
ma, visoko gore kružilo je pet vojničkih zrako¬ 
plova. Sunce je obasjalo sav kraj. Periferija svi¬ 
jetlila se, kao da bješe posuta suhim zlatom. Ve¬ 
selo društvo stajalo je i nijemo je buljilo u visinu. 
Gledalo je zrakoplove. 

Sa zvonika gradske crkve zabrujalo je zvono. 
Pozdravljenje. Kad je prestala zvonjava nasta za 
čas tišina. Iz^ toga ponovno se oglasiše zvona. Ja¬ 
mačno su oglasila smrt kojega gradskoga boga¬ 
taša. Zvonilo je dugo i svečano. 


A gospodja Katinka nije znala što da počne 

— Svijetla, više svijetla — vikala je iz sveg 
grla. Svi su ušutali i gledali a nju. Ona stajaše 
kao izbezumljena, kao stihija, koja prijeti svemu 
i svakomu. Počela se smijati i pružati ruke u vis. 
Htjela je valjda da ukloni zrakoplove, da zagluši 
njihovu buku. Cerila se. Šta više pokušala je i da 
pleše. . . Smetala joj i skupina radnika, koji su 
još stajali i posmatrali veselo društvo. Svidjalaim 
se gospodja Katinka. Žalosno je doduše, da ljudi 
uživaju u tudjoj nesreći. Ali čovjek je samo čo¬ 
vjek, bio obrazovan ili priprost. 

Katinkino društvo bunilo se. Gledali se me- 
djusobno. Nijesu znali, što bi počeli. Stidjeli 
se. 

A gospodja Olga? Ona je tiho, kao za sebe 
govorila: nikada više ne ću piti ni ići u društvo, 
gdje se pije. Počela joj se gaditi gospodja Katinka. 
I najradije bi je ostavila. A drugarska svijest, nije 
joj to dopustila. 

Medjutim gospoda su bila na čisto, da se ova¬ 
ko dalje ne može. I polako se počeše uklanjati. I 
razmiliše se kao buba mare, kad pripeče proljetno 
sunce. 

Ostao je samo gospodin Milovan, muž gospodje 
Katinke. Povukla se i skupina radnika i radnica. 

A gospodja Katinka neprestano jejošvikala: 
svijetla, dajte mi više svijetla. Ne vidim ništa. Vino 
je još uvijek držalo. 

Sa prozora njihova stana pokazale se dvije 
krasne, kovrčaste glavice, koje’su začudjeno gle¬ 
dale i radosno klicale: 

— Mama, tata. . .! 

GOSPODJICA PARASKEVA 


Čudna je sudbina ljudi. Jedni uživaju u nje¬ 
zinim blagodatima. Drugi osjećaju posljedice nje¬ 
zina maćuhinska raspoloženja. Oni, koji su progo¬ 
njeni od sudbine, mogu činiti što hoće. Ali uzalud! 
Udes je neumoljiv. Dok jednima daje šakom i ka¬ 
pom, dok ih dariva ljepotom, razumom i drugim 
vrlinama, dotle drugi umiru živi, ne mogu da se 
snadju u životu. Svaki im je korak besciljan. Ne 
mogu naprijed i ako hoće. često ih puta tako una¬ 
kazi, da sami sebe teško mogu prepoznati. Udes 
je osvetljiv i teško svakom onom na koga se on 
okomi. 

Ovako je uvijek mislio Sebastijan Kovačić, 
kad je na poznatom gradskom uglu susreo gospo- 
djicu Paraskevu. Uvijek je mislio o onom, što sud¬ 
bina dodjeljuje čovjeku. Paraskeva je bila živi 
primjer nedaća sudbine. 

Mala, sitna, slabunjava. U licu je uvijek bila 
blijeda, kao ispijena. Grudi kao da joj nijesu ni 
ispupale. Jedna obična ploha i ništa više, Nogice 
joj bile kao u srne. Eučice isto tako. Na njima 
isticali se dugi prsti ali ne u prenesenom smislu. 
Lice joj uvijek bilo nagrdjeno ružnim, crvenim 
prištićima, koji se nijesu dali odstraniti. 

Uz to gospodjica Paraskeva nije mnogo pa¬ 
zila ni na svoju vanjštinu. Sebastijan je pamti istu 


već desetak godina. Zna je od njezine dvadesete 
godine. Uvijek bješe skoro u istoj opravi. Dala joj 
katšto novu formu. Na glavi je nosila mali, crni 
šeširić, a na nogama cipele, koje su svemu bile više 
slične nego cipelama. 

Bila je zaposlena u nekom privatnom uredu. 
Redovno je dolazila u uredovnicu kao pravi kakav 
filistar. A kad bješe bez posla obično je nešto 
učila. Nije mogla da miruje, kako je ona znala re¬ 
ći. Išla je brzo tako, da se prolaznici osvrtali za 
njom. Njezine nožice tapkale su kao male stapke. 
Uvijek se žurila, da ne zakasni, da udovolji svo¬ 
jemu poslodavcu. Volila je da priča vrlo mnogo. 

Sebastijan uvijek je očima pratio onu malu, 
ponešto smiješnu žensku figuru, gospodjicu Para¬ 
skevu, dok se jednoga dana nije s njom upoznao 
To je već davno želio. A nikako za to 'nije imao 
prilike. Konačno dočekao je i to Nije Sebastijan 
volio gospodjicu ParaskevU, nasuprot ona mu se 
samo smilila svojom smiješnom pojavom. 

Nekoga ljetnoga jutra, oko osam sati žurila 
se gospodjica Paraskeva u poslovnicu. Upravo je 
jurila. Na uglu ulice stajao je Kovačić i iz rado¬ 
znalosti čekao je gospodjicu Paraskevu. Ona kako 
se žurila i kako je bila zamišljena nije ni primje- 
tila Kovačića. Spazila ga tek onda, kad se suko¬ 
bila s njime i kad ga skoro srušila. 

— Oprostite, gospodine! Kratkovidna sam. Žu¬ 
rim se u ured. Bojim se, da ću zakasniti. — Opro¬ 
stite, molim vas još jednom. Pri tom je pocrveni¬ 
la do kose, upi’la je pogled u gospodina Kovači¬ 
ća, upravnog činovnika. 

— Molim, molim gospodjica Nemam što da 







vam oprostim. To se svakom čovjeku može dogo¬ 
diti napose onda, kada se žuri u ured. I sam sam 
iskusio to već više puta. I pri tom milo je pogle¬ 
dao gospodjicu Paraskevu. U tom pogledu skriva¬ 
la se potajna bol, ujedno je virilo iz njega i 
nešto porugljivo. 

— Ja sam Sebastijan Kovačić upravni činov¬ 
nik. 

— Milo mi je, odgovorila je gospodjica — Ja 
sam Paraskeva Lovašenova, privatna namještenica. 

I tako se upoznaše Sebastijan i Paraskeva. 

— Oprostite, gospodine Kovačiču, moram u 
ured. Možda ćemo još imati prilike, da se poraz- 
govorimo. 


Prošlo je od onda par tjedana. Sebastijan je 
kao obično stajao na onom poznatom uglu. Ali 
badava! Gospodjice Paraskeva nije i nije bilo. 

Nekoga dana, kad se najmanje nadao gospo¬ 
din Sebastijan i to pod konac ljeta najednom po¬ 
kazala se gospodjica Paraskeva. Bješe ista kao i 
prije, samo sada još nešto egzotičnije obučena. 
Imala je na sebi širok, velik, bijel šešir s velikim 
nojevim perom, tako. da izgledaše kao da će po¬ 
letjeti, Na nogama je imala polucipele smedje bo¬ 
je i sive čarape. Oprava joj bila od zelene svile. Sli¬ 
ka papagaja. A ipak je gospodjica Paraskeva ja¬ 
mačno držala, da je lijepo obučena. 

O, dobar dan, gospodjice, pozdravi je Seba¬ 
stijan a pri tom je obješenjački zaškiljio svojim 
krupnim crnim očima. Na licu i na crnom velikom 
brku vidjeo se odraz potajnog smijeha. 


— Dobro jutro, gospodine Sebastijane. Zar 
ne, da ste me već željni? Pri ovim riječima, malo 
se nasmijala. Malo se zbunila. Dugo me nijeste 
vidjeli. Mislili ste već bogzna što, zar ne gospo¬ 
dine Sebastijane. Oprostite, što govorim tako slo¬ 
bodno s vama nakon kratkoga našega poznanstva. 

— Znate, počela je nešto koketno, znate bi¬ 
la sam u nekom sanatoriju u Sloveniji, u Moj stra¬ 
ni. Ah, da znate, kako je tamo lijepo božanstveno. 
Raširila je svoje ručice i počela je njima tapkati 
kao malo dijete, kad se veseli. Ah, ala je Sloveni¬ 
ja lijepa. Mojstrana! Izvor Peričnika! 

Gospodin Sebastijan gledao je u malu, sitnu 
figuru. Bilo mu, da je podigne u zrak na svojim 
snažnim rukama, da zaokruži par puta onim ma¬ 
lim tijelom i da joj ne da danuti. Gledao je u 
nju čudnim pogledom punim samilosti i pritajena 
smiješka. Još nikad svoj položaj nije mogao da 
shvati ozbiljno. 

Gospodine, danas sam slobodna. Moj dopixst 
još traje i možda bismo se danas mogli razgovo- 
riti od srca. Vjerujte da bi bila osobito sretna, 
kad bih mogla naći biće, kojemu bi se mogla po¬ 
vjeriti posve, kojem bi mogla otkriti svoju dušu i 
srce. I ušutala je. Paraskeva kao da se raznježila. 

— Gospodjice, oprostite, danas mi je, bar sa¬ 
da prije podne posve nemoguće, da udovoljim va¬ 
šoj želji. Čeka me u uredu silan posao. Popodne 
mogu da vam budem na usluzi. 

— Hvala i stotinu vam puta hvala! Sastat će¬ 
mo se popodne. Kada i gdje, odredit ćete vi. 

Na zapadnoj strani neba pokazivali se rume¬ 
ni traci sunca, koje je zalazilo. Lastavice su već 
davno ušle u svoja gnijezda. Ulice su bile pune 
prolaznika, koji se ustavljali pred dućanskim izlo¬ 
zima. Auta su jurila ulicama, čuo se zvižduk nji¬ 
hovih sirena. Crkveni zvonik kupao se u rumeni¬ 
lu sunca a šišmiši se javljahu navješćujući skori 

mrak. .. . 

Gospodin Sebastijan, koji je cijelo popodne 

prospavao, išetao se pred noc malo do gradskog 
perivoja. Bio je danas neobično veseo. U duši je 
osjećao nešto, što mu bilo slatko i gorko. I nije 
mogao, da protumači ovu svoju promjenu ili bo¬ 
lje rečeno sadanje svoje duševno raspoloženje. U 
svojih pedeset godina osjetio je samo jedamput 
ili dvaput slično stanje. Još kao gimnazijalac sed- 
moškolac ugledao je krasno, lijepo i ugodno lice 
jedne hodočasnice Milice Topolovačke, koja je uz¬ 
budila cijelo njegovo biće. »Da«, onda je osjetio 
sličan položaj. A drugiput bio je u sličnom^ sta¬ 
nju kad mu za prvih godina službovanja izjavila 
ljubav žena vojnog glazbenog kapelnika, gospodja 
Marta Pospišil. »Da«, onaj položaj bio je sličan 
ovom. Kazlikovao se tek time, što je onda odbio 
Martu kao čovjek i kao kršćanin. 

A danas? Utiskuje mu se u glavu, u srce ne¬ 
što teško kao olovne kugle. Pritište mu mozak. U 
sljepočicama bilo mu udara takovom snagom kao 
da će provaliti njegovu nježnu kožu. Noge kao da 
mu otkazuju službu. Vuče ih kao dva stupa. Omli- 
tavilo mu tijelo. Vedje mu se sklapaju. Pred oči¬ 
ma javlja mu se gusta magla. Sto je uzrok tomu. 
pitao se Sebastijan. Jamačno od vrućine i spava¬ 
nja cijeloga popodneva. 


Sjetio se prijepodnevnog sastanka s gospo- 
djicom Paraskevom. Počeo je pomalo da žali, kad 
se sjetio njezinih riječi, koje mu rekla na rastanku: 
-sastat ćemo se popodne. Kada i gdje, odredit ćete 
vi. Počeo se prekoravati. zašto nije prihvatio nje¬ 
zinu ponudu i već mu bilo, da zaplače. Ali kada 
se sjetio neugledne Paraskevine pojave, kao da mu 
se i opet javilo u duši malo zadovoljstva. 

Sjeo je na klupu. Bila je topla, ugodna noć. 
Branio se od misli na Paraskevu. Ali sve bješe 
uzalud. Kamo je god pogledao vidio je Paraske- 
vinu sliku. Ako je pogledao prema zvijezdama i 
ondje mu se činilo, da se nalazi Paraskeva. Bilo 
mu zato čudnovato pri duši. I ako bješe topla i 
zvjezdana noć, koju je dočekao maštajući u peri¬ 
voju, bilo mu ipak nešto hladno. U svakoj prolaz¬ 
nici vidio je Paraskevu i bilo mu vrlo teško, kad 
se prevario. Već se odlučivao, da će kući. A nešto 
ga ipak zadržavalo u perivoju. 

I u času, kada je mislio, da će poći kući, čuo 
je po štropotu šljunka, da neko dolazi. Podigao je 
glavu i na svoje najveće začudjenje a i veselje 
ugledao je pred sobom gospodjicu Paraskevu, Sko¬ 
čio je s klupe. Naklonio joj se. Htio je nešto da 
rekne. Medjutim prekinula ga Paraskeva. 

Gospodine Sebastiane, želim vam dobru 
večer. Otkud vi tako kasno ovdje?! smiješeći se i 
veselo mu rekla. 

Sebastian stajao je kao malo dijete, kao uko¬ 
pan, bez riječi. Kad je došao sebi odgovorio jer 

— Oprostite, gospodjice Paraskevo, to bih ja 
prije trebao i morao zapitati vas. Uistinu se 
čudim, da ste se tako kasno uputili ovamo. Ali 

ujedno dodajem, da mi to vrlo milo. Cijeli dan 
mislim o vama. Teško mi pri duši. Osjećam neki 
nedostatak. A taj, čini mi se, da ste vi. I opet je 
ušutao. Gledao je u Paraskevu. Htio je, da joj s 
lica čita, što se dogadja u njezinoj duši. A nije 
mogao. Gospodin Sebastian bio je na čisto, da je 
analfabeta u takovim poslovima. On je samo vidio 
malo nasmijano Paraskevino lice, na kojem se mi. 
jenjale crvene i blijede mrlje. 

— Gospodjice Paraskevo. molim da još malo 
prosjedimo ovdje. Izvolite sjesti. Lijepa je i bajna 
večer. Mjesec je u punom svojem opsegu. Sjedite, 
da se divimo večernjoj prirodi. Prisluškujte ugod¬ 
ni šum brezina lišća,- Slušajte njegov šapat. I breza 
kao da je zadovoljna, što se mi nadjosmo ovako 
iznenadno. Zar ne, gospodjice Paraskevo?! 

Napokon su sjeli. Što dalje sve se više bli¬ 
žili jedno drugome. Riječi, koje im isprva teško 
dolazile na usne, sada su bile kao gorski potočić. 
Tekle su brzo i bile su slatke kao jagode i zrele 
šljive a ugodne kao miris bagrene i metvice. Pri¬ 
čali su. Čavrljali su kao mala djeca. Bili su nes¬ 
tašni kao srne. Osjetili su neku mladačku snagu 
i nijesu znali, da je rastumače. Oboje su osjećali 
nešto slično, nešto, što ih vezivalo duševno. 

Gospodinu Sebastianu se učinila Paraskeva 
sada vrlo lijepom. Pričinila mu se velika, kao oko 
njih prostrani perivoj. Požalio je u duši, što je 
držao, da je Paraskeva obična, smiješna figura. 
Eto, kako čovjek može, da se vara, rekao je u se¬ 
bi gospodin Sebastian. Ljudi, da se upoznaju, mo¬ 
raju se približiti medjusobno. Inače mogu loše 
suditi jedni o drugima. Ovakove se misli javljale 

u glavi gospodina Sebastiana, kada je pogledao u 
Paraskevu. 

— Gospodine Sebastiane, već je kasno. Iščezli 
su i zadnji šetači i bilo bi skrajno vrijeme, da i 
mi podjemo kući. 

Sebastinu ovo baš nije bilo milo. On bi volio,, 
da prosjedi ovako uz Paraskevu makar cijelu vječ¬ 
nost. Ali kao čovjek takta, morao je prihvatiti 
Paraskevin prijedlog. 

— Gospodine Sebastiane. ne bi li bilo zgodno,, 
da me sjutra malo posjetite u mojem stanu, da se 
malo načavrljamo? Imam stare roditelje. Oni nam 
ne će smetati. Naprotiv bit će vrlo veseli. Prihva¬ 
ćate li moju ponudu? izgovorila je Paraskeva sva 
crvena u licu kao kakva kevica. Dodjite samo! 

— Stanujem u Trpimirovoj ulici, jednoj od 
najljepših gradskih ulica. 

Bit ću tako slobodan, da vas otpratim do 
kuće, rekao je tiho gospodin Sebastian a ne ću za¬ 
boraviti vaš poziv za sjutra. 

* 

Gospodin Sebastian nikako nije mogao da 
zaspi, činilo mu se kao da ga grizu tisuće buha. 
Spavaća košulja grebla ga kao kostrijet. Prevrtao 
se neprestance. Meki vanjkuši bili mu tvrdi kaa 
kamenje. Sve ga peklo,' kao da bješe opaljen sun¬ 
cem. Često je puta pogledao na sat. I što je više 
gledao, noć mu se činila sve dužom. Mislio je, da 
ne će dočekati jutro. Neprestano je mislio na Pa¬ 
raskevu i na sjutrašnji sastanak. 

U sobu počeli mu već da navaljuju prvi traci 
jutarnje zore. Iza njih javili se rumeni traci sunca 
sa istoka. Lastavica u hodniku tik njegove sobe 

pjevala je suncu, zori i djeci svojoj, kojoj je već 
u ranu zoru morala da namakne hranu. Gvrkutala 
je tako nježno, milo, cvrkutala je, kao^da je htjela 
da uspava gospodina Sebastiana. I to joj pošlo za 
i’ukom. Pred zoru je zaspao tako tvrdo, da se 
probudio tek oko devet i pol sati tako, da je za¬ 
kasnio u ured. 

Sanjao je o Paraskevi, o njezinim roditeljima 
i njezinom stanu. Vidio je Paraskevu ovjenčanu 
vijencem od zvijezda i mjeseca, isprepletenih dra¬ 
guljima i biserom. U kosi imala je crvenu ružu, 
crvenu kao topla krv. Mirisala je opojnim mirisom. 
Boja tople krvi malo ga preplašila. Ali veseli, zvuč¬ 
ni Paraskevin smijeh uklonio je njegov strah. On 
je stajao uz nju. Gladio joj kosu, kratko ošišanu 
i dragao joj sitno, rumeno lice. Mislio je samo na 
svoju i Paraskevinu sreću. 

Udar u vrata njegove sobe trgnuo ga iz 
bajnoga sna. Gazdarica ga probudila, jer se bo¬ 
jala, da ne zakasni u ured. Pa ipak je za¬ 
kasnio. 

Sebastian se naglo trgnuo. Skočio je s kre¬ 
veta. Tro je oči. Sunce je medjutim sjalo u njega 
punom svojom snagom, koja oživljava. Iako je bio 
neispavan i ako se osjećao kao išibano pseto di¬ 
gao se, umio i obukao. Na zajutrak nije ni čekao. 
Pošao je u ured sa zakašnjenjem od dva i pol 
sata. I ako se nikoga nije imao da boji ipak mu 
bilo teško. To je valjda bilo prvo njegovo zakaš¬ 
njenje. Znao je, da ga čekaju mnoge stranke. A 
što je mogao? Ništa! Prevario ga san. 

Vrijeme mu u uredu prolazilo sporo i ako je 
imao mnogo posla. Na sat je valjda pogledao sto¬ 


tinu puta. — Gdje su još dva sata — rekao je u 
sebi i radio je dalje. Preslušavao je stranke. Pisao 
je zapisnike. — Malo se i srdio i to na sebe, jer 
se osjećao nesposobnim za rad. On je samo mislio 
na današnji posjet kod Paraskeve. Konačno je 
prošlo i uredovno vrijeme. Otišao je kući. Prilegao 
je. Nije ni objedovao. Razmišljao je, imali smisla 
da ode Paraskevi i kada? Oko šest sati ili nešto 
kasnije. Ko zna, možde će ona nešto zakasniti. U 
privatnim namještenjima izrabljuju se ljudi kao 
stoka. Kapital je neumoljiv. Oni, koji mu služe na¬ 
pose oni s boljim plaćama i položajima iskorišću- 
ju one »male“ i „niže" svoju nižu braću, ne daju 
im ni dahnuti. Pate ih, da se gore ne da ni 
zamisliti. Kakav mušičavi ravnatelj, u mno¬ 
go slučajeva tudjinac, čovjek izmožden alkoholom 
i pokvarenim ženama ne da svojoj manjoj braći 
mira. Muči ih kao neljude. A zašto? Samo zato> 
da uguši u sebi sve ono, što je u njemu možda 
bilo lijepa i dobra, da se ispolji njegov sadizam. 
Ko zna, nije li i Paraskeva oćutjela danas na sebi 
bič progonjenih i tlačenih? Ova ga misao uzruja¬ 
la. Iz dna duše mrzio je inteligenciju, napose onu 
s višom školskom spremom, koja se nimalo ne 
razlikuje od goniča blaga i koja je bez duše i bez 
srca. Te čuvare kapitala prezirao je kao obične 
bludnice, koje žive zato, da ih grije božje sunce. 

Idem Paraskevi nešto kasnije. Bit će dosta 
rano ako odem u sedam sati. 

I Paraskeva je proživljavala slične časove. A 
kako i ne bi?! Ostala je dosele nevidjena. Imala 
je doduše i ona svoje platonske obožavatelje a to 
sve nije ništa. A sada! Javio se čovjek na njezi- 





nom nebu kao sjajan meteor. U njezinoj duši 
podigla se bura, vihor, orkan. Osjećala se visokom 
tako, da joj glava dopirala do svoda nebeskoga. 
Sebastijan ušuljao joj se u malu, sitnu dušu to¬ 
likom snagom, da joj pretio rasprsnućem. Seba¬ 
stijan joj bio u cijeloj duši, u cijelom njezinom 
biću. I ona je željno čekala sastanak sa Sebasti- 
janom. Bila je danas vrlo marljiva. Radila je pod. 
vostručenim silama samo da može prije iz poslov¬ 
nice. I uspjela je. Sve je svršila i mogla je prije 
kući. Tek sada rekla je roditeljima, da će danas 
imati posjete. 

Kolovoske sunce bilo je već na zapadu, tonu- 
lo je iza dalekih gora. Sunčano rumenilo osvjet¬ 
ljavaše cijeli kraj u kojem je bila Paraskeva. Već 
je bila malo uzrujana. Svaki čas je pogledala kroz 
prozor i molila mamu da pazi, da večera bude 
danas svježa i dobra i da ne bi što zagorjelo. — A 
ti, oče, gledaj, da vino bude hladno. Moram se po¬ 
kazati pred gospodinom Sebastijanom. On je, ko¬ 
liko mi se čini fin, dobar gospodin, pa je i pra¬ 
vedno da ga dočekamo, kako se pristoji. Otac i 
majka bili su presretni, kad su gledali u svoju 
Paraskevu, u krasnoj opravi boje crvena vina, s 
crvenom ružom u kosi. Paraskeva se obukla sve¬ 
čano. Htjela je, da se veoma svidi gospo¬ 
dinu Sebastijanu. I opet je pogledala kroz prozor. 
I odmah je spazila gospodina Sebastijana. Išao 
je polako. Gledao je na svaku kuću kao, da je 
tražio broj kuće Paraskevina stana. I Paraskeva 
još nije dospjela, da priopći roditeljima, da dola¬ 
zi njezin posjetnik, kad se oglasilo kućno zvonce. 
Paraskeva i ako zbunjena, brzo se snašla i otklju¬ 


čala je vrata j čekala je gospodina Sebastijana. 
Roditelji su bili u sobi. 

— Dobar večer, gospodjice Paraskevo. Došao 
sam, da održim svoje obećanje. Došao sam, da vi¬ 
dim vaš stan i vaše roditelje. Oprostite . . , . 

— Molim, molim izvolite samo unutra. 

Sebastijan se našao malo u neprilici. Nakon 
kratkog upoznavanja sa roditeljima ušao je u Pa- 
raskevinu sobu. 


Paraskevina soba bješe vrlo lijepa. I ako ne 
bješe u njoj najmoderniji namještaj ipak je bio 
za oko ugodan.Bio je namještaj u slogu»Altdeutsch« 
i to cijela soba. Na zidovima visjelo je moderno 
obješenih par lijepih slika, a uz njih redale se 
mnoge fotografije. Paraskeva se slikala vrlo mno¬ 
go puta. Svaku znatniju zgodu života svoga htje¬ 
la je, da ima u slici, da može o sebi sve doku¬ 
mentirati. Po podu bio je prostrt fini turski ći- 
lim s nekoliko lijepo izradjenih vanjkušića. Soba 
je odavala neku intimnost. Uz spomenute stvari 
imala je Paraskeva i planino i ako star ipak ve¬ 
oma zvučan. Imala je gitaru i gusle. Volila je glaz¬ 
bu. Nije je doduše učila sistematski. Ona je učila 
kao autodidakt. Imala je za glazbu i dara i smis¬ 
la. Uopće Paraskeva je bila djevojka, koja je sve 
htjela, što je vidjela. Bila je prirodan jtalehat, ko¬ 
ji je ona prilično znala iskoristiti. 

— Gospodine Sebastijane, izvolite sjesti, da se 
malo poraz govorimo. I ako se drugiput tek sasta- 
dosmo, ipak vam imam mnogo pričati. 

Sebastijan je pogledao pogledom, koji je 
Paraskevi bio tako jasan, čitljiv, da ga posve ra¬ 
zumjela. Bila je na čisto da je Sebastijan voli. 

— O, pa, gospodjice Paraskevo, vidim, da 
imadete i knjižnicu. Mogu li malo pregledati va¬ 
še knjige, da vidim, što vi volite. Počeo je da pre¬ 
gleda knjige. Knjige su bile lijepo uvezane. Bije- 
hu većinom romani, romantičkog smjera. Medju 
ta djela zabasalo je i koje realističko, šta više i 
naturalističko. Nije nedostajao ni Zola ni Verga. 
Bilo je i par znanstvenih djela većinom sociološ¬ 
kih. Gospodjica Paraskeva htjela se potanko da 
upozna sa socijalnim ustanovama u cijelom svije¬ 
tu. I Bakunin i Černiševski i mnogi drugi ruski 
pisci nalazili se medju knjigama gospodjice Pa- 
raskeve. Ona je mislila, da se ne može govoriti o 
obrazovanosti jedne žene, ako ne pozna ruske 
socijalne pisce. 

Paraskeva je zaboravila, da nije dosta samo 
poznati pojedine pisce, već da je čovjek dužan 
da izgradjuje dušu, da jača karakter, da se na¬ 
stoji usavršavati. Inače je svako obrazovanje bes¬ 
ciljno. Ovo je morala biti Paraskevina vjera, koja 
je trebala isticati iz poznavanja ideja velikih lju¬ 
di, umnika napose onih ruskih. Samo u takovom 
slučaju vrijedi obrazovanost čovjekova. Inače mu 
ostaje prazno srce i pusta duša. čovjek ostan® 
hrpa raspadiva mesa. Da je ovako, shvaćala go¬ 
spodjica Paraskeva ruske velikane, onda bi zaista 
bila istinski obrazovana. 

Konačno je gospodin Sebastijan prilično umo¬ 
ran od pregledanja i prevrtanja knjiga sjeo u fo- 
telj, koji mu ponudila Paraskeva. Vidjelo se, da je 

vanredno bio iznenadjen stanom Paraske-sdihni, 
koji je odavao ukus na svakom koraku. Sebasti¬ 
jan je morao ii sebi zaključiti, da je Paraskeva 
obrazovana djevojka. 

Gledajući u Paraskevu bilo mu da zaplače. 
Sad je tek vidio, kako je krivo činio njojzi, kad 
je onako dočekivao na uglu i kad se u duši ru¬ 
gao njezinoj smiješnoj figuri. 

— Ne mogu i ne moraju sve djevojke biti 
lijepe. Glavno je, da su dobre. Koliko vidim Pa¬ 
raskeva je savršena dobrota. O tom me uvjeravaju 
njezine pomno izabrane kiijige, o tom mi svjedoče 
one lijepe slike simetrično poredane po zidu. 

— Nepravedno je o nekom misliti zlo sve 
donde, dok ga se ne upozna. Tako sam i ja bio 
nepravedan prema gospodjici Paraskevi, kad sam 
o njoj od oka, naprečac stvorio sud. Ovako je od 
prilike mislio Sebastian u blizini Paraskeve. 

Medjutim udjoše u sobu Paraskevini roditelji 
Sada je otpočeo razgovor s njima. U glavnom se 
kretao oko sitnica, o kojima su oni ipak govorili 
vrlo važno. 

Gospodin Vlado, otac Paraskevin bio je niži 
sudski umirovljeni činovnik. Bio je samouk. Malo 
pomalo, velikom voljom i marljivošću utrpao se 
medju činovnike. Za ništa drugo nije se zanimao 
osim za svoj posao. Književnost, umjetnost i zna¬ 
nost bjehu za njega nepoznata zemlja. Katšto je 
zavirio u političke novine. I odmah se krstio od 
čuda, ako je u njima naišao na ono. Što je držao 
da nije za njega, državnoga činovnika. On je znao 
da mora raditi i slušati. Dalje ga se nije ticalo. 
Ukratko: bio je stroj, koji je hvala Bogu jednom 
dočekao, da ga stave izvan upotrebe. 

Gospodja Cilka, majka gospodjice Paraskeve 
bila je posve drukčija. Onafje još kao dijete do- 
spijela daleko sa sjevera u naše^krajeve. "Bila je 
ostavljena, bez oca i majke. Eadila je različite po¬ 
slove. dok se konačno nije ustalila kao tiskarska 
radnica, u nekoj ovećoj tiskari. Ovakovu je i na¬ 
šao gospodin Vlado! Bila je vrijedna, ozbiljna, od- 
važna. Ona je upravljala porodicom mjesto svo¬ 
jega muža. Oblačila se dosta pristojno i ako joj 
to ne bješe glavni cilj kao ženama sadašnjosti. 
Bila je ovisoka, uvijek nasmijana. Ten lica 
bio joj takav, da se na njenu vidjela svaka žilica 
i da se moglo na njemu pisati, mada joj se već 
bližila pedeseta godina. Pravdu je volila više sve¬ 
ga. Bila je meka, blaga srca iz koga otsjevaše 
ljubav za sve lijepo i dobro. Bila je vrijedna kao 
mrav. Kroz cijeli život radila je sama u svojem 
kućanstvu. 

— No, gospodine Sebastijane, eto vidite moje 
roditelje. Oni su priprosti a vrlo valjani ljudi. Ne 
znate, koji je od koga bolji. Kao da se natječu u 
dobroti. 

— Ali, Paraskevo, budi malo štedljivija u 
hvalisanju. Nama je neugodno, da nas toliko hva¬ 
liš, rekoše oboje u isti čas. 

— Uostalom, gospodina Sebastijana (koji je 
bio samo desetak godina mladji od Paraskevina 
oca) to i ne zanima. — Zar ne? Vi ste došli amo 
radi ljepših stvari a ne da slušate hvalospjeve 
kćeri roditeljima a možda još i nezaslužene. 

Gospodin Sebastijan je malo pocrvenio. Na 
čas pogledao je kroz prozor na ulicu, koja je ot- 
sjevala od bezbroj električnih svjetiljaka. Bio je u 

neprilici i nije znao što da odgovori i Paraskevi i 
njezinim roditeljima. 

— Pa, dobro, konačno je rekao. — Paraskeva 
ima posve pravo. Eoditelji su joj jedino blago. 
Valja, da ih štuje i hvali pred svakim. A i vi ima- 
dete pravo, da kažete Paraskevi, što je dobro a 
što nije. 

Za čas se svi pogledaše medjusobno. Bili su 
zadovoljni odgovorom Sebastianovim. Vidjeli su, 
da je htio da ugodi svima. 

— Prekinimo taj razgovor rekao je i otac 
majka. Govorimo radije o nečem drugom, što će 

yiše zanimati gospodina Sebastiana. 

♦ 

— Vidite počeo je gospodin Vlado, — naša 
Paraskeva je na domaku tridesete godine. Eadi u 
istom mjestu već nekih šesnaest godina. Uživa 
milost svojih poslodavaca. Vrijedna je i marljiva. 
Svi je hvale u poduzeću. Dobra je kao dobar dan. 
Ured joj koncentrisao sve njezine misli, živi za 
ured a čini mi se, da će i umrijeti za njega. Ali 
nema sreće. 

— Nikako, da se namjeri na dobra čovjeka, 
da se uda. A to je konačni cilj svakoj djevojci. 

— Tata, što ti govoriš?! Eekla je gospodjica 
Paraskeva i pri tom je pocrvenila u Uicu. Vidje¬ 
lo se, da se ljutila na oca. Podrhtavali joj lični 
mišići. Usnice joj se tresle od jada. Smrklo joj se 
čelo a umanjile joj se oči. 

— Tata, molim te da se ostaviš takovih pripo¬ 
vijesti. 

— Da, Paraskeva ima posve pravo, umiješa¬ 
la se gospodja Cilika. To su stvari, koje mogu a 

ne moraju zanimati gospodina Sebastijana. On to 
može i ne mora slušati. Došao je amo, da se razo¬ 
nodi, da olakša sebi, svojoj duši, A kad tamo, ho¬ 
ćeš da sluša tvoje jadikovke, 

— Znam, da ste ponosne, da ne ćete, da ne¬ 
ko vidi makar i dijelak vaše nesreće. Vi to skri¬ 
vate kao zmija noge, kako veli naš narod. Ja to 
ne shvaćam. Volim istinu više svega. 

— Nastavite samo gospodine Vlado. Vaše me 
kazivanje zanima. Uopće zanima me sve, što se 
odnosi na gospodjicu Paraskevu. Nastavite samo. 
Bit ću vam veoma zahvalan na vašem pričanju. 

— Paraskeva, nikako, da se namjeri na do¬ 
bra čovjeka, da se uda. I ja i njezina majka lakše, 
mirnije bi umrli, kad bi znali, da nam je sretna 
naša jedinica. 

— Dobra je. Uvijek je zaposlena. Ako ne radi, 
čita i svira. Pianinu predaje svoje osjećaje, da ih 
on glasno u obliku nježnih i mekih durova pri¬ 
opći nama, cijeloj okolici, svim našim poznanicima, 
li pianino slijeva najsvetije svoje osjećaje. Svira o 
suncu kao izvoru svemira. Predaje se cijelom du¬ 
šom mekim akordima glasovira. Gudi na guslama 
i udara u gitaru. U takovim momehthna otsjeva 
joj sreća s lica, nadimlju joj se griidi, gore joj 
bči. 

— Žao mi je gledati onakovu. A što ću?! 
Današnje djevojke udaju se vrlo teško. Većina ih 
umorna oddahkdumnoga a ako hoćete i raspoja¬ 
sanoga života. Mnoge su kao iscijedjeni limuni. S 
dvadeseti nešto višć godina izgledaju, kao da im je 
četrdeset. Žive životima, koji su svemu više slični 

nego životima. Jednom riječju: iživljavaju še. 

— A, eto naša Paraskeva, pogledajte je samo. 
Ona je kao junak. Radi, radi i radi. Za nju odmor 
ne postoji. U radu nalazi svu svoju utjehu. Rad je 
veseli itao igračka malu djecu. 

— Uostalom, zašto, da vam toliko hvalim Pa¬ 
raskevu!? Osvjedoči! ćete se sam, ako se sprijate¬ 
ljite s njom. Vidjet ćete onda njezinu pleme¬ 
nitu dušu. ' 

— Tatice, povikaše u isti glas majka i kćer¬ 
ka, — dosta je hvale! Zar ne znaš za onu narod¬ 
nu o samohvali? Bilo bi već dosta tvoje pripovijesti. 

— A ti, Paraskevo, gledaj, da postaviš sto, da 
nešto založimo, bliži se već deveti sat. Zar ne, go¬ 
spodine Sebastijane, milo i nježno rekla je gospo- 
dja Cilika. 

— Hvala vam, gospodjo. Uostalom ja sam već 
večerao. Nemojte se truditi. Kad je ovo izgovorio 
pogledao je na gospodjicu Paraskevu. Bila je bli¬ 
jeda kao smrt. 

— Gospodine Sebastijane ne ćete nam valjda 
dati košaru?! Jest ćemo malo. Nismo mi priredile 
bogzna što. Ovako malo zakuske. Zar ne, gospo¬ 
dine Sebastijane, da ćete založiti nešto s nama, 
rekla je nježno a prizvuk ovim riječima odavaše 
gnjev, srdžbu. 

— Što pitaš? — ukorila je mati Paraskevu 
— Postavi stol i donesi na sto što imaš. Gospo¬ 
din Šebastijan mora biti zadovoljan sa onim, što 
imam. Dajemo mu od srca, iskreno, jer vidimo u 
njemu čovjeka, kakovi se rijetko danas vide. 

— Molim, molim, samo manje hvale. Ne za¬ 
služujem je. Vidiino se tek prviput. Ne poznaje¬ 
mo se još dobro . . Ali! . . . Što je dobra vidi se 






odmah — povikaše svi u jedan glas. 

Stol je za čas bio postavljen. Jela su bila bi¬ 
rana. Bilo je i finoga crnoga dalmatinskoga vina. Go- 
spodjica Paraskeva negdje je načula, napipala, da 
gospodin Sebastijan nerado pije vino a ako ga 
već pije voli jaka, južnjačka vina. čula je ona, da 
se katšto navrati u poznati »Dalmatinski podrum« 
napose onda, kad doživi nešto u uredu ili kod ku- 
če, da uguši srdžbu u vinu. 

— Gospodine Sebastijane, izvolte sjesti bli¬ 
že stolu. Vrijeme je poodmaklo. Mi smo nešto 
ogladnjeli. 

I konačno posjedaše uz stol. Jelo se prilično. 
Vino se nije štedjelo. Roditelji Paraskevini bili su 
veseli. Razvezao im se jezik. Pričali su i pričali. 
Paraskeva ih htjela malo ušutkati, ali bješe sve 
uzalud. Oni kao da su mislili, da sve još ove ve¬ 
čeri moraju ispričati gospodinu Sebastijanu. Pri¬ 
čali su 6a onamo od Kulina bana. Pri tom nijesu 
ni mislili, da li njihova pripovijest godi gospodi¬ 
nu Sebastijanu. Ona je katšto porumenila napose 
onda, kad je otac govorio o današnjoj omladini. 
A naročito onda, kad je htio da govori o seksual¬ 
no erotskim problemima, koji su za njega bili 
sasvim nepoznati. Bilo joj najmilije, da već jed¬ 
nom prestane. Izgovorio je svega i svačega. 

— No ti, stara panjino, rekla je gospodjaCi- 
hka svome Vladi, — Što si se toliko raskokoda- 
kao?! Ta ti ne spadaš u današnjost. I ja sam da¬ 
leko od nje, ali mogu i hoću da je shvatim. Sva¬ 
ko doba ima svoje dobre i loše strane. Svi smo 
mi produkt vremena, u kojem živimo. Jedni smo 
pozitivni a drugi negativni elementi. Život i ne- 


može biti drukčiji. On je niz dobro smišljenih 
kompromisa. 

— Što se ti stara dade u filozofiranje? Ti 
kao da hoćeš da kažeš, da se ja ni ušto nerazu- 
mijem, odgovorio joj muž. A sjećaš li se ti onih 
divnih propovijedi oca Paskala, koje su punile jisu- 
sovačku crkvu? Zar je i on govorio tako, kao što 
govoriš ti? Nemilice je udarao po svemu, šte ne 
valja, po svemu onom, što karakteriše sadašnjost. 
Sport je imao na zubu. Na njemu se odlučuje da¬ 
nas o sudbini naše mlade generacije. I htio je da 
nastavi. 

— Oče i majko, ostavite se tih razgovora! 
Dosadjujete gospodinu Sebastijanu. Vrijeme je da 
odete na počinak. Pogledala je na sat. Bješe pola 
jedanaest. Prestali su govoriti. 

Otac i majka poslušati su svoju jedinicu. 
Spremili su stol. Ostavili su na njemu samo vino. 
Oprostivši se s gospodinom Sebastijanom išče- 
zoše u svojoj sobici. Legli su. Brzo su zaspali. 
Što su sanjali to samo znaju oni. Jamačno su sa¬ 
njali nešto lijepa. 


Sebastijan i Paraskeva ostali su sami. Popi¬ 
li su po čašu finoga, jakoga dalmatinca, koji razga- 
Ijuje grudi i poljepšava misli, pali maštu i stvara 
čudnovate slike. Pošli su otvorenom prozoru i gle¬ 
dali su u mjesečnu noć, koja je svojim srebrnim 
sjajem prikazivala različite čudnovata figure. 

Gledali su i razmišljali. Što se zbivalo u 
njihovim dušama onoga momenta, teško je pogo^ 

diti. Oboje su šutali. Nijesu smjeli da progovore. 
Ovo se doduše javlja kod mladih ljudi. A oni su 
već daleko, daleko od mladačke poezije. Njoj je 
trideset a njemii pedeset godina. Šutaii su i gle¬ 
dali. Iz susjedne sobe ćulo se hrkanje oca i 
majke. Oni su usnuli već davno. 

Konačno je prekinula šutnju gospodjica Pa- 
raskeva. 

— Gospodine Sebastijane, vi se valjda ne 
"srdite na oca i majku? Oni su stari, priprosti lju¬ 
di. Shvatite ih onakve, kakvi jesu. Ne zamjerite, 
što su bili onako razgovorni. I oni su jedva do¬ 
čekali, da mogu s kim izmjeniti svoje mišljenje. 
Jesu li dobro učinili, drugo je pitanje. 

Gospodin Sebastijan malo se nasmijao i iz¬ 
govorio je : 

— Što se mene tiče, starci mi se svidjeli. 
Vrlo su dobri i mili ljudi. Mene se malo tiču nji¬ 
hovi razgovori. 

— Zar ne, gospodine Sebastijane, da je sada 
mnogo bolje, kada smo sami, u dvoje? Eto vidite 
kako je krasna noć. Na nebu tiraju zvjezdice. Sa 
obližnjega drveta razliježe se bigljisanje slavnija. 
A nas dvoje smo sami! Što mislite gospodine Se¬ 
bastijane? 

Sebastijan, da ga ne bješe stid ispružio bi 
ruke,kojemu se ukočile. Prodrmao bi gla,vom, da 
se malo razvedri. Misli, kao da sii mu izčezle i 
jezik kao da mu se zavezao. U prvi mah nije znao 
što da odgovori. Nakon kratke stanke rekao je : 

— Gospodjice Paraskevo, u prvom redu opro¬ 
stite mi, što sam se zadržao kod vas tako dugo. 
To je nepristojno. Ali. Što ću? U ušima mi odzva- 

njaju divni Preradovićevi stihovi krasne njegove 
pjesme : »Jedinici« 

»Bud’ ja bdio, bud ja snio 
Bdijuć, shijuć, misli moje 
Uvjek, željne, nezasitne. 

Kraj jedne su samo roje. 

Ali tko je, sam se pitani . . . 

Paraskeva gledala ga sva u čudu. Izvadila je 
iz' kose crvenit ružu i dala mu je uz riječi: 

— Gospodine Sebastijane, evo vam ove ruže, 
neka valu uvijek bude uspomena na mene i na 
prvu našu večer, na prvi naš sastanak u mojemu 
domu. 

Gospodin Sebastijan uzeo je ružu i poljubio 
je. Pocrvenio je kao djače iz školskih klupa. Uz 
ružu poljubio je i malu, nježnu Paraskevinu ruku^ 
ruku, za kojom su sada čeznule njegove misli, 
njegove usnice. 

Zaboravio je na smiješnu Paraskevinu sliku 
sa onoga poznatoga ugla. Nije mu bilo do saža- 
Ijena. Paraskeva mu ispunila cijelu dušu i bio bi 
najsretniji, da je mogao ostati u njezinoj blizini^ 
Madona bješe ništa prema njoj, prema njegovoj 
Dulcineji, trećoj u njegovom životu. 

— O, mala, mila Paraskevo, dopusti da te 
tako smijem zvati. Zar ne, da ćeš uvijek biti i 
ostati moja? Ljubit ću te iskreno, odano i vjerno;. 
Nema sile ni snage, koja bi me mogla odijeliti od 
tebe. Ljubim te živote moj, oprosti mojoj smjelosti. 

Paraskeva stajaše kao iz kararskog mramo¬ 
ra isklesani kip. Tako se bar pričinila Sebastijanu. 
Stajala je kao Nimfa. Oduprla se o prozor i prko¬ 
sno je gledala u Sebastijana. 

— 105 — 




r 


— Jest, vidim vaš zanos, osjećam, da me oba¬ 
sjava neka dosele nepoznata sreća, za koju sam 
držala, da je već davno zaboravila za mene. iSma- 
tram se velikom i visokom. Mislim, da nadvisujem 
glavom Eifelov toranj u Parizu, pa ipak osje¬ 
ćam u duši prazninu, pustoš. 

— Znam, dn sam ružna fizički i duševno. Vi 
nijeste momentano mogli, da progledale moju dušu. 
Iskreno vam to velim. Ne mogu ljubiti i držim, 
da ne mogu biti ljubljena. Sjutra, kad se samo 
malo ohladi vaša mašta i sami ćete to uvidjeti. Ja 
tražim prijatelja, iskrena prijatelja i ništa više. 
Ljubav prepuštam mnogo mladjima od sebe. 

— Uvjeravam vas, ako se pokažem s vama 
na ulici, da će se pobrinuti dobri prijatelji i pri¬ 
jateljice, da me prikažu vama u istinskim, pravim 
bojama. Ne bojim se toga. Priznajem iskreno, 
da nijesam vrijedna vas a samo zato, što sam već 
davno prestala biti djevojkom. Nevinost moja već 
davno pripada prošlosti. Evo, zato i odbijam, da 
primim vašu ponudu, da podjem s vama u raj, na 
cvijetne poljane, da beremo kaćune i šafrane, da 
slušamo pjesme mladosti. Postadoh žrtvom pohote 
ljudske. Da se održim na površini, u životu, pre¬ 
dala sam se čovjeku, koji je zagospodario i mojim 
tijelom. Podalas am se čovjeku, koji mi dao životne 
uvjete, predala sam se svojem ravnatelju. Njegova 
sam milosnica. Iskreno vam velim, da se čudim 
njegovoj volji, čežnji zamnom. Sitna sam i neu¬ 
gledna. Ljudi danas traže figuru, tijelo. Duša im 
je sporedna. A pravo i imaju. jJdje nema tijela 
nedostaje i duše. Ja sam dakle bez duše. Grozna is¬ 
povijed i porazno priznanje. 

Gospodin Sebastljan slušao je njezinu ispo¬ 
vijed. Oči mu bile pune suza. Najradije bi je za¬ 
grlio i poljubio. A ipak ga nešto odbijala njezina 
i ako iskrena ispovijed. 

— Što me gledate tako čudnovato, gospodine 
Sebastijane? Ne možete valjda, da me shvatite, da 
mi vjerujete ? Jest, ja sam se predala njemu, ne¬ 
kom tudjincu Aloisu Niirnbergeru. Ako vam do¬ 
dam, da je bio oženjen i imao dvoje djece, onda ćete 
pljuniti na mene. Morala sam to, da učinim imdi 
materijalnih sretstava a i zato, što sam ostala ne- 
primjećena u životu. Prolazili su ljudi kraj mene 
i nijesu se osvrtali na mene. Bijah za njih bezvri¬ 
jedan predmet. A u meni se ipah javljalo ženstvo 
i jedva sam čekala momenat, da se predam prvom 
čovjeku. A taj je bio Alois Niirnberger moj rav¬ 
natelj. Pa da je još ostalo kod toga i to bi se dalo 
podnijeti. Postala sam histerična i uz pomoć rav¬ 
natelja naškodila sam mnogoj namještenici našega 
poduzeća. Intrigirala sam, gdje sam samo mogla. 
U tom sam nalazila sreću, zadovoljstvo. Pred ni¬ 
čim nijesam prezala. Služila sam se svim mogu¬ 
ćim sretstvima, da uništim sve što bješe oko mene. 
Najviše su stradale ženske i to one mladje. jBilo 
ih dosta uposleno. U svakoj sam gledala svoju su¬ 
parnicu i najmilije bi mi bilo, da sam mogla zai¬ 
grati kolo na njihovim Iješinama. 

— Zar sam ja žena?! Zar nijesam odurna 
hijena i šakal? Služila sam se s ravnateljem, da 
prikrijem svoju zločinačku ćud, da se mogu poka¬ 
zati lijepa na ulici i na svakom javnom mjestu. 
Mnogo sam puta htjela da igram ulogu andjela„ 

spasitelja radnika a i radnica a iz mene virio je 
sotona, vrag, 

— Gospodine Sebastijane, slušate li me? 
Kako vam se svidja ova pripovijest? Držim, da 
ćete brzo zaboraviti na mene. Išćeznut ću ispred 
vas kao vodeni cvijet. Nestat ću za uvijek u va¬ 
šoj uspomeni. Pa i pravedno je. Ovakova žena, 
kao što sam ja, ne smije unesrećiti čovjeka. Žena 
mora biti za čovjeka dragulj, kao što kaže kralj 
Salamon u svojoj Pjesmi nad pjesmama. Ja 
to ne mogu biti. Prokletnica sam, koja ne zaslu¬ 
žujem pogled poštena čovjeka. 

— Prestanite Paraskevo. Uzrujaste mi čuv¬ 
stva, osjećaje. Duša mi trpi i pati od boli. Gledao 
sam u vama svoje sunce, nadjoh u vama svojega 
andjela. To bijahu prvi moji utjecaji nakon 
našega sastanka u perivoju. A sada?! Uništili 
ste sve moje nade. Počinjem da sumnjam u op¬ 
stojnost istine, dobrote, ljepote i poštenja. Još time 
ne velim, da prestajem vjerovati u vas. čini mi se 
da me kušate, da vidite kakvog sam značaja. Vi 
se šalite samnom. Hoćete u vatri da iskušate mo¬ 
ju ljubav. Kleknut ću pred vas i molit ću vam se 
kao božanstvu. Pecite, da nije samo ono istina, što 
ste čas prije govorili o sebi. Ne mogu dopustiti, 
da sam se prevario u vama. Ne mogu vjerovati, 
da ste takova, kako se opisaste, ocrtaste. 

Vani je na ulici bilo tiho i mirno. Sa zvoni¬ 
ka crkve čulo se izbijati jedan sat iza ponoći. Ne¬ 
bo se malo naoblačilo. Mjesec se skrio i tek kat- 
što pokazao je svoju osvijetljenu plohu. Cuo se 
i pogdjekoji pijetao. U gradu ih naime nema mno¬ 
go. Ulicom se tek katšto javio po koji prolaznik. 

gradski lola, koji voli da se vraća u sitne sate, 
onda, kad su valjani ljudi već otračili veći dio 
svoga sna. Sebastijan je stajao kao Amor. Iz oči¬ 
ju mu vrcale iskre. Podrezani brk nakostriješio 
se tako, da je izgledao, kao da će navaliti na ne¬ 
koga, kao razbiješnjeli bik u areni. Stajali su i 
gledali se. Nijedno nije smjelo, da se usudi nešto 
progovoriti. Stajahu jedno prema drugom napeti 
kao nabijeni samokresi. I trebalo je samo da pad¬ 
ne iskra i da nastane grozna, strašna eksplozija, 
U dušama njihovim radjale se mnoge, teške mi¬ 
sli napose u duši Sebastijana, jer nikako nije mo¬ 
gao vjerovati, da se prevario u svojem izboru. 

Sebastijan buljio je pred sebe, nije znao, što 
da počne. U očima vidjele mu se suze. — Bože, 
smiluj se! Pretvori Paraskevinu ispovijed u šalu. 

— Gospodine Sebastijane, prekinula je šut¬ 
nju gozpodjica Paraskeva. — Ono, što sam vam 
dosele priznala o sebi, to je tek samo dijelak mo¬ 
ga bivšega ja. Ja vam velim, da sam grozna, ne- 
podnosiva. Ni s kim ne mogu, da se složim. Zlobiin 
svakomu. Kolikima sam samo smetala u našem za¬ 
vodu glede unapredjenja. Ravnatelj, moj zavodnik 
ako smijem, da ga tako nazovem, jer sam svojem, 
padu sama mnogo kriva, pomogao mi, da razvi¬ 
jam i usavršujem svoju zvijersku ćud. Bio je slab 
prema meni. Znam vrlo dobro, da me nije ljubio, 
da me ne ljubi i da me ne će ljubiti ali znadem i 
to, da se osjećao obvezanim prema meni. A kako 
i ne bi?! Jednom smo se tako zaboravili, da sam mo¬ 
gla biti mati njegovom djetetu, koje je uz pomoć »do¬ 
brih« liječnika odstranjeno. U meni se iz dana u dan 
sve više razvijalo ono, što nam je ostalo od praizvora 

kad smo bili još divlji. Atavizmom sačuvale 
se u meni sve oznake praizvora moga. Već sam 
postala takva, da sam tvrdila, da samo obrazovan 
čovjek može prezirati, mrziti. Pri tom služila sam 
se svim dopuštenim i nedopuštenim sretstvima, da 
dokažem svoju tvrdnju. Pomalo pretvorila sam se 
u pravu zvijer, koja proždire sve oko sebe. Mno¬ 
go je, velim vam onih, koji su stradali radi me¬ 
ne. Mnogoj sam mladoj ženi otela kruh iz ruku 
a samo zato, što nijesam mogla da im priuštim 
da žive u mojoj blizini, jer sam se svake bojala, 
da mi ne otme mjesto i da se ne uvuče u dušu 
ravnateljevu, ondje, gdje držim, da ja samo imam 
pravo. Sve sam ovo činila i ako toga čovjeka ni¬ 
jesam volila. 

— Duša je moja mala, sitna, beščutna. Ne 
znam, što je ljubav i samozataja. Poznam samo 
svoj ja i svoje strasti i sve njihove posljedice. 
Mrzim do ludila. Prezirem poštenje, jer je ono za¬ 
starjelo. Hoću, da vladam, pa makar i uz žrtve. 
To je najveća moja strast. Hoću, da mi se klanjaju 
svi oni, koji su manji od mene. Volila bih, da ih 
vidim kako gmižu kao zmije, i da im petOm sa¬ 
trem glavu. Ne poznam milosti i milosrdja. Za 
mene postoji samo mržnja, prezir i osveta. Zloba 
je još jedna od mojih vrlo dobrih svojstava. Ja 
sam sfinga, zagonetka koju niko ne će odgonetnu¬ 
ti. Ideal su mi žene, koje su svojom ljepotom i 
prevejanošću stvarale povijest. 

— Vjerujte mi, gospodine Sebastijane. Govo¬ 
rim vam čistu, svetu istinu. To vam ispričah sve 
samo zato, da me ostavite, napustite. Nijesam vri¬ 
jedna vaše ljubavi. Kad bi se smjelo, mene bi va- 

ljalo odstraniti iz društva, koje obiluje mnogim, 
vrlo mnogim tipovima sličnim meni, trebalo bi 
me odvesti na kakvo pusto oceansko ostrvo i osta¬ 
viti me ondje, da izjedam samu sebe, kao škorpi- 
jon. Trebalo bi me ubiti. Ja sam na štetu sebi, 
čovječanstvu. Ovakovi su tipovi suvišni. Znadem, 
da sam takova a što je važno nemam ni snage ni 
volje, da se popravim. Ovo je grozno a što ću? ! 
rekla je a u očima joj se ipak javio neki svijetli 
tračak. 

— Ne znam ni što je ljubav prema roditelji¬ 
ma. Vidjeli ste moje stare. Dresirala sam ih kao 
pse. Moraju da rade ono, što ja hoću. Jadnici! 
Propatili su mnogo radi mene. Vjerujem, da bi 
oni bili najsretniji, kad bih se mogla udati, da 
ih tako riješim okova, negvi. Vidjeli ste ih kod 
večere. Ono njihovo ponašanje nije ništa drugo 
nego odraz moje volje i moga htijenja. Oni već 
rade samo ono što ja hoću. Oni su bez svoje vo¬ 
lje. Stoje pod posvemašnjim mojim utiskom. O 
jadni moji roditelji! Da su znali, da ću u životu 
biti ovakova, jamačno bi me zadavili, kao što se 
davi prva štenad. 

Sebastijan se pretvorio u veliko uho. Slušao 
je a koliko je od svega razumio, teško je reći. Ri¬ 
ječi Paraskevine padale su u njegovo srce, kao 
ogromne ledene kugle i ubijale u njemu one lije¬ 
pe misli, koje mu se radjale u duši od prvoga sa¬ 
stanka s Paraskevom. Izgledao je tup, nepomičan 
Ni sam nije jamačno znao, što se u njemu doga- 
dja. Bilo mu, kao da mu glavu obiše teškim, ši¬ 
rokim, željeznim obručima. 

— Prestanite već jednom, gospodjice Para- 

skevo. A ko ste vi zaista takova, kakva ste htjela 
da se prikažete meni, onda ste uistinu strašna, 
demonska žena. Ne mogu, da vam vjerujem, ne 
mogu, da zamislim takovu ženu. Žene takove ne- 
mogu biti. Takove su samo furije. A vi ipak to 
nijeste, gospodjice Paraskevo. Vi ste dobra, to bih 
mogao zaključiti po izrazu vaših očiju. Crte vam 
liea govore obratno. 

— Ne ću i ne mogu da vam vjerujem. Mno¬ 
go sam čuo govoriti o zlim ženama. A vi valjda 
nijeste takova. Ne mogu, da vas zamislim tako¬ 
vom. Idem za korak dalje i vidim da je u svijetu 
nemoguća ovakova žena, kakvu ste opisali u 
sebi. To nije žena. Ta nadmašuje niezinu karika¬ 
turu. I ako znam, da su žene i to u glavnom zlo¬ 
česte, stvarale i pojedine otsjeke povijesti, ipak 
ne mogu vjerovati, da ste i vi jedna od takovih 
žena. Tvrdim, da je to nemoguće . , . 

Sebastijan se počešao po glavi i iza uha. Bio 
je nervozan. Vrpoljio se, kao da ga grizu buhe. 
Osjećao je, da mu krv jače struji po cijelom tije¬ 
lu i da mu udara u lice. Pred očima mu potam¬ 
nilo. Odrvenio mu se jezik. Zahvatila ga strašna 
toplina, koja se za čas pretvorila u nepodnosivu 
hladnoću. I ako je bila topla kolovoska noć počeo 
je drhtati. Javljala se groznica. 

— O, Bože ! konačno je izustio. Spasi me! 
Povrati mi snagu moje duše. Daj da razlikujem 
dobro i zlo, da ne upadnem u napast. Bože, dugo 
Sam se čuvao uz tvoju pomoć. Ne dopusti, da i 
sada zapadnem u bludnju^ grijeh. Ovo je Sebasti¬ 
jan tiho govorio u sebi. Bože, molim ti se^ daj 
da se ne prevarim u Paraskevi. 






— Gospodine Sebastijane, vi se nečega pla¬ 
šite. Drhćete u cijelom tijelu. Zamaglile vam se 
oči. Tresu vam se usnice, koje su poplavile posve. 
Ne bojte se. Nemojte se danas odlučivati pi z:a što 
Imate još vremena. Kad vam se nije žurilo pede¬ 
set godina, neka vam se ne žuri ni sada. Prvi utis¬ 
ci vaše duše o meni rasplinut će se sasvim. I s 
pravom čvrsto vjerujem u to kao u samu sebe. 
Vidim, da vam polako udara krv u lice. Dobar 
znak. Oživjela vam duša. Vidjet ćete, vi ćete mene 
zaboraviti za kratko vrijeme. Iščeznut ću u vašoj 
duši, kao što iščezavaju zvijezde, kad se javi 
sunce. O, da se to dpgodi samo prije. Nepravedno 
je, da trpite, da se mučite radi mene. Jpš imade 
pred vama života. A i naći će se kakvo bolje biće, 
nego što sam ja, koje će vas usrećiti. Ja bih vas 
ubila, onesposobila za šivot. Ja utjelovljepo zlo, 
koje ideni ulicama onakp, kao da sam svetica. I 
htjela je nastaviti. 

Sebastijan je prekinuo. 

— Gospodjice Paraskevo! Bjubim vas kao 
što se rijetko ljubi. S vašim bićem navrla mi sreća 
u dušu, Oživljele mi i noge i ruke. Rad mozga 
kao da mi osvježen. Vi ste za mene topla, blaga 
proljetna kiša. Vi ste za niene najljepše cvijeće, vi 
ste moja sreća. Samo recite, da je ono neistina, 
što ispričaste o sebi. Recite, mplim vas. . . 

— Manite se djetinjarija, gospodine Sebasti¬ 
jane. Tako govore djeca, mladići. Mi smo ozbiljni 
odrasli ljudi. Ne smijemo varati jedan drugoga. 
Istini slobodno moramo gledati u lice. Podjariuitj 
se ne smijemo nijedan ni drugi. Uostalom, vi ćete 
se, gospodine Sebastijane ispavati dobro i onda 

ćete se moči bolje odlučiti o tom, da li sam ja za 
vas i bili samnom bili sretni. Ne ću vam zamjeriti 
radi vašega zanosa o meni. 

Na istoku se već vidjeli traci sunca, kada se 
rastali Sebastijan i Paraskeva Ružoprsta zora pra¬ 
tila je gospodina Sebastijana. 

— Laku noć. gospodjice Paraskevo! Kad bismo 
se Opel mogli sastati? — zapitao je na rastanku 
gospodin Sebastijan i poljubio joj ruku. 

— Možemo. Kada, javit ću vam. 

* 

Gospodin Sebastijan bio je sav slomljen. Pri 
zvuk u glasu, kad ma ponudila, da sjedne za ve¬ 
čeru, javljao mu se u duši. Nije mogao, da ga za¬ 
boravi. Baš radi njega nije mogao ni da zaspi i 
ako je silno bio pospan. U glavi mu se rojile raz¬ 
ličite misli. Nije mogao dugo, da se smiri. Kad je 
već sunce posve prodrlo u njegovu sobu, otežale 
mu vedje i konačno je zaspao baš onda, kad su 
se svi drugi dizali. Usnuo je čvrsto i drugiputa u 
životu zakasnio je u ured. 

Sanjao je. Vidio je ogroman, divan bor. Pod 
njime nalazili se borići, koji se otimali za život. 
Pod borom cvalo je divno cvijeće. Bješe ondje i 
plavi cvijet zimzelena, koji je volio više od svega 
cvijeća. Okolo bora igralo se obijesno stado košuta 
i srna. Kad najednom sve se razbježale a neke se 
sakrile pod bor pred navalom golemoga jelena, 
koji je udarao na sve strane parošcima svojih ve¬ 
likih rogova. Kad je pogledao gore, prema nebu 
ugledao je jato grabilica, koje su letjele bliže i 
bliže boru, na kojemu je pjevala zlatna, dosele 
njemu nepoznata ptica. Izvodila je pjesme, koje su 




valjda samo slične pjesmama andjela, koje se iz¬ 
vode u rajskim dvorima. Pjevala je iz punoga grla 
pjesmu, kojoj valjda nema slične. Iznenadno po¬ 
javila se gospodjica Paraskeva sa strjelicom i lu¬ 
kom.’; Odapela je strjelicu prema ptici, koja se uz 
velik krik srušila na zemlju. — Tako ti treba — 
glasno je prozborila gospodjica Paraskeva. Ne smi¬ 
ješ na bor, jer on pripada samo meni. Paraskeva je 
glavom nadvisila bor i svakog časa bila je sve viša. 

Sebastijan je u snu nešto buncao. Mahao je 
rukama i udarao nogama, kao da je htio da obrani 
pticu od Paraskevine strjelice. Kako se bacao na¬ 
jednom je žestoko udario nogom o dasku kreve¬ 
ta i to tako jako, da se probudio iz sna. 

Sunce je već bilo daleko i v'soko na svodu 
nebeskom. Soba Sebastijanova kao da bješe po¬ 
srebrena. Po zidovima se razasuli dragulji: rubini 
i smaragdi. Protro je oči gospodin Sebastijan, po¬ 
gledao je na sat i bez riječi skočio je iz kreveta. 
Odmah mu pade na um, da ne će moći u ured. I 
opet sam dakle zakasnio, premrljao je kroz zube 

Malo se plašio od noćašnjega sna. Bojao se, 
da mu se ne će dogoditi kakva nesreća. Otišao je u 
kut sobe, kleknuo je i molio se sv. Antunu, da ga 
spase od svakoga zla a napose, da ga spase od 
zlobnih ljudi. 

Kad se digao od molitve obukao se i umio 
se. U to je došla u sobu i gazdarica sva u čudu, 
što se danas tako kasno digao gospodin Sebasti¬ 
jan, kojega je znala samo kao ranoranilca. 

— Gospodine Sebastijane, rekla mu gazdarica 
kao s nekim prikorom: zakasnit će te u ured. Blizu 
je podne. Pri tom pogledala ga značajnim pogledom. 

Sebastijan je bio nešto zbunjen. Mislio je, da 
već možda i gazdarica znade za njegovu ljubav. 
Zastidio se, kao dijete, kad ga uhvate u laži. 

Izašao je napokon na ulicu i otišao u perivoj, 
u kojem se prviput sastao s gospodjicom Paras- 
kevom. Pred očima pojavila mu se ona ženska, smi¬ 
ješna figura, koju je svakoga jutra sreo na poz¬ 
natom uglu. Sjetio se i toga, kako je sažaljevao i 
kako je mislio o njoj. A pade mu i to na um, kako 
mu onda posta ona jednom idol, sreća, potreba ži¬ 
vota. On nije tražio tijelo. Mnogo mu stalo do li¬ 
jepe ženske duše. I mislio je, da je našao u go- 
spodjice Paraskeve, za koju je držao, da je po- 
štedjena od sve modernosti, od svih nastranosti 
današnjosti. 

A nabralo mu se čelo i smrklo mu se pred 
očima, kad se sjetio njezinoga razgovora, njezinoga 
prikazivanja same sebe. Bilo mu, da zaplače, da 
zaplače tako jako, da se čuje do neba. Paraskeva 
se pojavila pred njim ju potpunoj, pravoj slici. 
Ako je ona zaista onakova, kakovom mu se pri¬ 
kazala, onda se u njoj grdno prevario. O, Bože, 
je li moguće, da može postojati onakvo biće, ka¬ 
kva je Paraskeva, onakovo, kako se sama prika¬ 
zala?! Kad bi bila onakova, bila bi slika: vraga, 
sotone. 

I počeo je pomalo da sumnja. Bilo mu samo 
teško radi toga, što se prevario u njoj. Ali i to je 
moguće. Ljudska je duša mnogostruna. Teško je 
pogoditi glas i akord svake strune. Za to se ho¬ 
će temeljito poznavanje ljudske duše. Nemoguće 
je upoznati čovjeka za dan, dva. Bože, budi mi u 
pomoći. Očuvaj me od Paraskeve, ako je zaista 


onakova, kakova se prikazala. Budi mi štit, čuvar, 
da ne upadnem u vrtlog iz kojega se teško spas¬ 
ti. Daj, da uvidim, da sam se prevario u ljubavi. 

* 

I gospodin Sebastijan iza noći provedene u 
društvu s Paraskevom, nešto se promjenio. Bio je 
šutljiv. Smiješak mu nije htio na lice. Peklo ga 
nešto u nutrinji duše. Toplina njegova bijaše 
slična toplini pakla. Paraskeva mu se Titisla 
u cijelo njegovo biće. Nije mogao da se riješi misli 
na nju. Bilo je momenata, kada je plakao kao ma¬ 
lo dijete, jer nije mogao vjerovati, da se prevario u 
Paraskevi. — Ako sam se već prevario u njoj, daj 
mi Bože snage, da se mogu oteti od nje. Ne daj, da 
dušu okaljam grijehom. Očuvaj me Bože od sva¬ 
koga zla, koje prijeti duši i tijelu. 

— Da ne budem nepravedan prema njoj i 
da ne postupam prema njoj po njezinom prikazu, 
nastojat ću, da od drugoga saznam nešto više o 
njoj. I ako je ljubim silno, jako, ne mogu počiniti 
fizičko i moralno samoubistvo. I ako ljubav izvire 
iz viših sfera, ipak ne smije čovjek potpuno pasti 
u njezinu vlast. Potrebno je, da je pobliže upoz¬ 
nam. O, Paraskevo, ko zna, što ću i koliko ću još 
trpjeti zarad tebe?! 

* 

Gospodin Sebastijan počeo je, da se intere¬ 
sira za osobu, koju je ljubio cijelim svojim bićem 
za Paraskevu. Mnogom će se ovo učiniti čudnim i 
reći će, da ovo nije lijepo od gospodina Sebasti- 


— 116 — 


— 117 





jana, da je ovo loša crta njegova značaja. Svako 
će mu učiniti krivo. Ljubav ne smije biti slijepa, 
jer će biti slijepe i njezine posljedice, čovjek mo¬ 
ra da prati srce razumom. Za to se razlikuje od 
životinje. 

I tragao je Sebastijan za gespodjicom Para- 
skevom. Išao je za njom kao lovački pas za ze¬ 
com. I ako mu to baš ne bješe ugodno, ipak je 
htio, da oslobodi svoju dušu a da ni Paraskevi ne 
učini ništa na žao. Tragovi su negdje bili odviše 
svježi a negdje dobrano prašinom zatrpani. Sve 
vijesti, što je o njoj čuo, bile su dosta nepovoljne. 
Sve se u glavnom podudarale sa onim, što je Pa- 
raskeva rekla sama o sebi. 

Od neke namještenice iz istoga poduzeća čuo 
je o njoj grozote. 

— M onda kada sjedi uz pianino i pre¬ 
bire tipke, ni ouda, kada prevlači gudalom po 
strunama i kada udara u gitaru, ni onda velim 
vam, ne misli nikom dobro. Duša je njezina zahi- 
rila posvema. Njezin ja pobjedio je samu sebe. 
Zasljepljena je strašću. Osveta je njezina vjera. 

Da vam ju je moguće vidjeti u uredu. Oči joj 
lete na sve strane. Pazi na svaki mig i kret svoje 
okolice. I teško svakom onom, ko se zamjeri njoj. 
Kavnatelj, čovjek, slabić, potpuno je spao u nje¬ 
zinu sferu. Ona se igra s njim kao mačka s mišem. 
Da znate, koliko ih je radi nje izgubilo hljebac, 
onda biste mogli tek potpuno ocijeniti gospodjicu 
Paraskevu. 

— Ne govorim vam to iz zlobe. Ne! Ja se 
nje ne bojim. A ne bojim se je samo zato, što 
znam sve njezine loše strane. To i ona sama zna. 


II 


I htjela je da nastavi. 

— Dosta, dosta, gospodjice! Nikad ne bih 
mislio, da i žene mogu biti takove. Ja sam u 
ženi očekivao novoga Spasitelja. Ženi sam 
vjerovao, kao biću poslanom iz raja. Ja sam 
ih se doduše uvijek čuvao, jer sam imao neki 
predosjećaj, da su zle. Uvijek se mojim najljep¬ 
šim mislima prikradala misao o zločestoći žene. 
Oprostite, gospodjice, mojoj iskrenosti. Pamtite, da 
su prisutne izuzete. Ne zamjerite mojem pesimiz¬ 
mu i mojem nevjerovanju. 

I tako je gospodin Sebastijan malo pomalo 
upoznao sliku Paraskevinu. Ništa se nije razliko¬ 
vala od njezina autoportreta. 


Prošlo je tjedan dana od one kobne večere 
kod Paraskeve. Gospodin Sebastijan s dana u dan 
očekivao je poziv Paraskevin za novi sastanak.'.A 
toga ne bješe. Već je bio i malo zabrinut. Bojao se, 
da Paraskeva ne bi počinila kakovu glupost i da 
ne bi on bio tomu razlog. 

Počeo je, da odlazi na onaj poznati ugao, 
kraj kojega je Paraskeva dnevno prolazila. A na¬ 
večer odlazio je u perivoj, u kojem se prviput s 
njome sastao i gdje se u nju zaljubio. A uzalud! 
Paraskeve nema pa nema. Bojao se, da nije bole¬ 
sna. Ko zna, što je pretrpjela one noći, kad mu 
se iskreno ispovjedila? Ko zna, kakav je onda 
slom doživjela njezina duša, ukoliko je još imala. 
Tragao je i tragao za njom. Već je počeo da se 
boji. Znao je vrlo dobro, da on ne može biti kri¬ 
vac ničemu a ipak je mnogo trpjela njegova istan¬ 
čana savijest. 

Nekoga dana dobio je list iz jednoga oveće¬ 
ga primorskoga grada. Rukopis mu bio poznat. 
Odmah je mislio da je od Paraskeve. Otvorio ga 
i pročitao je od prilike ovo: 

Mnogo poštovani gospodine ! 

Ovdje sam duže od osam dana. Lije¬ 
po mi je i ugodno. Samo umirem, kad 
se sjetim svoje ispovijesti pred vama. A 
još mi teže, kad pomislim, ako trpite ra¬ 
di mene. Nijesam vrijedna toga. Uistinu 
sam onakova, kakovu sam prikazala sa¬ 
mu sebe. Još sam možda i gora. Zabo¬ 
ravite na mene. Svaki bi čovjek bio bu¬ 
dala, kad bi znao, da je otrov u čaši i 
kad bi ga ispio. Ne ću da vas unesre¬ 
ćim, Iskreno vam priznajem, kad bi me 
zapitali, bili htjela biti vašom ženom, da 
bi odgovorila sa »da«. A ipak’to ne smi¬ 
jem, žalim vas previše. Ovo je valjda 
prvi svjetli tračak, koji se javio u mojoj 
duši. Ne znam, što će se možda samnom 
još dogoditi. Unesrećit vas ne ću i ne 
mogu. Ovo je prvi moj lijepi čin. Rijet¬ 
ko će vam to priznati koja žena. Ja ho¬ 
ću. Dosta mi je života. Ako vidite moje 
roditelje, pozdravite ih. 


Vaša 


Paraskeva 


Rukopis je bio drhtav. Vidjelo se da je bila 
uzrujana, kad je pisala valjda svoje zadnje retke. 
Istoga dana primio je list i^lravnatelj zavoda, u 
kojem je bila namještena Paraskeva. Dobila je 
list i ona gospodjica koja je dala Sebastijanu po¬ 

bliže podatke o Paraskevi . o licu, koje je zauze¬ 
lo gospodina Sebastijana, o meteoru, koji se izne¬ 
nadno javio na njegovom nebu. 

Sjutra dan vidio je gospodin Sebastijan maj¬ 
ku gospodjice Paraskeve i izručio joj njezin 
pozdrav. 

— Od srca vam hvala, gospodine Sebastijanef 
Mi se bojimo za nju. Otišla je slomljena. Od one 
noći, kad ste vi bili kod nas, kao da se promje- 
nila posve. Sjutra dan odlučila je da ode. Nama 
nije rekla, kamo će i ako smo je pitali mnogo 
puta. 

— Javit ću vam se, rekla je na rastanku. To 
je sve, što nam je kazala. 

— Pa dobro, gospodjo, ako mi se javi, gospo¬ 
djica kćerka, odmah ću doći do vas. 

Gospodin Sebastijan, kad je bio sam opet je 
mnogo mislio o Paraskevi. Nešto mu silom nava¬ 
ljivalo u dušu i u misao. Paraskeva mu se sada 
pričinila visokom kao onaj bor iz njegova sna i 
kao ona žuta ptica, koja je pala od njezine ruke. 
Slutnja mu počela izjedati dušu. I Što, da li 
da podjem onamo, gdje je ona? Ko zna, što se 
ondje može odigrati? Ne ću da budem odgovo¬ 
ran za nju. Idem i ja onamo. I onako ove godine 
nijesam bio još na dopustu. Možda ću stići još 
pravovremeno, da je spasem. Kakva bila da bila, 
idem po nju. I njegov razum počeo je da podlo¬ 
že srcu. Idem makar na tri dana! 

Zatražio je dopust i dobio ga. Spremao se 
trećega dana iza primitka lista, da podje za 


njom u svijet, da je spase, Osjećao je to svojom 
moralnom dužnošću. 

Izašao je na kolodvor, da otputuje. Došao je 
nešto prije. Da mu ne bi bilo dosadno, kupio je 
neki dobro poznati dnevnik, koji je vanredno 
bio informiran.^ Prešao je preko prve stranice. 
Mjesu ga zanimale političke vijesti. Bacio je po¬ 
gled na drugu stranu. U oči mu odmah upala 
krupno tiskana vijest: Pokušaj samoubisBm. Do- 
gadjaj bio je opisan epskom širinom. Medju inim 
govorilo se i o nekim pismima i naročitim doga- 
djajima. koji bjehu u vezi s pokušajnim samo- 
ubistvom. 

Sebastijan je problijedio kao krpa. Srce mu 
skoro prestalo kucati. Pred očima ukazala mu se 
Paraskeva, i njezini roditelji, U mislima odzvanjale 
mu se riječi Paraskevine ispovijedi napose ono, što je 
govorila o svojem ravnatelju i o mnogim svojim 
činima. Sjetio se i one osobe, koja mu pri¬ 
čala pobliže podatke o Paraskevi. Prekorio je 
samoga sebe radi ovoga čina, koji se nije slagao 
s njegovom ljubavi, prema Paraskevi. Sve 
se ovo dogadjalo u njegovoj duši munjevitom 
brzinom. 

Nastavio je dalje čitanje vijesti, koja je iza¬ 
zvala u njegovoj duši značajne trzavice. 

— Slučaj je odmah javljen redarstvu. Za krat¬ 
ko vrijeme stigao je liječnik i redarstveno povje¬ 
renstvo. Nesretnica je bila besvijesna i u ovom 
stanju prevezena je u gradsku bolnicu. Iz 
preslušanja svratišnog osoblja saznalo se, da se 
unesrećena osoba zove Paraskeva ..., da je iz . ., 
da je stara ... 

Kad je Sebastijan ovo pročitao, kriknuo je 
kao ranjena zvijer. Bilo mu počelo udarati jače. 
Zamaglilo mu se pred očima, iz kojih su suze tekle 
ćurkom. 

— Za vrijeme nesvjestice nesretnica se kat- 
što besvijesno nasmijala, tražila je nešto oko sebe, 
izgovarala je neko ime ali posve nerazgovijetno. 
Medjutim je liječnik nastojao, da je privede svi¬ 
jesti. Nakon skoro puna dva sata uspijelo mu i to. 

Iz daljega pisanja o pokušanom samoubi- 
stvu, saznao je gospodin Sebastijan, da je Paras¬ 
keva prerezala žilu lijeve ruke i da je ispila neku 
tekućinu, za koju se ustanovilo, da je lizol. Iz 
iskaza svratišnoga osoblja saznalo se još i to, da 
im se gospodjica Paraskeva učinila vrlo uzru¬ 
janom ženom. Neki njezini čini bili su više slični 
činima ludjaka, idiota, nego činima duševno zdra¬ 
vih osoba. 

Medjutim, kad je liječniku uspjelo, da je osvi¬ 
jesti, ona je zapala u težak, očajan plač. 

— Pustite me. vikala je — hoću da umrem. 
Veronal, arsen, lisol, ciankalij, to su moji spasite¬ 
lji. Darvin, Kant, Leibnitz, Spinoza, o, to su ljudi! 
A što? Ja ih nadvisujem I Moram, da napišem 
studiju o padu Napoleona Velikoga, o štetnosi du¬ 
hana. Ja moram preporoditi svijet. Žalosno se po¬ 
čela smijati. 

Liječniku i svemu bolničkom osoblju pričinila 
se svojim ponašanjem duševno bolesnom ženom. 
A tek onda, kad se njezin smijeh nastavio baca- 
kanjem u krevetu, udaranjem nogama i mahanjem 
rukama, bjehu načisto, da je nesretnica duševno 
oholila. Sav rad oko nje bio je usredotočen u to. 

da joj zacijeli rana na ruci, da se malo smiri 
i da se onda pošalje u bolnicu za duševne 
bolesti, čvrsto su vjerovali, da to ne 6e trajati 
dugo. . . 

Gospodin Sebastijan je ovu vijest čitao i pla¬ 
kao. Plakao je tako glasno, da se njegovo plaka¬ 
nje pretvorilo u jecanje. Kričao je. Govorio je o 
nekoj svojoj krivnji. Bio je načisto, da se vijest 
odnosi na Paraskevu i ako je prezime nesretnice 
bilo označeno samo početnim slovom. 

Dok je gospodin Sebastijan plakao i kričao, 
iskupilo se oko njega mnogo prolaznika. Bilo je 
svih mogućih komentara. Kada je gospodin Seba¬ 
stijan uvidio, u kakovom je položaju, zgužvao je 
novine i polako se izgubio iz skupine radoznale 
svjetine u pokrajnu, tihu ulicu i nestao je u obliž¬ 
njoj crkvi. 

* 

Još istoga dana saznali su o pokušanom sa- 
moubistvu gospodjice Paraskeve njezini rodi¬ 
telji, i ravnatelj poduzeća, u kojem je službo¬ 
vala. Gospodin Sebastijan nije imao vremena, 
da se brine, što oni misle preduzeti za spas 
Paraskeve. 

On je prvim sjutrašnjim vlakom otputo¬ 
vao u mjesto kobnoga dogodjaja. Putem bio 
je slomljen. U duši sjećao se svega onoga, 
što se odigralo izmedju njega i gospodjice Pa¬ 
raskeve. Odlučio je, ako ozdravi, da će joj pro¬ 
gledati kroz prste sve ono, što. mu ispričala 
o sebi, napose ono, što se odnosilo na ravnate¬ 
lja poduzeća. 

— Griješnica je! Ali zar Krist nije opro¬ 
stio Mandaljeni pokornici? Ovako je razmišljao 
cijelim putem gospodin Sebastijan. — Svemu sam 
ja kriv. Da se nijesam pojavio na njezinom ne- 
bištu, bez sumnje, ne bi se dogodilo sve to. Pra¬ 
štam joj. Ljubim je. Ljubav je slijepa i ako sam 
dosele mislio, da i njom mora upravljati razum. 
Hoću, da je spasem. Volim njezinu dušu i ako mi 
je prikazala onako ružnom, gnjusnom, kakva bi 
mogla krasiti samo prostorije pakla. Bog je velik, 
milostiv. Sve što se dogadja, dogadja se s njego¬ 
vom voljom i njegovim znanjem. Ko zna, nije li se 
sve to s Paraskevom dogodilo za njezino spasenje?! 

Vlak i ako je jurio, gospodinu Sebastijanu či¬ 
nilo se kao da puzi Vožnja mu se otegla u vječnost. 
Bilo mu, da što prije stigne gospodjici Paraskevi, 
da joj pomogne, da je digne, da je spase. Već ga 
počela da boli glava. U očima osjetio je trnke. 
Noge mu i ruke bile hladne i ako bješe toplo i 
lijepo vrijeme. 

Kasno u noć, izmučen, slomljen stigao je na 
odredište. Morao je prenočiti u gostionici. Eano 
ujutro, jer nije mogao zaspati, požurio se u bol¬ 
nicu, za koju je znao, gdje je. Stajaše pred 
njom kao na žeravici. Konačno bješe na cilju. 

Ali bješe kasno. Saznao je, da je gospo- 
djica Paraskeva otpravljena već u bolnicu za 
duševne bolesti. 

Kad je čuo ovu vijest, stao je kao ukopan. 
Na oči navalile’ mu obilne suze, pomodrile mu us¬ 
nice, nabrekle mu sljepočice. 

— Bože, oprosti, nijesam kriv! Ti poznaš 
moje srce i moju dušu. Hvala ti na svemu! 

A vani, nad gradom sjalo je toplo sunce, uli¬ 
com je vrvio svijet u brizi, da osigura svagdašnju 
koricu hljeba. A gospodin Sebastijan stajao je kao 
stup i tupo je gledao u visinu, onamo, gdje sto¬ 
luje Bog, gospodar naših duša i naše volje. 

— Bože, pomozi Paraskevi. Daj da ozdravi. 
Vjerujem u njezino ozdravljenje. Ona mora ozdra¬ 
viti. Dopusti, da spase svoju dušu. 

Sunce je sad već peklo. Jurili su tramvaji i 
kočije. More je otsjevalo kao da je posuto vatrom, 
nepreglednim ognjem. Okolna brda slijevala se sa 
svijetlom sunca i izgledahu kao zlatom posuta. Na 
ulicama čula se buka, kakva je samo svojstvena 
u primorskim gradovima. Gospodin Sebastijan ni¬ 
jemo, bez riječi gledao je pred sebe. Pa ipak bio 
je svijestan, da je sve pokušao za spas gospOdjice 
Paraskeve. 

— Bože, neka se vrši Tvoja sveta volja — 
tiho je protisnuo kroz svoje drhtave usnice i na¬ 
pustio je bolnicu. 

IVAN IVANOVIĆ. 

— Gospodine, sjedim već u ovom uredu ina 
ovom stolcu, što je vrlo važno, zapamtite, trideset 
i nekoliko godina. Promjenili se mnogi šefovi. 
Bilo ih dobrih i zlih. Potonjih bilo je mnogo više. 
A ja?! Ne mijenjam se. Svima nastojah udovoljiti, 

— Pa to je i moja dužnost. Zadaća je moja, 
da služim svoje starješine. Nemam što ispitivati. 
Moram slušati i basta! I, eto, baš to moje svojstvo, 
održalo me na ovom „vrlo važnom" mjestu preko 
četvrt vijeka — govorio je Ivan Ivanović sudbeni 
podvornik svakoj stranci, koju je vidio u svo¬ 
joj sobi. 

Stranke ga slušale i slušale. Kedale se gene¬ 
racije, a Ivan Ivanović pričao je i pričao. Osi jedio 
je u pričanju. Svima je pričao isto. 

— Znate, bješe to davno. 

Bio sam limarski naučnik i to kod vrlo do¬ 
broga majstora. Kod njega sam naučio sve lijepo. 
Proveo sam više u dobru, nego u zlu, što biva 
obratno kod naučnika. Po neki put znao sam ne¬ 
što i zaslužiti. Moj majstor i ako je bio dobar 
čovjek, ipak je imao dvije mane: volio je malo 
gucnuti i gledati tudje žene. Vrlo sam dobro znao 
za ove njegove slabosti. To sam saznao od milostive 
majstorice, koja me često puta znala zapitati: da 
li je u radionici bila kakva lijepa žena? 

— Nikad nijesam htio odati majstora. Time 
sam mu toliko omilio, da mi već kao nauč¬ 
niku znao povjeriti mnoge svoje stvari. A ja, znate, 
bio sam .ugurzus, stvar sam providio dobro i to 
mi nosilo prilično. Majstor je htio, da sve tajim, a 
majstorica, da joj sve kažem. Medjutim, ja previ- 
janac služio sam jednom i drugom. I bilo mi 
dobro. 

Izučio sam limariju i podjoh u „fremd“. Nakon 
priličnoga lutanja dobio sam mjesto u nekom po¬ 
krajinskom gradu i opet kod dobrih ljudi. Majstor 
je u svemu naličio mojem naukodavcu. Imali su 
iste običaje. A milostiva?! Ona čini mi se, da je 
volila tudje ljude. U tom se razlikovala od bivše 
moje gazdarice. Ovu njezinu dobrotu katšto osje¬ 
tio sam i ja. Ah, ala to bješe lijepo! 

Dospio sam na stavnju. Ostao sam vojnik i 
otslužio sam punih dvanaest godina u jednom dal¬ 
matinskom garnizonu. Bilo mi vrlo dobro. Volio 
me kapetan. Znao sam nešto i njemački. To se 
njemu svidjalo. Vojnički život bio mi vrlo ugodan. 
Već početkom druge godine postadoh kaplar i 
onda sam prviput osjetio, što je te „gospodin". 

— Bilo je to zaista vrlo lijepo. Pomislite samo: 
dvije „šterne" pa „portope", tvrdi kragn, manžete 
i notes a što je najglavnije titula „gospodin". Kad 
bih se znao ulickati, izgledao sam kao junoša. Da 
me onda vidjela moja mama i baka! Te ,bi se ras- 
plakale. A kad sam prošao gradskim ulicama, sve 
se služavke osvrtale zamnom. Pojele bi me oči¬ 
ma, da su mogle. Sreća je, da je to nemoguće! 
Bio sam preponosan. Mišljah, da mi niko nije ra¬ 
van. Nije mi stalo do služavki. Ogledao sam se za 


gradskim frajlicama, ja c. kr. kaplar. One? Prola¬ 
zile su kraj mene kao kraj turskoga groblja. Po- 
d.gle bi svoje fine nosiće i ni da bi me pogledale. 
Uostalom, zar su gospodjice bolje od služavki ? 
Nasuprot. One su vrijednije. Pomažu gazdaricama. 
A frajlice žive kao parasiti. Sprijateljio sam se 
sa ovim mišljenjem i bilo mi dobro. Znate, kako 
ih zovu u Dalmaciji „dulčineje" donosile mi svašta. 

— Zar ne, da sam dobro uradio, pitao je 
Ivan Ivanović lice, kojemu je pričao. Uz to je gle¬ 
dao u njega kao u čudovište; nadao se jednom, 
povoljnom, odgovoru. 

— Jest, imate vi posve pravo! Vi ste dobro 
shvatili životnu filozofiju. 

Ivan Ivanović rastao je od veselja. 

— I tako su prolazile moje godine. Bilo je 
lijepo i dobro. Postao sam „zugsfirer" pa „feljbaba 
dinstfirender" ili kako su nas onda zvali „zupar". 
Nijesam mogao doduše, da se dočepam kancelarije 
ali i moje želje bjehu skromne. Uvijek sam bio s 
malim zadovoljan. Takav sam i danas. 

— I oženio sam se. Dobio sam dobru ženu. 
Odmah dodajem, da je nijesam volio. Uzeo sam 
je iz samilosti. Ali vremenom, priučio sam se na 
nju. Bog nam brak nije blagoslovio. Nijesmo imali 
od srca poroda. A možda je to i bolje! 

— Moja supruga, kako je Ivan Ivanović zvao 
svoju ^ ženu, ubila je „kinderfrajla" u nekoj vrlo 
uglednoj porodici. Priučila se na djecu i žalila je, 
što nema djece. Isprva bješe med ju nama nešto 
nesuglasica baš radi toga. I to je nestalo. Moja Pe- 
pica konačno se primirila i živjeli smo, znate kao 
golubi. 


— 128 — 


— 129 — 



— Vrijeme je prolazilo. Bližio se svršetak 
mojoj vojnoj službi. Dobio sam certifikat za niža 
državna namještanja. I konačno dobio sam ovo 
mjesto sudbenoga podvornika i to prezidijalnoga. 
I Ivan Ivanović pogladio je svoj dugi brk i upit¬ 
no bi gledao u oči onom, komu je pričao. 

Ovako je Ivan Ivanović pričao već puna tri 
decenija svima onima, koji su htjeli da ga slušaju. 
Pričaše i gospodi i gradjanima, momcima i dje¬ 
vojkama, sobaricama i bonama, svima onima, koje 
je zao udes doveo do njega. Nikad nije pomislio, 
da dosadjuje ljudima i nikad mu nije palo na um, 
da mnogi već naizust znaju njegove „zanimive" 
pripovijesti. 

— U ovoj službi proveo sam dobro do zad¬ 
njega šefa. Svi su mi bili skloni. Kad bi kamo od¬ 
lazili, rekli mi, kamo odlaze. Svi su visoko cijenili 
moj položaj. Zaista sam točno vršio svoju službu. 
Sve što sam primjetio, da nije dobro, napose ono, 
što rade mladji, sve sam to, velim vam doslovno, 
priopćio šefu. Ja kao prezidijalni podvornik to 
moram. — Zar ne?! Kakav bi bio službenik, kad 
bih zatajio nešto ? 

— A znate, ima i filozofa, koji mi vele, da 
to baš ne bih morao činiti. A neka im bude samo 
ta njihova filozofija. Ja znam, što je dužnost. Zar 
ne, da je to logično? 

I tako sam služio i bio dobar svima šefovima. 
Podšefovi nijcsu me doduše volili, a meni nije bilo 
mnogo ni stalo do toga. Starješina je bio za mene, 
jeste i bit će sve. Ostali mogu me samo mrziti! A 
i to mi ne smeta! 

Ovako je ko „esapio“ Ivan Ivanović sudbeni 


— 130 


prezidijalni podvornik. Uživio se u ropstvo. Ono mu 
se svidjalo više od svega. Volio je svoju uniformu 
napose svoju kapu sa oznakom državnoga ureda, 
kod kojega je služio. 

— Znate, sve je bilo dobro. A otkad je do¬ 
šao novi starješina, za kojega držim, da će mi biti 
i zadnji, tako mi teško, da ne znam, što bih. Ja 
mu vazda dosta ne „komponiram". Gleda me s 
visoka, mene Ivana Ivanovića, prezidijalnoga pod¬ 
vornika. Ne kazuje mi ništa kada odlazi iz ureda 
takOj da ne mogu odgovoriti na telefonske upite: 
gdje je? Napustio je mladje. Nike više nikoga ne 
sluša. Ništa ne rade. Svi hoće da budu starješine. 
Ovo ne mogu dalje podnositi. Ovo je poniženje 
za mene. Vjerno i odano služio sam tri decenija_ 
Dobio sam vrlo mnogo pohvala, priznanica i slič¬ 
nih stvari. Dulje ne mogu. Puklo bi mi srce. A i 
moja Pepica ne će da trpi moja poniženja. Bila bi 
zato najsretnija, da podjem u mirovinu. Nas dvoje 
moći ćemo živjeti. Ne ćemo osjećati oskudicu. Znate, 
imam nešto i prištednje. Dok je Ivan Ivanović 
ovako" govorio, oči mu se napunile suzama. Plakao 
je, što će se riješiti ropstva. Ovakovi ljudi najvole 
umrijeti u uredu. 

— Druga su sada vremena! Sve se prevrnulo 
stubokom. Ne mogu da poznam sebe, a kamoli 
koga drugoga. Uh. . . 

Ovako je Ivan Ivanović govorio i govorio. Svi 
oni, koji su bili sretni, da ga upoznaju, znali su 
već napamet sve ono, što je pričao. To se ponav¬ 
ljalo svakoga dana, 

I mnogi se malo začudiše zadnjim zvucima 
Ivanovićevih dipala. Neki nijesu mogli da razu- 

miju ovu njegovu promjenu. Mnogi su se smijali 
u potaji. A bješe i takovih, koji su ga sažaljevali. 
Mjesu mogli ni da zamisle Ivana Ivanovića izvan 
ureda. Shvatili su njegov sadanji položaj, njegovu 
bol, njegove osjećaje. Zaista se danas izmjenilo 
mnogo. Srastao je jadnik sa onom sobom i sa 
onim stolcem. Uvijek je bio pun pripovijesti, iste 
pripovijesti o svojoj prošlosti, o vojništvu, o svo¬ 
jem naukovanju i o svojem službovanju kod suda. 
Dugački, smedji brk uvijek mu se smiješio, samo 
su mu sitne očice gledale na sve strane. Uvijek je 
mislio, da su mu svi neprijatelji. Valja sve priop¬ 
ćiti šefu. Ovako je išlo iz dana u dan. Prolazili su 
sati, dani i godine. Prolazila su desetljeća. Po¬ 
navlja se sve to već punih trideset godina. Pa ipak 
Ivan Ivanović još smalaksao nije. Još mu se ne 
da skinuti sa sebe ropsko odijelo, još ne može 
da se odluči za mirovinu, da ode onamo odakle 
je i došao, da ode u svoje lijepo planinsko selo. 
Teško se odlučivao. Zadnji mu starješina kvario 
veselje. I konačno se odlučio. 

Nekoga dana donijele su službene novine vi¬ 
jest o umirovljenju Ivana Ivanovića. U gradu se 
vijest komentirala svakako. Gavrani se nad ju svag¬ 
dje. A na Ivanu Ivanoviću vidjelo se, da je bio 
sretan, veseo. Dosadio mu zadnji starješina, I ako 
mu u duši bilo teško, skrivao je to. 

Konačno je ipak Ivan Ivanović napustio svoju 
uredovnicu i svoj stolac. 


Kalendar »Hrvatski Eadiša« 1939. 

KAKO JE STRADAO MAJSTOR 
NIKOLA 





Majstor Nikola bio je jedini umjetni bravar u 
ovećem fruškogorskom, podunavskom trgovištu N. 
Kao takav, imao je prilično posla. Prema tome, 
imao je i dobar dohodak. Baš ovaj dohodak bio 
je razlog, da je majstor Nikola češće puta došao 
u sukob sam sobom a obično ga zavadio Vinko 
Lozić. 

I majstor Nikola imao je svoje ferije. To bješe 
doba »kiselih krastavaca«. To vrijeme gledao je 
majstor Nikola, da izrabi korisno. 

Silno je volio ribolov. Sve slobodno vrijeme 
znao je provesti na Dunavu. Imao je krasan ča¬ 
mac i dobru sačmu. Oim mu se pružila prili¬ 
ka zaveslao je daleko na Dunav i bacao je iz čam¬ 
ca sačmu. Dogodila mu se katšto i nesreća : 
odletio je skupa sa sačmom u Dunav. Ali to 
ne bješe za nj nikakova nesreća. Bio je izvrstan 
plivač. 

Nekoga kolovoskoga, toploga dana kupao se 
majstor Nikola u znoju. Za rana jutra posjetio je 
nekoga prijatelja o njegovom godovnu. Kod toga 
zagledao je malo dublje u čašu. I ovako »potko¬ 
van« krenuo je kući, da se spremi na ribolov, 

— Ma, Nikola. Bog te ne vidio, ti si, koliko 
mi se čini — pijan, — viknula je prema njemu 


— 133 — 




majstorica Kata, kada ga ugledala, kako »mjeri« 
dvorište. U ruci je imala pehar vode. Dolazila je 
od zdenca. 

— Šuti, bako! Teškom mukom protisnuo je 
kroz zube majstor Nikola. I nije još ni dovršio 
ono, što je htio, vec je majstorica Kata izlila na 
njega pun pehar hladne vode. 

Majstor Nikola riknuo je kao ranjeni bik. 
Malo se istrijeznio i potrčao za majstoricom Ka¬ 
tom. Za nju bješe sreća, što je bila lagana i što 
se brzo dočepala vrata, koja je odmah zaključala 
za sobom. 

— K vragu ! Kato, molim te, da se nikad vi¬ 
še ne šališ ovako. Moglo bi doći do zla. — S Bo¬ 
gom, odlazim na Dunav, da nalovim nešto ribe, 
mrmljao je majstor Nikola, Pri tom je šakom si¬ 
pao grdnje na gospodju Katu. Ona se stisla neg¬ 
dje u kuhinjskom kutu i samo je katšto izvirila 
kroz prozorčić, da vidi, što radi majstor Nikola. 
Bojala se, da zbilja onako »nakresan« ne ode na 
Dunav. 

— U vodi nema nikakovih gredica. Mogla bi 
se dogoditi najveća nesreća, pa što ću onda? Ova¬ 
ko je mislila majstorica Kata. Bojala se. Već se 
pokajala, što je vodom polila majstor Nikolu. Da 
je sasvim trijezan, ona bi ga zamolila za oprošte- 
nje. A ovako? Ne smije mu ni na oči. Neprestano je 
virila kroz prozor. 

A majstor Nikola i ako se malo otrijeznio, 
još je neprestane teturao dvorištem. Mrmljao je i 
tražio je nešto. Jamačno je htio, da nadje veslo 
i sačmu. 

Nakon nepuna pola sata, majstor Nikola, 


oboružao se veslom i sačmom. Izašao je iz 
dvorišta i krenuo je prema Dunavu. Toplo kolo- 
vosko sunce peklo je upravo nesmiljeno, U maj¬ 
stor Nikole vrilo je vino i rakija, koje se dobrano 
»nacojkao«.'A kako i ne bi o prijateljevom godovnu. 

Sunce ga umorilo. Već mu bilo teško veslo 
i sačmarica. A ipak je majstor Nikola išao ustraj¬ 
no. Gledao je, da se što prije dočepa Dunava, da 
se dovuče do šlepa. Onda ga nije briga. Optern- 
ćen božjim darovima — vinom i rakijom — ko- 
turao se i ipak se dovukao do šlepa. 

Kad se našao na šlepu, bio je nešto kuraž- 
niji. Da baca sačmu, na to nije ni mislio. Gla¬ 
va mu se pričinila kao bačva. U njoj je vrilo, kip- 
jelo. A sv. Ilija gonio je vatrenog bijelca i nije se 
osvrtao na majstor Nikolu. Bijelci su letjeli sve 
jače i više. Konačno se ispeli'na najvišu točku ne¬ 
ba. Uslijed toga se majstoru Nikoli počele skla¬ 
pati vedje. Oči mu bile sve manje i sitnije. A 
sunce je peklo i peklo. Majstor Nikola raskomo- 
tio se. Skinuo je odijelo i košulju. Ostao je samo 
u kratkim gaćicama. Konačno je i zaspao pod 
utjecajem sv. Ilije i tona šlepu onako u gaćicama. 

Majstor Nikola bio je rutav, dlakav po cije¬ 
lom tijelu, da je naličio gorili. Dlake mu stršile 
daleko, da su izgledale u sjeni sunca kao metal¬ 
ne iglice. 

Sunce je peklo i polako otapalo je katran, 
kojim je šlep bio namazan. A majstor Nikola spa¬ 
vao je snom pravednika, često mu oko usana za- 
lepršao raskidani smiješak. Sanjao je jamačno o 
majstorici Kati i o gozbi kod prijatelja. 

Prolazilo je vrijeme. Sunce se već pomalo 
priklanjalo zemlji. Kad se majstor Nikola probu¬ 
dio htio je, da se digne a nije mogao. Dlake se 
zalijepile u smolu. Majstor Nikolakričao jeod boli. 
Vikao je. Za čas našla se na šlepu masa svijeta. 
Izmedju njih otrčao je netko po majstoricu Katu. 

Kad je gospodja Kata stigla, imala je što 
vidjeti. Odmah je počela spašavati majstor Nikolu. 
Dugo je imala posla, dok je pomalo škarama re¬ 
zala dlake majstor Nikoli, da ga tako spase šlepa 
odnosno smole. Pri tom se često oteo majstor Ni¬ 
koli bolni uzdah pun prijekora samom sebi. 

0 PISCU OVE KNJIGE 


Pavao M. Eakoš, hrvatski književnik, odliku¬ 
je se mnogostranošću svojega duševnoga stvara¬ 
nja, koje je teklo uporedo sve od vremena, kada 
je za „Brankovo Kolo" 1. VII. 1897. preveo „Nedelo" 
od A. P. Gehova. 

On je kao odlični poznavalac slavenskih je¬ 
zika vrstan prevodilac, borben duh i pisac politič¬ 
kih i socijalnih uvodnika te pripovjedač, a pokad- 
što i pjesnik. 

Taj rad zaprema po kvalitetu veliki opseg, 
pa kad bi čovjek htio dati izrazitu sliku piščeve 
fiziognomije, morao bi pročitati more radnja, što 
nije lako, jer je to sve rastepeno, a na okupu su 
samo njegovih osam knjiga pripovijedaka i preve¬ 
dena djela, do kojih je također teško doći. Ovo je 
poznata nebriga ljudi od pravoga pera, koji naj¬ 
manje vode brigu o samome sebi. 

Ovo je donjekle i karakteristika Eakoševih 
pripovijedaka, gdje mali ljudi u još manjem svi¬ 
jetu nikada ne ispituju u potrebnoj mjeri, što je 
bilo, pa ni što jeste, a po gotovo ne, što će biti. 

Izuzetak je njegova duboko proćućena pri¬ 
povijest „Čežnja za Jerusolimom", koja se izdvaja 
u zbirci ipripovijedaka „U slobodnim časovima" 
više po sv ojem u obliku nego po sadržaju, iz ci¬ 
klusa njegovihf pripovijedaka. Ističem ^primjerice 





njegovu knjižicu „Dušice", izdana god. 1931., u ko¬ 
joj se jasno odrazuje Rakoševo mišljenje o svijetu. 

Te njegove dušice uopće, ako treba, uživaju 
i istodobno trpe, pa i rado polaze na drugi svijet 
u uvjerenju, da će tamo naći potpunu nadoknadu 
za sve životne muke, bez obzira jesu li one to za¬ 
služili ili nijesu. 

Kao ogled za ovu našu tvrdnju ističemo nje¬ 
govu pripovijest „Posljednji put u vinograd" u 
najnovijoj zbirci „Po zlatnim stazama". Vidimo, da 
njegovi junaci znaju biti i ustrajni. 

To su one pripovijetke, u kojima se Rakoš 
sjeća svojega rodnoga kraja, gdje mjestimice re¬ 
zerviranom vedrinom crta pustopašni Srijem. 

Zanimivo je kod ovoga svega, da Rakoševe 
pripovjetke nijesu plod puke fantazije, koja čo¬ 
vjeka odaljuje od čovjeka, nego životno iskustvo 
i duševno proživljavanje, gdje svi skupa sućustvuju 
sa onim neznatnim dušicama, koje ne zaziru 
od smrti, a ipak osjećaju za života sve što je lije¬ 
po i dobro, gnjušajući se nad svim onim, što je 
ružno i zlo. Posrnu li, čine to bez vlastite krivnje, 
čine to neopaženo i u prilikama, koje se valjaju 
kao veliko humano kolo, koje gnječi i smrskava 
bez prethodnoga pitanja i slične ičije privole. 

Pripovijesti Rakoševe su zanimive i čitaju se 
na dušak. One su više novele i novelete, koje ne 
zalaze u dubinu, nego pripovijetka, koja je na pra¬ 
gu romana i traži razjašnjenje ako ne do u sit¬ 
nice u glavnim i epizodnim radnjama, a ono sva¬ 
kako za sve ono, što se odnosi na glavno lice. 

Takovo obilježje nosi na sebi i njegova naj¬ 
novija knjiga „Po zlatnim stazama", gdje se izdva¬ 

ja jedna pjesma u prozi, psalam pun religioznih 
čuvstava i vjere u samoga sebe sa refremom : „0, 
gospode i Bože naš!“, za koji ne vjerujem, da je 
navještaj labudovoga pijeva. 

Uporedo za Rakoševim radom na polju bele¬ 
tristike, korača i njegov politički, što je, prema na¬ 
prijed kazanom, sasvim naravno, jer za Khuenove 
ere, tko je mislio svojom glavom, pa ma se to sla¬ 
galo sa svim ovoga svijeta zakonima, etike i este¬ 
tike, teško njemu, kada je išao tražiti pravdu ka¬ 
ko za se, tako i za drugoga. Raja treba da šuti i 
sluša, a nasilnički trabanti mogu raditi što hoće. 
Da ovakvo stanje burka krv i u mirnoga, a kamo 
li ne u Rakoša, koji još i danas drhće sav od ži¬ 
vota i volje za život, imalo je za posljedicu, da se 
je dao u obranu za sveopća čovjekova prava, zau¬ 
zimao za slaboga i slabije, a time u vezi radio 
najviše za ljepšu budućnost svojega hrvatskoga 
naroda. 

Početak je bio kod „Hrvatskoga Branika" (za 
urednikovanja Nikole Dogana i njegove supruge 
1895 do 1914), gdje je bio kao uvodničar glavni 
saradnik. Ti njegovi članci dobro su „palili". Među 
ostalima ljudima našega javnoga života rado ih je 
čitao i pokojni vodja hrvatskoga naroda, Stjepan 
Radić, samo što je mislio, da ih piše dr Ritig. Ovo 
je ustvrdio Rakošu, kada je sjedio u osječkom za¬ 
tvoru radi afere Sokolić, kad su ga izbjegavali svi, 
a kada je Rakoš uz pok. dra Papratovića bio njegov 
svakodnevni posjetnik, onda, kad se u ."Narodnoj 
Obrani" njemu u prilog nije smjelo napisati ni jed¬ 
ne riječi. Značajan mu je bio članak, u kojemu je 
oštro istupio protiv ondašnjih naših odvjetnika. 

optužujući ih, da nijesu narodnjaci. Protiv toga član¬ 
ka pisale su zagrebačke „Narodne Novine", pa su - 
prije svjetskoga rata, dakako — Rakošev članak na¬ 
zvali „anarhističkim". Međutim se Rakoš nije smeo, 
nego je punio stupce i u drugim listovima kao na 
pr. „Osvita" (Đure Džamonje, gdje je suradjivao i 
najbolji hrvatski moderni pedagod Davorin Trste¬ 
njak), „Sisačkom Glasu" (Janka Dujaka), „Hrvat¬ 
skom Narodnom Glasu" (Braće Kralj), „Podravcu"^ 
„Podravskom Glasniku" (Tomčevom), „Osječkom 
Reporteru" (Stj. Frauenheima), „Hrvatskoj" i mno¬ 
gim drugim novinama. Zagrebački su listovi pre- 
štampavali Rakoševe uvodnike, a da nijesu znali 
za pravoga pisca. 

Takovih političkih članaka napisao je daleko 
više od jedne hiljade u kojima je uvijek isticao 
potrebu i viijednost „Hrvatske selj. stranke" te je 
snjima svakako pomogao i samom Radićevom po¬ 
kretu, ako ne svuda, ono svakako u Slavoniji, a 
da se to i ne zna. Tomu valja pribrojiti i mnoge 
literarne i druge prikaze, kazališne recenzije i go¬ 
spodarske kompilacije, uređivanje raznih kalen¬ 
dara, pa i više Rakoševih pjesama, koje do danas 
nijesu izašle u posebnom izdanju. 

Za vrijeme rata pokrenuo je sa Stevanom 
Beninom književni list »Izložba«, koji je svršio 
tako, da su Madžari zaplijenili sve rukopise, pa je 
sva sreća, da je došao slom austro - ugarske care¬ 
vine, jer bi inače bilo rusvaja, uz ino i za mnoge 
druge osječke književnike. 

Rakoš je među prvima razvio u nas upravo 
nevjerojatan intenzivan prevodilački rad iz sla¬ 
venskih književnosti. Taj rad izišao je u preko 




80 posebnih knjiga, a vrlo mnogo je prevoda ras, 
tepeno po raznim časopisima i novinama, gdje su 
izlazili. 

Preveo je oko četiri stotine, a možda i više 
što kraćih, što dužih pripovijesti. 

Od poznatih imena prevodio je : Beneš-Trebiz- 
skoga, Svetlu, Zeyera, Preissovu, Krasnohorsku, 
Jiraseka, Nemcovu, Beneš - Šumavskoga, Machara, 
čeha, Vrchlickoga, Baara, Vajanskoga, Podjavo- 
rinsku, Vikovu, Nerudu, Kosmaka, Potapenka, Ku- 
prina, Šellera, Crosbya, Haggarda, Balzaca, An- 
drejeva, Stepnjaka, Vazova, Bourgeta, Garšina, 
Kraševskoga, Skitalca, Arcibaševa, Pugelja, Magie- 
ru, Starogorskoga i bezbroj drugih. Mnogo pre¬ 
vedenih djela ima još u rukopisu. 

Radi prevoda tražio je Rakoš lične veze. Me¬ 
đu inim dopisivao je s pok. Krun. Jurjevićem, 
Herucom. Aloisom Jirasekom, drom M. Zdiechow- 
skim, s drom Bohuš Nevidalom i ostalim sla¬ 
venskim zemljama, pa kada je primjerice Klub 
hrvatskih književnika i umjetnika u Osijeku svo¬ 
jedobno izvijestio čehoslovačku uz ine i o Rako- 
ševim prijevodima, dobio je sa tamošnjeg najvišeg 
mjesta naročito priznanje u obliku nagrade. To me 
nuka da iskoristim ovu priliku ipreporučim,da se iza¬ 
beru Rakoševi aktuelni politički članci u jednu knji¬ 
gu, a svakako da se izda rukovet izabranih izvornih 
njegovih pripovijedaka u izdanju Matice Hrvatske 
u Zagrebu. Ovakove zbirke bile su pripovjedačima 
i pjesnicima, koji su izdavali o svojem trošku vi¬ 
še svojih knjiga, najveća zadovoljština za književ- 
nikovanje. 

Jer ako je itko, Rakoš je to zaslužio svojim 
radom. 

U Osijeku 24. VIII. 1939 

Po zlatnim s+azama 


P r e V e d 

Beneš Trebszki: Zabludjele duše 
„ „ Kraljica Dagmara 

„ „ Sablasti 

„ „ Prve ruže 

Beneš Sumav. Brodkovski od¬ 

vjetnik 

K. Sabina: Osveta 

J. Klecanda: Kamena baterija 

Jan janča: Da ste prokleti 

„ „ Olga ŽilinsUa 

Gab. Preisova Mladost 
E.Karasnohor Pripovjest o vje¬ 
tru 

Jul. Zeyer: jan Marija Polj- 

har 

„ „ Andrija Čermšev 

„ „ Ptica duginih bo¬ 

ja 

„ „ Gompači i Ko- 

murasaki 

Bož. Nemcova Bakica 
, , „ Pripovijesti 

Sv. Cech: Pripovijesti 

H. Brodsky: U ropstvu 
Jul. Zeyer: Darja 

V. Halek: Sviračeva jeiica 

K. Svetla: Poljubac 

Ant. P. Čehov: Seljaci 
N.Potapenko: Mala igra 

E. Orzesko: Stara Romanka 
A. P. Čehov ; Crni kaluđer 
Kunrin; Slavenske duše 

N. Seller: Savijest 

Kuprin; Olesja 

H. Crosby: Tolstojeva nauka 
„ „ Tolstoj kao uči¬ 

telj 


e n a : 

H. R. Haggard: Salamonovi 
rudnici 

Balzac; Žrtva žene 

„ Krvnik 

Machar j: Pobožna po¬ 

rodica 

Hurb. Vajansky: Leteće sjene 
Podjavorinska: Slike Slova¬ 
čke 

In. Vazov; Gorolomov 
Novak L.; Ljubomorni 

Azov Vladimir; Ruske pri- 
povjesti 

Baar j. S.: Ppsljedni sud 

„ „ Župnikova 

gazdarica 

Bestužev A. A.: Izdajica 
Bourget P.; Pripovijesti 
Bučinska Teffi; Humoreske 
Čehov A. P.; Dobri ljudi 
Grudzinski St.: Lutka 
Hungersdorf Mrs. Snaha 
Kraševski G. I.; Krvav znak 
Skitalec; Kroz šibe 

Strug Andrej: Sjutra 
Zola Emil; NaisMicoulin 

„ „ jaques Damour 

jan Karafiat: Krijesnice 

Ivan Bunin: Pridovijesti 

Marby; Anica 

M. Pugelj: Pripovijesti 

j. P. jacobson Hitac u magli 
Ivanić Adolf: Rezjanova 
Marica 

Arcibašev: Slike iz re¬ 

volucije 

Maupasant d’ Guy: „Nekad* 










H. R. Haggard: Djevojka s bisernim đerdanom 

L. Andrejev: Juda Iskariot \ 

N. Stepnjak' Kuća kraj Volge / 

Čekal H. Jan Kratky u Americi 

Jar. Vrchlicki; Oporuka lukovačkog vlastelina 

Garšin Vs. M. Kraj Iješine na bojnom polju 
Lafcadio Hearn.; Iz zemlje sunca 
Solovjev Serg; Priča o antikrstu 
Siemenski Lucian; Uznik i uhoda 
Starogorski; Za krst časni i slobodu zlatnu 

Rabindranath Tag.; Pripovijesti 
„ „ Žetva, 

* ^ * Francuske novele (Hartman) 

Al. Jirašek; U tuđim službama 

Čech Sv.; Žrtva lihvara 

Jan Magjera; Iz poljske književnosti 

KflezV.D.Odoevski;Sebastian Bach 

































